
SACRA CONGREGATIO DE SEMINARIIS 
ET STUDIORUM UNIVERSITATIBUS 

EPISTULA 

AD EXCELLENTISSIMOS LOCORUM ORDINARIOS 

DE LATINA LINGUA RITE EXCOLENDA 

Excellentissime Domine, 

Lati nam excolere linguam eandemque diligere sacrorum alumni per 
saeculorum decursum justis probatisque institutis edocti sunt. Minime enim 
Te praeterire censemus —utpote sacrae tuae juventae rectam educationem 
pro viribus prosequentem — quantopere instent Ecclesiae praecepta [I] # ut ad 
Sacerdotium contendentes cum generatim humanis litteris tum praesertim 
Latino sermone sedulo imbuantur. Probe enim novimus hanc linguam esse 
Sacerdotis insigniter propriam [II], qua is uti jubetur cum Sacra exsequitur 
Christi vicem gerens apud Deum; non est dubium igitur quin ipsius muneris 
gratia ille non modo hujus sermonis gnarus esse debeat, verum etiam peritus 
quam qui maxime. 

At nostra aetate vulgata est opinio viros ecclesiasticos haud ita optimis 
artibus esse eruditos, quibus decessores anteactis temporibus omnium aesti¬ 
mationem sibi comparabant; quin etiam, saepe ac passim dici audimus non 
deesse sacerdotes sacris ordinibus recenter auctos, qui, ad Latinam linguam 
quod attinet, tanta inscitia laborent, ut eam non modo expedite loqui aut 
scribere inoffensis grammaticae legibus, sed etiam vel facillimum Latinitatis 
auctorem intelligere nequeant [III]. 

Quae sit hujusmodi rei causa, plane omnibus patebit, qui paulo perpen¬ 
derint quomodo alumni nostri in praesens instituantur. Fatendum quidem 
est in nostris quoque Seminariis Latinae linguae studium multum esse im¬ 
minutum [IV], atque sacra Ephebea haud raro inclitam studiorum laudem 
amisisse, qua, litterarum cultum cum boni virtutisque amore egregie compo¬ 
nendo, exemplo auctoritateque viguerunt: pro dolor! aetas haec nostra nihil 
aliud vel pluris facere vel avidius cupere videtur, quam commoda vitae utili¬ 
tatesque, atque non sine contemptu aspernari quod politiorum artium e< 
litterarum navitatem pulchritudinemque redoleat. 

Ne quis existimet nos plus dicere quam patiatur veritas, cum de Latinae 
linguae defectione in Seminariis nostris querimur, satis fuerit in medium 

quaedam proferre exempla quae huic Sacrae Congregationi comperta sunt. 
Etenim per Visitatores Apostolicos, qui nuper in singulis Nationibus de ra¬ 
tione studiorum penitius investigaverunt, factum est, ut de hac re tristissima 
nancisceremur testimonia. Quin imo non defuerunt qui, ingravescente malo 
commoti, sua sponte animum nostrum in negotium tanti momenti converte¬ 
rent, omnes ipso quo funguntur munere fide digni et omni exceptione majo¬ 
res, hoc est Universitatum studiorum Praesides, Seminariorum Moderatores 
ac Magistri, nec non aliqui viri laici haud parvae auctoritatis impenseque de 
Ecclesiae bono solliciti [V]. 

At nos moverunt praesertim plurimorum Episcoporum interventus, qui 
fuse et iisdem fere verbis damna denuntiant Ecclesiae obventura, nisi oppor¬ 
tuna aptaque remedia adhibeantur [VI]. Afflictam Latinae linguae sortem 
conquesti, ejus ignorantiam potissimum deplorant, eo quod, hac de causa, 
nostrorum Ephebeorum alumni disciplinas philosophicas et theologicas mi¬ 
nus colere videantur vel leviter tantum attingere. Nam Latinum sermonem 
nisi sacrorum alumni optime calleant —id quoque Exemi. Praesules jure me¬ 
ritoque affirmant— Sanctorum Patrum scripta, Conciliorum definitiones edic- 
taqoe, Summorum Pontificum documenta, Theologorum sententiae, uno 
verbo, uberrima totius Traditionis monumenta divitias suas eis aperire non 
possunt. 

Quapropter Sacra haec Congregatio tot tantique ponderis invitationes, 
quae undique ad eam pervenerunt, recipere non dubitavit; atque rem utilem 
simul et acceptam se facturam omnibus confisa, ut in libellum colligerentur 
decrevit documenta aliqua quae Summi Pontifices nostro tempori propiores 
ad rem quod attinet luculentissime dederunt. Qui enim hoc parvum volumen 
evolverit, facile cernet quanta argumentorum vi Latina lingua nostris adu¬ 
lescentibus proponatur omni diligentia et cura perdiscenda [VII]. Summos 
Pontifices loquentes induximus, ut omnibus, ad quos pertinet, sine ulla am¬ 
biguitate pateat quid faciendum sit, ut quae eorum voce Ecclesia ipsa jubet, 
ad effectum studiosissime deducere non pigeat.* 


* Quo uberiora de Latinae linguae studio et usu argumenta Excellentissimis Ordinariis 
suppeditaret, Sacra Congregatio de Seminariis Studiorumque Universitatibus duo quoque 
opuscula ad eos misit, quibus titulus: I. Summorum Pontificum cum de humanioribus litteris tum 
praesertim de Latina Lingua documenta praecipua; II. 11 Latino lingua viva nella Chiesa, in quo 
viri praedari docte ac dilucide rem proponunt. 

Ad Summorum autem Pontificum documenta quod attinet, haec quae sequuntur allata 
sunt: Pius IX, Epist. Encycl. Singulari quidem, 17 martii 1856 (Enchiridion Clericorum, n. 338); 
— Leo XIII, Epist. Plane quidem, 20 maji 1885 (Ench. Cler. nn. 461 465); Epist. Encycl. Depuis 
le jour, 8 sept. 1899 (Ench. Cler. nn 593*596); — Pius X, Epist. S. C. Studiorum, Vehementer 
sane, 1 julii 1908 (Ench. Cler. nn. 820-822); Epist. Sollicitis Nobis, 8 dec. 1910 (Ench. Cler. n. 849); 
Epist. Votre lettre, 10 julii 1912 (Ench. Cler. n 861); — Benedictus XV, Litt. S C. de Semin. et 
Stud. Univ. Vixdum Sacra Congregatio, 9 octobris 1921 (Ench. Cler. n, 1125); Pius XI, Epist. Ap. 

Quo plenius vero propositum assequamur, operae pretium est exponere 
quaenam sint remedia adhibenda, malo curando consentanea; quae sane ita 
deligenda sunt, ut sint pauca quidem numero, sed efficacitate validissima. 

[VIIII. 

I. — Dubitari non potest quin ad linguam Latinam in pristinum florem 
vigoremque restituendam, primum locum obtineat accurata selectio Magistro¬ 
rum [ — 1]. Perspicuum est enim nullum hujus disciplinae profectum esse 
sperandum usque dum magistri haudquaquam idonei huic operi addicti fue¬ 
rint. Nam Visitatores Apostolici communi sententia affirmant ex hoc potissi¬ 
mum prodire valde dolenda consectaria, quod scilicet huic disciplinae tra¬ 
dendae saepe saepius magistri praeponantur haud pares. Curent igitur 
Ordinarii, ut discipulos doctis praeceptoribus solummodo committant, iis in 
primis qui, cum altius ac diligentius apud Universitates studiorum in litteris 
elaboraverint, sint instituendi docendique periti; qui si desint, crrni conten¬ 
tione eos parare enitantur. 

II. — Ad Latinum aurem sermonem facilius penitiusque ediscendum, 
Seminarii alumni inde a primis navandis litterarum studiis hujus linguae 
rudimentis instituantur necesse est [—2]. Recta vero institutionis methodus 
accurate seligatur oportet: quomodo scilicet tironibus haec disciplina sit im¬ 
pertienda, ut eam colant, diligant ac diligendo optime discant [*]. 

Sunt qui, severiorem sententiam secuti, nimis et temporis et curae phi- 
lologicis pervestigationibus tribuant atque doctissimis quidem ac paene 
infinitis elucubrationibus discipulorum mentes referciant: quid mirum, si 
tantam doctrinae congeriem oscitanter accipiunt alumni atque fastidiunt? [a]. 

Alii contra, quibusdam recentioribus instituendi praeceptis indulgendo, 
censent discipulis, paucis dicendi scribendique legibus acceptis, quam pri¬ 
mum in lectionem optimorum Latinitatis Auctorum esse incumbendum [b]. 
Quo fit, ut discentes, necessariis rudimentis haud instructi, omne genus 
difficultatibus prohibeantur, quominus quae legant recte interpretari valeant; 
quamobrem crebro accidit, ut pueri, vanis infructuosisque inceptis fatigati, 
animo ita deficiant, ut desperent se id quod conantur assequi posse. 

Cum omne, quod finem et modum excedat, semper noceat, medium iter 
tenere debemus: apta igitur et efficax illa nobis videtur alumnorum institutio, 
quae —opera congruenter impensa grammaticae regulis verborimque con- 


Officiorum omnium, 1 augusti 1922 (Ench. Cler. n. 1154); Epist. Ap. Unigenitus Dei Filius, 19 
martli 1924 (Ench. Cler. n 1189); M. P. Latinarum litterarum, 20 octobris 1924 (Ench. Cler. nn. 
1200-1202); — Pius XII, Epist. Encycl. Mediator Dei, 20 novembris 1947 (A. A. S. 39 [1947] 
544 s.); Serm. Magis quam, 23 septcmbris 1951 (A. A. S. 43 [1951] 787); Serm. Cest une grande 
joie, 5 septembris 1957 (A. A. S. 49 [1957] 845 849). 

structioni ediscendis— crebris exercitationibus ad difficultates evincendas et 
ad scriptores recte interpretandos gradatim perducat [c] 

Qui vero Auctores deligendi? Antiquitatis Romanae unis scriptoribus 
haud contentos nos esse oportet, sed etiam magni aestimandi sunt totius 
Latinitatis Auctores, qui tum incorrupta verborum integritate concinnaque 
oratione, tum dicendi genere ad aureae aetatis magistros jure accesserint [—3]. 
Latinus enim sermo numquam ita jacuit, ut aliquando cultores egregios non 
invenerit non minus elegantia quam doctrina conspicuos. Ex omnis aetatis 
igitur viris litteratis exemplum simul et incitamentum capiant discipuli, qui 
hac ratione certis innixam argumentis hanc detegent veritatem: linguam La¬ 
tinam non esse mortuum quiddam vel exsangue saeculorum pulvere contec¬ 
tum ideoque ad vitae disciplinam prorsus inutile, sed instrumentum atque 
sapientiae humanitatisque vehiculum, quibus, Ecclesia duce et magistra, 
noster civilis cultus effictus et conformatus est: eam igitur jure meritoque 
firmam etiam hodie servare vim et efficacitatem. 

III. — Postremo unum nobis valde commendandum restat, ut scilicet ad 
linguam discendam justa alumnis concedatur facultas [—4]: ut enim ejus 
praecepta et usum calleant —cum praesertim haud parvae obstent difficulta¬ 
tes— multum temporis et laboris requiritur. Quid igitur dicendum de illis 
studiorum rationibus (quas in quibusdam Seminaiiis vigere comperimus), 
quibus tam paucae numero horae praelectionum linguae Latinae studio tri¬ 
buuntur? Quidam excusationem afferunt, quod majoribus necessitatibus 
cedere cogantur: ajunt enim alumnos, nisi rationem studiorum a civili potes¬ 
tate praestitutam sequantur, gradus academicos publice probatos acquirere 
non posse. Quae tamen excusatio probari nequit. Nam Ecclesia ad sacrorum 
alumnos rite instituendos, cum suos peculiares habeat ac prosequatur fines, 
suis quoque utitur legibus, quibus nullo pacto se abdicare potest; ceterum 
esse Seminaria, in quibus tirones et latine discant et gradus academicos sibi 
comparent, omnibus compertum est. 

Haec Tecum communicanda putavimus; eaque sane tanti momenti et 
auctoritatis esse videntur, ut Tuas mereantur curas sollicitudinesque quam 
maximas. Pro certo quidem habemus, omnia in Tuo Seminario ita dispositum 
iri, ut ad has normas hortationesque alacriter conformentur. 

Qua freti spe, optima quaeque Tibi ex animo ominamur ac plurimam 
in Domino salutem dicimus. 

Datum Roma, ex Aedibus Sancti Callisti, d. xxvii m. Octobris, in festo 
D. N. J esu Christi Regis, a. D. mcmlvii. 

I. Card. PiZ2ARDO, Praefectus 


L. ^ S. 


f C. Confalonieri, a Secretis 

ADNOTATIONES 


Ecclesia perstudiose suscepit et quasi perennem humanitatis thesaurum 1 serva' 
vit linguam latinam qua olim per fines romani imperii homines loquebantur. Cum 
vero illud praepotens ac vastum imperium barbarorum gentes iteratis incursionibus 
pervastarent et in partes dividerent, lingua quoque latina gravissimo vulnere sauciata 
est; quae tamen plurimis hominum aetatibus apud gentes valuit, ac, licet multis 
foedaretur vitiis, ex ore illarum gentium non recessit usque dum novae progenitae 
sunt recentium civitatum seu nationum linguae. 

Illa autem humanitatis cultusque eximia opera quae sapientissimi viri tota 
Graecia totoque Romanorum imperio pepererunt atque immortalitati tradiderunt, 
Ecclesia, dum barbarae irruebant gentes, sancte custodienda excepit et in mona¬ 
chorum coenobia —sacra antiquitatis penetralia— recondit, descripsit, tractavit 
ornavitque commentariis 2 . 

Ac priorum saeculorum Patrumque insistens vestigia latina lingua sacris sem- 
per operata est Ecclesia Romana illaque decrevit sacram liturgiam venerabilibus 
caerimoniis esse evolvendam; hac usa est cum christianam doctrinam gentes edo¬ 
cuit, hac cum sacras tradidit filiis suisque ministris disciplinas; latinum quoque sermo¬ 
nem, auspice Ecclesia, studiosissime coluerunt non tantum qui humanas litteras 
renovarunt et ideo «Humanistae» sunt appellati, sed per aliquot saecula eruditissimi 
quoque viri, libros cum scriberent et evulgarent, eo usi sunt. Cum autem illae 
«humaniores)» litterae et praecipue lingua latina a vetere gloria recesserunt, Eccle¬ 
sia, iteratis statutis, litterisque Apostolicis et Encyclicis saepe hortata est jussitque 
linguam latinam insigne ac venerabile haberi depositum a Patribus traditum, funda¬ 
mentum clavemque 3 institutionis ac vinculum quo cum Romano Pontifice Episcopi, 
Sacerdotes et fideles artissime conjungerentur 4 . 


1. «Latina lingua... thesaurus est Incomparandae praestantiae» (Pius XII, Serm. 
quam, cfr. fasciculum cui index Summorum Pontificum tum de humanioribus litteris cum praesertim 
de lingua latina documenta praecipua, S. Congregatio de Seminariis et studiorum Universitatibus, 
Romae, 1957, p. 15). 

2. Leo XIII, Epist. Plane quidem intelligis, cfr. Ibid. p. 6: «Quibus temporibus bonae litte¬ 
rae vel per incultum et negllgentiam jacerent.. in communibus monachorum ac presbyterorum 
domiciliis unum nactae sunt ex tanta illa turba barbariaque perfugium». Cfr. etiam Pius XI, 
in Motu Proprio Latinarum litterarum, Ibid . p. 13; A. Baccj, Universalitd della Lingua di Roma> 
in opusculo ll latino lingua viva nella Chiesa, S. Congregazione dei Seminari e deile Universit* 
degli studi, p. 3 sqq. 

3. Cfr. Leo XIII, in fasciculo Summorum Pontificia documenta pr. p. 8: «Une fois en posses* 
sion de la langue latine, qui est comme la clef de la Science sacrae...». 

4. Cfr. Pius XI, Epist. Ap Officiorum omnium. Ibid. p. 1.: «Hujusmodi cum sit sermo 
latinus divinitus provisum est ut is mirifico esset usui Ecclesiae docenti, idemque Christifide 
libus doctioribus ex omni gente magnum ministraret vinculum unitatis; (is dando scilicet non 
solum unde, vel locorum intervallo disjuncti vel in unum locum congregati, facile inter se 

Sacra vero Congregatio Seminariis et studiorum Universitatibus praeposita cum 
gravissimo suo urgeretur officio 5 summam impendendi operam et curam in illam 
animi mentisque absolutam institutionem praefiniendam qua aptissime ad sacerdotium 
pararentur adulescentes, die vicesimo septimo, m. octobri, die Festo Christi Regis, 
anno MCMLVII, ad Excellentissimos Locorum Ordinarios hanc epistulam de latina 
lingua rite excolenda dedit eamque in diario UOsservatore Romano die uno 
et vicessimo, m. julio, anno MCMLVIII 6 editam voluit ac tandem, ut quae decrevit 
maxima ac publica urgerentur et confirmarentur auctoritate in Actis Apostolicae 
Sedis 1 evulgandam curavit. 

Ceterum verba Emmi. Cardinalis Praefecti sacrae Congregationis presse, sed 
aperte quid Ecclesia, Romani Pontifices, eminentissimorum Patrum venerabilis coetus 
nostris hisce temporibus, quidque olim de lingua latina apud Seminaria rite exco¬ 
lenda senserint, luculenta oratione significant. Ibi enim et mala hujus temporis 
lugenda et graviora —quae sanctae Ecclesiae impendeant, nisi apta adhibeantur 
remedia— inducuntur, et causae de neglecto aut intermisso litterarum latinarum 
studio ponderantur et probata remedia —in quibus recta docendi ratio— certo 
judicio proponuntur. 

Ac dum viri eruditi novam perquirunt et investigant linguam 8 —qua scientia 
exculti orbis terrarum homines inter se colloquantur—, dum crebros alii congregant 
coetus ut «classicas» linguas defendant 9 , dum novis argumentis intimam, quam eae 
secum ferunt, humanitatem ostendunt 10 , dum diligenti cura pertractant quae ad 

sensa mentis et consilia conferrent, sed etiam, quod majus est, unde, quae Ecclesiae matris 
sunt, altius cognoscerent et cum Ecclesiae capite arctius cohaererent». 

5. Sacram Congregationem de Seminariis accepimus hanc dedisse ad Locorum Ordina¬ 
rios epistulam urgente S. Congregatione Sancti Officii. 

6. N. 168 (29.833) p. 3. 

7. 50(1958) 292-2%. -Non null ae locutiones mutatae et meliores factae sunt in his 
postremis epistulae editionibus. 

8. Cfr. H. Tondini, Num inter doctos universos novum quoddam audiendi loquendique commer - 
cium coalescere possit, Latinitas, 2 (1954) 9 sqq.: ubi volapuciana et esperantica lingua, interlingua et 
alia eruditorum conamina commemorantur; cfr. etiam «De interlingua», Latinitas, 3 (1955)154. 

9. Cfr Palaestra Latina, III Conventus *internationalis > studiis classicis provehendis, Consi¬ 
lium Consociationis *internationalis> Societatum studiis classicis fovendis; Conventus Societatis a Gui - 
llautne Bude appellatae, cet. — Premier Congris international pour le latin vivant, Avignon. 3-6 sept- 
1956, E. Aubanel, Edireur. Actas dei primer Congreso espanol de Estudios Cldsicos, Madrid, 15*19 
de abrii ds 1956. 

10. J. Marouzeau, Revue des Stude< Latines, 34 (1957)78-79. A. Tovar, Presente y futuro de 
los estudios cldsicos. Paginas de la revista de Educaci6n, Madrid, 1954. Pighi..., Didattica dei latino, 
A. Signorelli, Roma, 1955. J. Perret, Latin et culture, p. 245, Descite, Bruges. A. Cayuela, S. ]., 
Humanidades cldsicas, Zaragoza, 1940. M. Fornaciari, Latinorum, Longanesi, Milano et conversio 
hispanica, Editorial Gustavo Gili, Barcelona. — Neque alios commemorare scriptores opus est; 
cfr. tamen J. Jimenez, Quo modo lingua latina iterum universalis deveniat, Palaestra Latina, 27 
(1957) 61; Idem, EI latin y los estudios eclesidsticos, Helmdntica, 9 (1958) 3 sqq., quas legas, quae¬ 
so, disputationes ubi P. Jimenez copiose et erudite rem evolvit et tractat multis scriptoribus 
et libris ubique commemoratis. 

linguam lafinan spectant: vox Ecclesiae exauditur ut latina lingua, vere «imperialis 
et regia» n , ne in Seminariis parvi pendatur, dum apud exteros —laicos dicimus vi¬ 
ros— praecipua veneratione colitur. 

Cum autem hujusmodi documentum summum habeat momentum in discendis 
tradendisque litteris Ia tinis, commentationem aliquam de re instituere in animum 
induximus. Et in primis partes quae in epistula facile distinguuntur, significamus: 

I instant Ecclesiae praecepta de lingua latina perdiscenda; 

II lingua latina est sacerdotis propria; 

III factum denuntiatur: sunt clerici qui linguan latinam nesciunt; 

IV causa: linguae latina studium multum est imminutum; 

V testimonia: Visitatores Apostolici, Universitatum studiorum Praesides, Semi¬ 
nariorum Moderatores, laici haud parvae auctoritatis de hoc molo conquesli sunt; 

VI lugenda consectaria nisi remedia adhibeantur; 

VII Pontificum Maximorum documenta de perdiscenda lingua latina; 

VIII remedia: 1) accurata magistrorum selectio; 2) recta hujus linguae traden¬ 
dae ratio: a) ne nimium philologiae tribuatur, b) ne grammatica neglegatur, c) sed 
crebris exercitationibus difficultates alumni evincant et gradatim scriptores interpre¬ 
tentur; 3) omnes egregii totius latinitatis scriptores magni sunt aestimandi; 4) mul¬ 
tum denique temporis et laboris litteris latinis discendis tribuendum est. 

I. Instant Ecclesiae praecepta 

Enimvero Ecclesia summa semper contentione enititur ut qui ad sacerdotium 
contendunt omnem excolant virtutem atque optimis litteris et in primis lingua latina, 
sedulo imbuantur 12 . Quam linguae latinae cognitionem praecipit Codex Duris 
Canonici: «Linguas latinam et patriam alumni accurate addiscant» 13 ; cui plurima 

Summorum Pontificum praescripta suffragantur: 

«Quod autem litteras dicimus excoli a Clero diligenter oportere, non modo nostrates 
intelligimus sed etiam graecas et latinas» 14. «Quamobrem et explorata utilitate et exemplo 
decessorum Nostrorum adducti, curare diligenterque providere decrevimus, ut hujus etiam 
generis studia apud Clericos vigeant et in spem gloriae veteris revirescant...: nimirum volu¬ 
mus, ut in sacro Seminario Nostro Romano certae destinataeque scholae adolescentibus 
aperiantur acrioris ingenii diligentiaeque: qui emenso, ut assolet, italicarum, latinarum, 
graecarumque curriculo litterarum, possint sub idoneis magistris limatius quiddam in illo 
triplici genere perfectiusque contingere» 15. 

«Sed curent praesertim diligenterque provideant Episcopi ut studium latini sermonis, 
qui Religionis Catholicae Occidente toto comes est et administer, in spem veteris gloriae 
revirescat» 15. 


11. Pius XII, cfr. Summorum Pontificum documenta, pr., p. 15. 

12. Pius IX, Ibid. Singulari quidem, p. 5. 

13. Can. 1364. 

14. Leo XIII, Eptst. Plane quidem, Ibid. p. 6. 

15. Id., Ibid. 

16. Benedictus XV, Litt. Vixdum Sacra Congregatio, Ibid., 10. 

«Primum est de linguae latinae studio in litterariis clericorum ludis omni cura fovendo 
atque provehendo, quam linguam scientia et usu habere perceptam non tam humanitatis et 
litterarum, quam religionis interest* 17, 

«Liquet clerum, ante alios, latinae linguae perstudiosum esse oportere... Quod si in 
quopiam homine laico, qui quidem sit tinctus litteris, latinae linguae, quam dicere catholi¬ 
cam vere possumus, ignoratio quemdam amoris erga Ecclesiam languorem indicat, quanto 
magis omnes clericos, quotquot sunt, decet ejusdem linguae satis gnaros esse atque peritos! 
Horum profecto est latinitatem tanto tueri constantius, quanto a sapientiae catholicae ad- 
t versoriis qui saec. XVI Europae in una Fidei doctrina consensionem labefactarunt, acrius 
eam norunt oppugnatam. Quare —quod ipsum in Dure Canonico cautum est— in littera¬ 
rum ludis, ubi spes sacri ordinis adolescunt, accuratissime sermone latino volumus alumnos 
institui, hanc etiam ob causam, ne deinde, cum ad majores disciplinas accesserint, quae 
latine utique et tradendae et percipiendae sunt, fiat, ut prae sermonis inscitia plenam doc¬ 
trinarum intelligentiam assequi non possint, nedum se exercere scholasticis illis disputationi¬ 
bus, quibus egregie juvenum acuuntur ingenia ad defensionem veritatis* 18, 

«Ad Nos vero quod attinet, quae hac in re esset mens Nostra, haud semel —datis 
videlicet Epistolis Apostolicis Officiorum omnium et Unigenitus Dei filius, altera die I mensis 
augusti anno MDCCCCXXII, altera XIX mensis martii hoc anno, aperte significavimus: sive 
enim de Seminariis et de studiis clericorum promovendis, sive de alumnis Ordinum regula¬ 
rium aliarumque Sodalitatum religiosorum rite instituendis loquebamur, non tam perempto¬ 
rium, ut ajunt, Codicis praescriptum invocavimus, quam addita argumentorum copia, velle 
Nos diximus, praecipuaque quadam voluntate, ut linguam latinam uterque clerus haberet 
scientia et usu perceptam. Qua in re etsi non dubitamus quin adfutura Nobis sit moderato¬ 
rum diligentia, in quos cura et periculum recidit aptae suorum institutionis, in spem sacri 
ordinis succrescentium, nullum tamen non experiri consilium volumus, ut laus illa, quae 
antehac in utroque clero eluxit, perfectioris latinitatis, ne omnino depereat, immo etiam, 
quod fieri poterit, feliciter augescat» 19. 

«Quare cordi vobis esto, ut clerici vestri, qui in ministeriis Ecclesiae futuri aliquando 
sunt, ejusdem linguae scientiam atque usum quam accuratissime percipiant* 20, 

In his aliisque, quos commemorare possumus, locis ex Epistulis Encyclicis et 
Apostolicis mens Ecclesiae luculenter patet 21 . 


17. Pius XI, Epist. Officiorum omnium, lbid., p. 11. 

18. Id., Ibid. 

19 Pius XI, Ex Motu Proprio Latinarum litterarum, lbid., p. 13. 

20. Pius XI, Epist. Ap. Unigenitus Dei Filius, lbid., p. 12. 

21. Qui Ifnguam latinam usu perceptam habent et cognitam, quid haec gravia verba sig¬ 
nificent, intellegent: «accurate addiscere; scientia et usu habere perceptam; perstudiosum esse 
oportere; ejusdem linguae esse satis gnaros et peritos; linguae scientiam atque usum quam 
accuratissime percipiant»... —Ceterum, et quae in Constitutione Apostolica «Sedes Sapientiae» 
de optimis ac latlnis 1 irteris praecipiuntur, hic commemorare oportet: 

• Quo ramen rarionum atque operum ordine servato, nihil prorsus neglegatur, quod ad 
corpus animumque perficiendum, ad omnes naturales virtutes excolendas, et ad integram hu¬ 
manitatem viriliter conformandam quolibet modo conferat, ita ut 9 upernaturalis deinde sive 
religiosa sive sacerdotalis institutio huic solidissimo inhaereat naturalis honestatis excultae- 
que humanitatis fundamento»... (Constitutio Apost. <Sedes Sapientiae », 21-22 III). 

Et de 9tudiorum curriculo medio-classico in «Statutis Generalibus»: 

• Arr. 43, § 1. Curriculum humaniorum litterarum, quod elementarium consequitur et 
medium classicum audit, haec requirit: 

II. Lingua latina sacerdotis est propria 

Hac enim lingua utitur sacerdos cum vicem Christi gerit et sacramenta confi¬ 
cit, cum Officium Divinum statutis horis persolvens Deum pro populo christiano pie 
precatur; hac utitur lingua cum disciplinas philosophicas, theologicas, Jus Canoni¬ 
cum discit; hanc callere debet linguam ut Conciliorum definitiones et decreta, 
documenta Pontificia, Instructiones et Ordinationes Sacrarum Congregationum, 
lingua latina scripta, plane intellegat ejusque sensum penitus calleat; neque alia 
lingua maxima pars Patrum scripserunt nobisque opera immortalitate digna relique¬ 
runt 22 : quae una cum mediae aetatis scriptis perennem constituunt litterarum ac 
religionis thesaurum, quem superiora saecula sedulo custodiendum, investigandum, 
amplificandum nobis sacerdotibus tradiderunt 23 ut ex eo antiquitatis thesauro 
pietatis doctrinam facile hauriremus. Cum igitur «lingua latina jure meritoque dica¬ 
tur et sit lingua Ecclesiae propria 24 », sacerdotis esse debet pariter «insigniter pro¬ 
pria», ejusque studium est singulare venerationis et amoris erga matrem Ecclesiam 
signum; nam qui ab Ecclesia praeteritis temporibus defecerunt —fueruntque schis¬ 
matis capita— simul et linguae latinae studium abjecerunt. Eum igitur dedecet 
omnino —qui tot pervolutare debet libros lingua latina conscriptos, quibus doctrina 


3. ° Tot praeterea studiorum anni et disciplinarum scholae addendae sunt quot requirun¬ 
tur ut illam expletam eruditionem classicam alumni consequantur quam Ecclesia a futuris 
sacerdotibus postulat. 

4. ° Qui autem studia media partim vel integre in scholis diversae rationis peregerit, de 
studiis testimonium authenticum afferre debet vel examen subire; dein ea quae desint erudi 
rioni classicae necessario supplere tenetur. 

§ 2. — 1° Curriculum medium-classicum duplex distingui diversa ratione solet: inferius 
et superius... 

§ 3. — l.° Praeter studium religionis, quod in se praecipuum est, curriculum medium* 
classicum complecti debet imprimis studium linguarum praesertim patriae, latinae et graecae, 
et etiam exterarum. 

2. ° Diligens adhibeatur cura, ex multifariam repetita voluntate Sanctae Sedis, incum¬ 
bendi studio linguae latinae ejusque usui, tum ob ejusdem vim ad mentes fingendas, tum 
propterea quod sermo Ecclesiae est, quae Latina dicitur. Alumni saltem ita latinas litteras 
classicas et christianas calleant ut textus scholares facile perspicere possint et, tempore oppor¬ 
tuno, traditionis ecclesiasticae fontibus uti fructuose valeant. 

3. ° Similiter graecis quoque litteris imbuantur alumni ut textus saltem Sacrae Scripturae 
et Patrum legere queant*. 

De lingua latina in tradendis disciplinis philosophicis et theologicis adhibenda peculiaria 
praecepta statuuntur in Statutis Generalibus, art. 44, § 2, 2.°, art. 45. 7 § 5. 

22. Cfr. Pius X, Epist. Vehementer sane, Summorum Pontificum documenta pr., p. 8. 

25. Cfr. Pius XI, in Motu Proprio Latinarum litterarum, Ibid., p. 13: «Idque praeterea 
Ecclesiae esse honori tribuendum, quod non modo vetustissimos latinos codices injuriae tem¬ 
poris eripuit incolumesque posteritati servavit, sed etiam uod, hac latinitatis laude si qui 
saeculorum decursu floruerunt, ii plerumque aut in utroque clero numerabantur aut Urbis 
plausum ac praemia assecuti sunt*. 

24. Pius X. Epist. Vehementer sane, Ibid., p. 8. 

ac pietas viri christiani et sacerdotis continentur— hujus linguae ignarum esse et 
imperitum 25 . 

III. factum denuntiatur: sunt sacerdotes qui iinguam latinam nesciunt 

Fuit olim haec lingua decus et ornamentum non tantum virorum eruditorum 
sed in 4 primis sacerdotum; fuit apud Italos, quorum nobilissima Seminaria in qui¬ 
bus patavinum— praestantissimos erudierunt latinitatis magistros; fuit apud Hispanos 
quorum studiorum Universitates —in iisque sal manti na— doctrina humanisque 
litteris effulserunt; fuit apud plures orbis terrarum nationes; sed nunc perculsa, 
prostrata, abjecta multis locis «imperialis lingua» jacet. Dolendum sane vel ipsos 
sacerdotes —qui tot annos humanis litteris operam dant, qui toto studiorum cur¬ 
riculo libros latina lingua conscriptos perpetuo versant—, cum ad bibliothecas 
accedunt et Romanorum volumina inspiciunt aut veterum Patrum scripta, aut aeta¬ 
tis nostrae libros de divinis profanisque rebus latine exaratos, vultum avertere et, 
quasi quid mirum viderint, dicere: «latinum est, non legitur»; et quod deterius est 
vel Libros Sacros et liturgicos non intellegunt nisi illis lingua patria apponatur 
interpretatio. Jure igitur meritoque et nos cum Leone XIII Pontifice Maximo dicimus: 
«Laus illa latine cum dignitate et venustate scribendi passim consenuisse videtur» 26 . 

Quod si facillima scripta non percipiunt, quo modo expedite loquentur latine 
et scribent/ Si curriculum philosophicum et theologicum exsequentes lingua latina 
in schola non utuntur, neque lectionem sermone latino repetere sciunt, si cum 
condiscipulis nec verbum latine conserunt, si neque scripto pericula latino sermone 
exarant; qua ratione, quae nunquam didicerunt, usu adhibere poterunt? 

Et tamen sunt sacerdotes vel ex ipsis nationibus quae civilem cultum et huma¬ 
nitatem multo serius perceperunt, qui nobis, Europaeis et Americanis, sint exemplo, 
cum satis expedite lingua latina eos colloquentes audierimus. 

IV. (ausa: latinae linguae studium multum est imminutum 

Quod sane patebit iis qui statuta legerint quibus studiorum ordinationes in 
Scholis Mediis seu Gymnasiis reguntur 27 . Non defuerunt tamen viri periti et in 


25. Cfr. Pius XI, Epist. Ap. Officiorum omnium, Ibid., 11. 

26. Epist. Plane quidem intelligis, Ibid., p. 6. 

2/. Apud Hl9panos studium linguae latinae maxime nunc est Imminutum, quod 9ane 
plurimum doluerunt doctores praecipui qui Institutorum Mediae quae dicitur Institutionis et 
Universitatum scholas linguae latinae moderantur (cfr. Estudios Cldsicos 4 (19 7) 61*67 et Pa¬ 
laestra Latina 28 (1958) 295; in eodem fasciculo commentarii, c. 1 . Estudios Cldsicos, p. 134- 
142, agitur de studiis mediis apud Gallos iterum instaurandis; et de imminuto studio linguae 
latinae apud Belgas; cfr. etiam Association des Classiques de 1'Universitt de Liige, 2 (1954) 59; 6 
(1958) 19; *Le Latin d theure des Spoutniks». 

dicendo fortes et strenui 28 , non desunt studiorum Universitates neque doctorum 
coetus qui supremos nationum rectores admoneant de hac abjecta et exitiali 
sermonis latini condicione 29 , quique praesertim florentis linguae latinae statum 
desiderantes totis viribus enitantur —scripta evulgando, magistrorum coetus congre¬ 
gando, ipsamque supremam studiorum Consociationem UNESCO adeundo 80 — ut 
nova et accurata constituatur studiorum ratio qua et laici homines et clerici proba¬ 
tissima erudiantur classica institutione quae est praecipuum ac maxime firmum to¬ 
tius humanae institutionis fundamentum 31 . 

Sed fal sa illa et damnanda prorsus opinio —qua «nostra aetas nihil 
aliud vel pluris facere vel avidius cupere videtur quam commoda vitae utilitates¬ 
que» 32 — vel in ipsis sacris Ephebeis irrepsit 33 , ibique illa vox humanitatis et lit¬ 
terarum inimicis consonans percipitur: «ad quid sermo latinus? Nihil ad vitam 
hod iernam, nihil ad cultum novi hominis; nunc «linguis vivis» clericos ornatos esse 
decet; non lingua latina, sed patria in praesens utamur quo et fideles sacra perfec¬ 
tius intellegent nostraque ministeria pluris habebunt ac proinde copiosior erit 
animorum fructus». —At latet in re fallacia; adhibe, Sacerdos, patriam linguam 
quoties opus sit et tibi facultas a Sede Apostolica et ab Antistite tuo detur 34 ; intel¬ 
legant te fideles sacros ritus exsequentem; sed tu, Dei minister, illam penitus callere 
debes linguam quae et mentem tuam pietatis doctrina imbuat totumque animum 
certo judicio conformet ut verbum Dei salubriter fidelibus distribuas 35 et quanta 


28. Conferantur, quaeso, multis locis commentaria: Estudios Cldsicos, Madrld; Palaestra 
Latina, Barbasrro-Barcelona; Bulletin de 1'Associaticn Guillaume Bvdt, Paris; Association des Cias - 
siques de 1’Universitt de Liege, cet.; in his eminent placita hujus consociationis: Motions de l'As- 
sociation des Classiques de LUniversitt de Liige et Motions de l f Association National des Professeurs 
de Grec et de Latin, Association des Class. 4 (1956) 124 125; cfr. Palaestra Latina 27 (195/) T/0. 

29. Premier Congris International pour le latin vivant, Avignon; Asamblea General de la Fede - 
racidn Internacional de Asociaciones de Estudios Cldsicos, cfr. Estudios Clasicos 4 (1958) 353-354; 
Palaestra Latina, 20 (1958) 423-424. 

30. Estudios Cldsicos, Ibid. et 358. 

31. Leo XIII, Epist. Encycl. Depuis le jour, Summorum Pontificum documenta pr., p. 7. A. 
Grisart, / Congris Intern. pour le latin vivant, p. 18; 144-149. 

32. C •onfer ipsam Epistulam S. Congregationis supra. 

33. Cfr. A. Aureli, Quam sit dolendum quod ipsis in Seminariis latinus sermo consenuerit, Alma 
Roma, 5 (1918) 65. J. Fornari, De latinae linguae studio apud Seminaria, Ibid., 9 (1922) 145 sqq. 
A. Aureli, De latinae linguae studio apud Seminaria novae animadversiones, Ibid., 9 (122) 182-183. 

34. Cfr. Pius XII, «II serait superflu de rappeler que LEglise a de graves motifs de main- 
tenir fermement dans le rite latin Tobligation inconditionn£e pour le pr£tre c£l£brant d^mplo- 
yer la langue latine...». Cfr. Lami du clergt, 68(1958) 5^7-546, M. Noirot, Le latin langue 
vivante de l Eglise, p. 539, ubi aha laudantur documenta ad rem specrantia. — Ceterum in ea 
disputatione cl. v. M. Noirot copiose et docte Epistulam S. Congregationis commentatur. 

35. Cfr. Noirot, Ibid., p. 538: «On comprend que l Eglise, que d^sire que ses ministres 
non seulement pensent juste mais aussi s'exprlment clairement et d’une fa^on digne de la Pa- 
role de Dieu, leur impose la formation latine», et paulo interius: «L^tude du latin n’est pas 
une question de pure £rudition ou de luxe intellectuel, mais une question de formation humai- 

insit percipias Sacris Libris et iiturgicis prudentia, pietas, doctrina easque alios 
edoceas. 


V. 


Testimonia: Visitatores Apostolici, 
Moderatores, laici haud parvae 


Universitatum studiorum Praesides, Seminariorum 
auctoritatis de hoc malo conquesti sunt 


Testes adhibentur gravissimi ac locupletissimi quibus ulla dari exceptio nequit; 
remqup satis manifestam neque dissimulare possumus neque nubem veritati objicere. 
Etsi in singulis nationibus pauca non deesse arbitramur Seminaria, Collegia, 
studiorum sedes ubi lingua latina studiose excolatur, tamen multis locis usu et expe¬ 
rimento didicimus linguam latinam penitus perculsam jacere et quasi consenescere, 
et ideo jure meritoque illas edidit normas et praescripta Sacra Congregatio ut 
ubique et in omnibus Seminariis latinitatis studia excitentur, renoventur, impense 
provehantur. 


VI. Lugendo damna nisi idonea remedia adhibeantur 

Mala funestissima quae ex neglecta lingua latina in praesens manant et 
majora quae in posterum consequentur nisi apta adhibeantur remedia, praecipua 
dicitur causa qua moti Patres Cardinales, qui Seminariorum studia curant eisque 
advigilant, hanc ad Locorum Ordinarios dederunt epistulam. 

Quae quidem Ecclesiae illata rursusque majora inferenda mala nostrae aetatis 

Pontifices Maximi semel atque iterum denuntiarunt: 

«Dolendum est enim, plerumque Clericos et Sacerdotes, hujusmodi sermonis haud satis 
gnaros, posthabito antiquae sapientiae patrimonio ac neglectis eximiis nostrorum operi¬ 
bus, quibus solide ac dilucide proponuntur Fidei dogmata atque ab adversariorum impug¬ 
nationibus strenue et invicte defenduntur, doctrinam sibi comparare ex libris et ephemeri¬ 
dibus, vernacula lingua conscriptis, unde saepissime abest orationis perspicuitas, accuratus 
disserendi modus, fida dogmatum interpretatio. Quae igitur Paulus Timotheo praescripsit: 
«Formam habe sanorum verborum... Depositum custodi, devitans profanas vocum novitates 
et oppositionis falsi nominis scientiae quam quidam promittentes, circa fidem exciderunt* 37 
haec vigere semper et servari necesse est, sed his praesertim temporibus, quum hostes catho¬ 
licae veritatis invalescunt variasque erroris versutias sub scientiae specie venditando, multos 
in exitium pertrahunt. Quorum conatus et fallacias dignoscere penitus et repellere nemo 
potest, nisi dogmatum Fidei sensum retineat et formulam, qua sunt expressa, adeoque nisi, 
sermonem ipsum, quo Ecclesia filios suos alloquitur, apprime calleat* 38, 

Quam Benedicti XV sententiam vehementius inculcat iteratisque verbis Pius XI 
confirmat: 


ne et chr£tienne*, ex Eram. P. A. Jullien, Etudes icclcsiasttques dans la lumiere de Rome, p. 29-30 
ibidem allatos. 

36. Q uae mala dilucide et copiose a Rmo. P. U Ledochowski exponuntur, cfr. II latino 
lingua viva nella Chiesa, 32 sqq. 

37. 2 Tim., 1, 13. 

38. Benedictus XV, Litt. Vixdum S. Congregatio , cfr. Summ. Pontificum documenta pr., p. 10. 

«Ita jam nan continget, quod saepe dolemus fieri, ut nostri clerici sacerdotesque, cum 
haud satis operae litterarum latinarum studio dederint, neglectis Patrum Doctorumque Ec¬ 
clesiae copiosis voluminibus, quibus fidei dogmata exhibentur cum dilucide proposita tum 
invicte defensa, idoneam sibi doctrinae copiam a recentioribus petant auctoribus in quibus 
fere non modo perspicuum dicendi genus et accurata disserendi ratio solet, sed fidelis 
etiam dogmatum interpretatio desiderari...»^. 

Ac denique Rmus. P. Uladomirus Ledochouuski, Praepositus totius Societatis 
Jesu, in illo quod emisit voto die 28, m, augusto, anno 1940, non solum defec¬ 
tionem illam in tradendo et discendo sermone latino rem gravem disciplinae 
ecclesiasticae esse affirmat cum praecepta Ecclesiae plane aut ignorantur, aut, 
quod deterius est, aperte violantur, sed majora etiam Ecclesiae mala consecutura 
magno verborum pondere declarat cum ipsa fides periclitetur: sunt enim verba quae 
temporum decursu in philosophia et theologia tradenda sunt recepta et probata, 
quorum sensus apprime definitus est, suntque breves sententiae quasi lapideae 
quorum in linguis hodiernis interpretatio saepe maxima scatet difficultate; quae si 
hominum ac maxime clericorum inscitia in tradenda et discenda theologia, ac vel 
in ipsa philosophia —quae theologiae ancilla est habenda— haud recte intelle¬ 
gantur nemo est qui ignoret quantum inferri possit fidei damnum ex illa vocabulo¬ 
rum non recta cognitione et idonea sensus interpretatione 40 . 

VII. Summorum Pontificum documenta: 

quae sunt saepius hoc commentario laudata multis solidisque argumentis 
linguam latinam —cum aliis litterarum studiis— aptissimam confirmant ad clerico¬ 
rum animos fingendos, quam omni diligentia summaque cura a clericis perdisci 
luculento praecepto jubent. 

Quae cum ita sint ac pateat quid Ecclesia de studiis litterarum et in primis de 
latina lingua sentiat, id unum restat ut illa gravissima summaeque auctoritatis verba 
Pii XII imm. mem. alumnorum, magistrorum, superiorum omnium mentibus diu mul¬ 
tumque consideranda proponamus, quibus praecipua quasi capita hujus rei con¬ 
tinentur. 

«Quantopere id Nos delectat quod ipsi vultis tirones vestros humanioribus litteris libe¬ 
ralius imbuerel Haec ad surgentia ingenia conformanda aptissima sunt, ut tum in cogitando 
et loquendo sit lucidus ordo et vana vitetur profluentia verborum, tum ut aliae praeclarae 
parentur bene cordati viri laudes. Hisce in studiis querimur quiddam contingere triste. Pro 
dolor, latina lingua, gloria sacerdotum, nunc languidiores usque pauciores habet cultores, 
Quis digne celebret hunc imperialem sermonem —paatXixr} fXtoaoa a Graecis appellaba¬ 
tur— quae vera non enuntiat sed sculpit, quae in edictis et sententiis peculiari splendet 
gravitate, quae in Latina Ecclesia liturgico fruitur usu, quae denique Catholicae Ecclesiae 
est magni pretii vinculum? Nullus sit sacerdos, qui eam nesciat facile et expedite legere et 
loqui! Praeter haec utinam oriantur inter vos haud parvi et pauci qui etiam presso et ele¬ 
ganti dicendi genere eam scribere valeant. 


39. Pius XI, Eplst. Ap. Officiorum omntum, Ibid., p. 11. 

40. Cfr. opusculum 11 latino lingua viva nella Chiesa, p. 31 sqq. 

Enimvero latina lingua, itemque ei graeca, cui tota ecclesiastica scripta, jam a prisco 
christiano aevo, commissa sunt, thesaurus est incomporandae praestantiae; quare sacrorum 
admini ster qui eam ignorat, reputandus est lamentabili mentis laborare squalore* 41. 

Et in sermone ad Seminariorum Galliae alumnos «studia classica» his laudibus 
mirifice ex tollit: 

«Vous devez vous rejouir tout d abord de faire des etudes dassiques, car elles demeurent 
inegalees pour exercer et developper les plus precieuses qualites de I esprit: penetration du 
jugement, largeur de vues, finesse de l analyse et dons d expression. Rien n aide a compren- 
dre Thomme d aujourd hui comme l etude approfondie de son histoire; rien n apprend a 
peser Ia valeur des mots, a saisir les nuances d‘une pensee, Ia logique d une composition 
et Ia solidite d'un raisonnement, comme le travail de Ia version et du theme sur les langues 
classiques. Pour vous, Eran<;ais, latin et grec sont d'ailleurs a 1'origine de Ia langue et de Ia 
litterature nationales; mais tout homme d'Eglise se doit de pouvoir lire dans 1'original les 
documents les plus importants et les plus venerables de 1'Ecriture et de Ia Tradition...* 


VIII. Remedia 

Vitia non sufficit publice denuntiare, sed remedia sunt apponenda efficacissima 
si tantum malum volumus aut curare aut, quod maxime optandum, radicitus 
extirpare. 

1. Accurata magistrorum selectio: Exercitus qui strenuis prudentibusque 
caret ducibus ab hoste profligabitur; alumni qui praestantibus careant magistris 43 
neque in sacra optimarum litterarum et praesertim latinarum penetralia ingredientur 
neque has maximum esse ornamentum, quo adulescentium deceat exornari animos, 
facile unquam percipient. 

Ut autem alumni id assequantur quod Sacra desiderat et praecipit Congrega¬ 
tio: ut loquantur et scribant lingua latina, opus est ut praesto sint eis magistri, qui 
non tantum veterem quandam et usu tritam tradant grammaticam, sed ut auctores 
ipsi perlegerint et in schola latina loquantur lingua ac diligenter, prudenter, sapien¬ 
ter corrigant, emendent, expoliant alumnorum scripta. 

Perquam exitiosa praeterea est eorum opinio qui arbitrantur linguae patriae 
et latinae alumnis tradendae quemlibet inservire posse laicum hominem vel clericum 
qui his linguis semel, cum pueritiam ageret, operam dederit. Quo saepe numero 
magister ille constituitur qui nullos secum habet libros, qui bibliothecas non conve- 


41. Pius XII, Serm. M agis quam, cfr. opusc. Summ. Pontificum doc. pr. t p. 15. 

42. Pius XII, Serm. Cest une grande joie, p. 2, 2. 

43. Cfr. A. Cayuela, S. J., Humanidades cldsicas, Zaragoza, 1940, p. 595: «EI Profesor Io 
es todo. Gran parte de los fracasos que en diversas £pocas y lugares han experlmentado en 
algunos Centros los estudlos de Humanidades y que han menoscabado el credito de tales estu- 
dlos, se han debido a la Imperlcla de profesores mal formados, o faltos de esplrltu humanlstlco 
en Ia enserianza». Quam sententiam uberius deinde explanat sequentibus paginis —Cfr. Estu- 
dios Cldsicos, 4 (1957) 142. Primera reunidn de estudios sobre la metodologia dei latin en la Enserianza 
Media; «La suerte dei latin depende, m3s que de los planes de enseftanza, de los profesores 
que explican esta disciplina*. 

nit, qui superiora studia non est exsecutus, qui coetus, ubi viri doctrina et arte do¬ 
cendi peritissimi congregantur, nullos adiit, aut hujus linguae specialia curricula 
non perfecit; qui nec verbum scit neque nomen audivit eorum magistrorum qui in 
patria et apud exteras nationes libros evulgant doctrina et scientia refertos et in re 
grammatica utilissimos. Qua ratione hi latinitatis magistri alumnorum animos con¬ 
formabunt? Nonne alumni aegritudine prementur, linguam latinam fastidientes, 
cum videant magistrum indoctum aut illius aptae praeparationis expertem qua or¬ 
nari deceat magistrum? Neque sufficit magistrum ad manus habere grammaticam 
manualem, quam «textum» dicunt, sed alios quoque praeclaros in re grammatica 
auctores secum habeat oportet eosque saepe consulat. 

Neque vero in magistris tantum est defectio, sed etiam in libris ad alumnorum 
usum editis, seu «textibus» qui dicuntur, seligendis. Nam dum manuales aliarum 
disciplinarum libri, qui alumnis ad scientiam comparandam inserviunt, perpetuo 
corriguntur, emendantur, novi eduntur paedagogicis probatisque docendi rationibus 
in dies aptius accommodati, in Seminariis et Collegiis frequentius veteres remanent 
libri nulla apposita emendatione aut novata docendi ratione. Quo fit ut magistri 
neque sedulo studio neque vero linguae latinae amore flagrent, quem neque 
in alumnorum animis excitare poterunt cum et ipsi latinitatem minoris animo 
habeant. 

Quod autem deterius, non defuerunt professores qui quadam animi diligentia 
grammaticam explicarunt; et licet illius probatae essent expertes doctrinae et con¬ 
formationis —cui comparandae diligentia tantum non sufficit —, libros quoque 
conscribere aggressi sunt alumnis destinatos aut interpretationes ediderunt scriptorum 
romanorum: quae quidem opera nulli sunt decori IiIteris patriis et sacro, quo 
insigniuntur, ordini ecclesiastico. Quod sane malum minime evenisset si illi, cum 
prima latinitatis rudimenta perciperent, probatos habuissent grammaticae rectaeque 
versionis doctores. 

Illudque etiam animadvertendum: inutile prorsus est —ne dicam perniciosum — 
in constituenda studiorum ratione et ordine quinque sexque annos in linguam lati¬ 
nam discendam insumendos praescribere si idonei desint doctores aptique libri; 
iique libri et magistri vel maxime primis institutionis annis sunt delegendi cum 
priores posteriorum annorum sint verum ac praecipuum fundamentum, quo qui 
careant magnam aedificii molem super instruere unquam poterit. 

2. Recta hujus linguae tradendae ratio: «Seminarii alumni inde a primis 
navandis litterarum studiis hujus linguae rudimentis instituantur necesse est». Neque 
illam afferri liceat difficultatem: alumnum primis litterarum annis —decimo aut 
undecimo aetatis anno-— linguae latinae pulchritudinem nullo modo percipere 
posse; nam id certo non intenditur ut a primo vel altero anno scriptores intellegat 
optimos, sed ut jam primis annis fundamenta grammaticae jaciat, memoria penitus 
teneat declinationes et conjugationes et praecipua syntaxeos praecepta: quae 
quidem quamprimum sunt perdiscenda ut his adminiculis paulatim scripta faciliora, 
selectas narrationes interpretetur ac tandem optimos scriptores plane intellegat. 

Quibus animadversionibus documentum Consociationi UNESCO traditum con¬ 
sonat: 

«II est a souhaiter que lenseignement des langues classiques dans les etablissements de 
second degre sadresse aux enfants aptes a le recevoir intellectuellement pariant, en dehors 
de toute consideration de la classe sociale, et que ceux-ci debutent dans cette etude le plus 
tot possible, c est a dire des le passage de l ecole primaire dans les gymnases ou lycees» 44, 

** Monitum praecipuum 

«Haec disciplina ita est impertienda, ut alumni eam colant, diligant ac diligen¬ 
do discant». Cui quidem negotio perficiendo maxima inest difficultas, cum in 
magistris summa sit oportet calliditas, disciplinarum cognitio et in docendo aucto¬ 
ritatis pondus. Maxima doctoris virtus in eo est sita ut hoc assequatur propositum: 
«Alumni disciplinam colant, diligant eamque diligendo discant». Sed, pro dolor! in 
scholis taedio molestiaque, ne dicam in linguam latinam odio, audientes afficiuntur. 
Id omni contentione est enitendum ut mores, instituta, usus, quibus res publica et 
imperium romanum summo steterunt ac viguerunt honore, paulatim alumni perci¬ 
piant, ac vel picturis, tabulis photographicis, apta rerum eventuumque descriptione, 
colloquiis, concertationibus inter discipulos, commentariorum lectione, facile et 
gratum discentibus linguae latinae studium fiat. Documentum illud Consociationis 
UNESCO eadem ponderatis verbis refert: 

«Beaucoup des reponses relues font allusion, sans rien preciser, a des «methodes nou- 
velles». Rien, en effet, ne doit etre neglige qui puisse susciter Tinteret et mieux Tenthousias- 
me des jeunes auditeurs. On cherche a les eclairer sur les realia en ayant recours, par le 
livre, les proyections, les films, a des illustrations, a condition qu'on se fasse une regie ab- 
solue de n’en presenter que dauthentiques; on les conduira dans les musees et dans les ca s 
les plus favorables on leurs fera faire des voyages aux sites archeologiques regionaux et 
etrangers. Cela dit, n'oublions pas que des moyens exterieurs ne peuvent pas remplacer le 
travail de 1'esprit sur les textes memes et qu’une acquisition qui a une telle importance ej 
une telle valeur ne saurait etre realisee sans un effort perseverant* 45, 

a) Ne nimiam philologiae tribuatur . Philologia nova est disciplina magni 
quidem facienda, sed quae proprium locum ac sedem in superioribus Academiarum 
studiis habet. Haec vero disciplina n ullo modo optimam et genuinam tradendae 
linguae latinae rationem praefocare debet 46 . Ne igitur omnes phoneticae regulae 


44. Cfr Estudios Cldsicos, 4 (1953) 353-359, Informe de la Comisidn de la F. /. E. C., p. 359; 
Palaestra Latina, 28 (1958) 423 

45. Ibidem. 

46. Cfr. A. Cayuela, Humanidades cldsicas, p. 428: «La Filologta ha Invadtdo a destiempo 
en la ensefianza espaftola secundaria y 9uperior unos dominios que en manera le correspon* 
dian, usurpando asf Ios derechos de las Humanidades y ahogando los genuinos estudios de la 
tradicional Latinidad». Quod argumentum multi9 subsequentibus paginis evolvit. Cfr. ibidem , 
p 432, n. 7, locum ex fasciculo P. M Barbera, S. J., Roma, La Civiltd cattolica, excerptum et 
L Laurand, M anuel des ttudes grecques et latines , t. III, VII-336. 

alumnis explicentur et evolvantur, ne omnes morphologiae permutationes ab ortu 
linguae latinae aut quae ne monumentis quidem comprobari possunt, subtili descrip¬ 
tione referantur. Litterae enim latinae finem habent d efinitum et proprium, alum¬ 
norum animos non nimia levique eruditione intingere, non innumeris praeceptis 
mentem onerare, sed summorum scriptorum lectione conformare, ex quibus illud 
quasi mentis aequilibrium educere debent quo in totius vitae curriculo sano, justo, 
aequo judicio res tractare possint. Et ideo neque ipsi grammaticae nimium curae 
et temporis est tribuendum; sunt enim qui adeo grammaticis praeceptis insistant 
eaque perpetuo alumnis inculcent velut si tota latinitas in una discenda grammatica 
staret et contineretur 47 . Quod contra omnino est, nam —quod scimus— et Jaco- 
bus Eacciolatus in sapientissima oratione edixit «non latinum sermonem ex gram¬ 
matica, sed grammaticam ex tatino sermone natam esse» 48 . In legendis igitur 
interpretandisque scriptoribus summa cura est collocanda. 


b) Ne grammatica neglegatur . Quin tamen immutabiles grammaticae 
eges et quasi totius latinitatis fundamentum quis ignorare possit, ut nominum decli¬ 
nationes et verborum conjugationes «quae sunt memoriter ante omnia discendae», 
ac praeterea: «Summa constructionis (syntaxeos) capita altissime infigat animo, 
calleatque probe velut ungues digitosque suos» 49 . 

Quae grammaticae institutio si suis contineatur finibus, aliud quoque vitabit 
vitium magister, illam nempe docendi rationem qua alumni necessariis non instructi 
rudimentis statim ad optimos auctores legendos ducuntur: quo fit ut pueri vanis 
animi conatibus fatigati in his intellegendis latinitatis scriptoribus operam et oleum 
se perdere arbitrentur. Quae inanis contentio iterum molestiam, fastidium, taedium 
litterarum lafinarum et magistrorum alumnis afferet. Medium igitur tenendum est iter 
ut alumnorum institutio grammatica et efficax sit et maxime fructuosa 50 . 

c) Exercitationes. Haec vero efficacitas et praecipuus fructus praesertim in 
* crebris exercitationibus exsistit 51 : in interpretandis et explicandis Ia tinis scriptoribus, 

in patriis quoque latine reddendis, in recitandis orationibus, in concertationibus 
inter alumnos, in scripfiunculis a discipulis exaratis, in versibus pangendis, simili¬ 
busque. Illudque in primis meminerint magistri quod Quintilianus de Cicerone dictum 


47 - 48 De hac tradendae grammaticae ratione legas quae J. Facciolati disertissime 
dixit in oratione in Seminario Patavino habita cui index: Latina lingua non est ex grammaticorum 
libris comparanda , Orationes XI' et alia ad dicendi scientiam pertinentia, Patavii, a. MDCCCLII, p. 
15 sqq. — cfr. A. Bacci, Adversus grammatistas et minutioris eruditionis amatores, Latinitas, 4(1956) 
91 sqq. 

49. Id Ibid. Cfr. tamen J. L. Vives, De causis corruptarum artium, 1. II, c. II, t. VI, Valen¬ 
tiae a. MPCCLXXXV, p. 82 sqq., ubi et artem grammaticam et grammaticos defendit. 

50. De apta tradendae et discendae linguae latinae ratione multa sunt agitata et subtiliter 
explicata in libris, commentariis, conventibus, coetibus, quos saepe supra memoravimus. 

51. Cfr. Ratio, Reg. Projess. class. infer. 21, loc. mem a P. Cayueia, p. 555 

52. Instit. orat., 10, 3, 1; Cic. De orat., 1, 33. 

refert 52 : «stilum optimum effectorem et magistrum dicendi vocat». Manu ducant 
igitur alumnos in scriptionibus exarandis et emendandis et in genuina scriptionis 
latinae indole percipienda et assequenda ac vel in toto orationis tenore et colore 
vere latino ubique inducendo 53 . 

3. Omnes egregii totius latinitatis scriptores magni sunt habendi 

Certam hanc in legendis antiquitatis auctoribus normam diligenter sequamur. 
Fuerunt enim qui hanc tractantes quaestionem nimium uni tantum adhaerere vo¬ 
luerunt scriptori, hunc legere, hunc tantum imitari; sed qui sano mentis valent 
judicio hanc agendi rationem non probabunt. Nullus enim est linguarum studiosus 
et cultor qui ex quam plurimis scriptoribus non seligat optima, quae multis locis 
splendent, pulchritudinis ac bonarum litterarum specimina. 

At cum adulescentes ad optimam institutionis normam erudiendi sint et infor¬ 
mandi, ad praecipuos, qui fuerunt in latinitate, magistros accedere debent quos 
legant et imitentur 54 ; in quibus principem tenet locum Cicero, quocum conjungen¬ 
dus est Caesar, purae elegantiae auctor; inter poetas vero —qui quidem in supe¬ 
rioribus Gymnasii scholis aspernandi non sunt— Vergilius et Horatius; Nepotis, 
Sallustii, Livii narrationes libenter et utiliter adulescentes interpretabuntur. Neque 
alii parvi pendendi veteres scriptores (Quintilianus, Curtius, et in poetis Tibullus, 
Catullus, O/idius, cet.); quos pauci qui Patrum aetate floruerunt in pura latinitate 
scriptores sequentur; deinde qui renatarum litterarum tempore omnem suam collo¬ 
carunt aperam ut latinitatem ad pristinam revocarent dignitatem et majestatem; 
denique qui recentioribus temporibus nostraque aetate litteras excolunt et scripta 


53. Cfr. de hujusmodi exercitationibus quae uberrime P. Cayuela, Humanidades clds. 
pertractat (EI mttodo humanistico: la preleccidn - la erudicidn - la composicitin y la preceptiva - otros 
eiercicios, pp. 521*619); cfr. etiam de optimorum scriptorum interpretatione rite perficienda et de 
nostrae aetatis scriptoribus in iatinum convertendis P. J. Jim£nez, La traduccidn latina, Paginas 
de la revista de Educaci6n, Madrid, 1955, ubi multi commemorantur libri et rei auctores. Cete» 
rum multum dilaudandi sunt linguae latinae praeceptores qui omni scribendi genere alumnos 
exercent eisque selectissima et optima harum exercitationum specimina praebent, ac vel eos 
inducunt ut in publicam palaestram descendant, id est ut in scholarum commentariis 9criptiun* 
culas evulgent: quo alumnis animi adduntur ad illam rectam loquendi et scribendi rationem 
alacrius comparandam; cfr commentarios quorum est index: Acta diurna, Trinity School, Groy' 
don, Surrey (in Anglia), Palaestra Adulescentium, Conde 2, Barbastro - Lauria, 5, Barcelona (in 
Hispania), Tiro, Beacon-Verlag, Wurzburg (in Germania). 

54. Totam de legendis et imitandis scriptoribus quaestionem certo judicio P. Ae. Sprin- 
ghetti, S. J (Institutiones stili latini, Romae 1954, p. 262 sqq.) pertractat, quem consulas quaeso. 
Quid alii senserint scriptores (in his Quintilianus, Heineccius, Muretus, Noltenius, Vives) de 
unius Ciceronis imitatione cfr. Viget latinitas, Helmdntica, 5 (1954) 373-374 (377); unum tantum 
imitandum Ciceronem edixit P. Chelucci a Sto. Josepho in oratione de M. Tullio Cicerone imi¬ 
tando (Orationes habitae in Archtgymnasio Romanae Sapientiae, t. 2. Barcinone, p. 52). — A P. A. 
Cayuela, op. mem. p. 524 9electi referuntur loci ex Quintiliano, Kleutgen, Seneca quibus unus 
fere imitandus Tullius proponitur. Tamen id censemus: praecipui et selecti in tota latinitate 
scriptores legantur oportet; imitandi tamen pauci et in primis Tullius . 

evulgant nitoris et elegantiae plena. Ex his omnibus libri, orationes aul eclogarii 
seligantur loci ul «ex omnis aetatis viris litteratis exemplum simul et incitamentum 
capiant discipuli». Quos si totius latinitatis optimos scriptores legant vel ipsi adu¬ 
lescentes, facile eorum rejicient suoque labore confutabunt opinionem qui linguam 
latinam edisci volunt ut veteres tantum intellegamus scriptores in iisque mirificcm 
demiremur pulchritudinis speciem. Nam haec pulchritudinis species cum non in uno 
tantum inveniatur auctore sed in optimis antiquitatis scriptoribus viguerit, eam 
contemplemur oportet in quam plurimis, qui per hominum aetates consecuti sunt, 
egregiis scriptoribus et magistris: hos quoque demiremur, hos legemus, hosque nos¬ 
tris scriptis imitemur, quo commonstrabimus: «Linguam latinam non esse mortuum 
quiddam vel exsangue saeculorum pulvere contectum»... 


4. Multum temporis et laboris litteris latinis tribuendum est 


Latina lingua quid habet proprium et singulare cum non proxime ad usum et 
hominum consuetudinem illam discamus —quanquam id quoque maxime est eni¬ 
tendum ut Sacra jubet Congregatio—, sed praesertim ut legamus egregios qui in 
tota latinitate exstiterunt et valuerunt auctores. Quod sane ut assequamur proposi¬ 
tum assiduus labor et aliquot annorum spatium 55 opus est, praesertim si illam quam 
diximus institutionem percipere volumus quae ex praestantissimis scriptoribus in 
adulescentium defluit animos in eosque penetrare debet, ac si illam dicendi rationem 
et colorem genuine latinum nancisci volumus quo nos et grammatice, pure, latine, 
non tantum meris verbis latinis loquamur. 

Nullo igitur modo «paucae tribuendae sunt horae studio linguae latinae»; 
sed quod rei praestantia et adulescentium patitur aetas et apta studiorum ordinatio. 
Cui studio in Seminariis et Religiosorum Collegiis quinque saltem annos assignan¬ 


dos esse censemus, ita apte scholae distributae ut per quinque saltem et triginta 
horas per illud annorum spatium in hebdomada doceatur. Plures sunt studiorum 
ordinationes quibus ad quadraginta horas in hebdomada, dato quoque idoneo ad 
parandas scholas tempore, alumnos litteras latinas docere praecipiatur. 

Vel maxime est considerandum qua ratione, quo certo ac valido argumento 
excusationem illam de studiis, a potestate civili statutis, exsequendis neque excipiat 
neque probet Sacra Congregatio. 

Verba denique, quibus epistula absolvitur, qua polleant auctoritate et quo 
graventur pondere Locorum Ordinarii secum meditentur oportet, ut, quo insigniti 
sunt in Ecclesia officio, fideliter fungantur cum res «sane tanti momenti et auctori¬ 
tatis videantur, ut eorum mereantur curas sollicitudinesque quam maximas». 


JOSEPHUS M. a MIR, C. M. E. 


55. Ut optimas assequamur litteras assiduus impendendus est labor multumque temporis 
spatium. Quanto opus sit labore in lingua graeca discenda —iderr.que de latina est dicendum— 
evolvit M. Lebel, L enseignement et l*6tude du grec. Montr£al, 1944, p. 246 sqq. 

Cato, * De Agri Cultura » praefat. 3 (Marci Porci Catonis de agri cultura 
recens. Henricus Keil, Lipsiae 1884, pg. 11,8- 12) haec habet: 

'•et virum bonum quom laudabant, ita laudabant: bonum agricolam bo¬ 
numque colonum; amplissime laudari existimabatur qui ita laudabatur; mer¬ 
catorem autem strenuum studiosumque rei quaerendae existimo virum, ut 
supra (§ 1) dixi, periculosum et calamitosum». 

Eo loco hujus textus, quo «virum» supra scripsi, codices «verum* exhi¬ 
bent, quae vox mutari debet; quoniam particula adversativa «autem» 
(=«mercatorem autem...>) jam antecessit, altera particula adversativa («ve¬ 
rum») rejectanea videtur; propterea «verum* corrigendum in «virum» est, 
quae scriptio aptissime in illam sententiam de mercatore convenit; nam illud 
dictum, quo «mercator» describitur, duas in partes ita discerpi potest: «mer- 
catorem (qui strenuus studiosusque rei quaerendae est) existimo virum (qui, ut 
supra dixi, periculosus et calamitosus est)»; hoc verbum «existimo» artissime 
ad proximum illud «virum» trahendum est; iste «mercator» igitur etsi non 
«vir bonus* judicatur, tamen «vir» certe habetur; quod autem falsa forma 
«verum» ex solito errore litteras vocales E et I confundendi nata est, ideo 
tandem «virum» summo jure in textu Catonis collocandum est; cf. Quintilia¬ 
nus 1, 4, 17, ubi «ver* idem valens ac «vir» indicatur. 

Varro (a. 116-27) ille maximus indagator linguae latinae aequalis Cice¬ 
ronis (a. 106-43) fuit. Varro 25 libros «De lingua latina* composuit quorum 
maximam partem Ciceroni dedicavit; etiam «De sermone latino» scripsit; Stoi¬ 
corum doctrinam grammaticam a praeceptore Aelio Stilone didicit et multis 
opusculis propagavit. Cum Varro tot studia de origine linguae latinae fecit, 
Cicero has res sine dubio planissime comperit, quoniam Cicero cum Attico, 
editore praecipuo litterarum romanarum, intimus et familiarissimus fuit, a 
quo Attico etiam Ciceronis scripta et orationes in lucem prodierunt. Ut Varro 
Ciceronem vivum plurimi fecit eique multos dicavit libros, ita Cicero Varro¬ 
nem vivum partem disputationis in «Academicis» agentem induxit: Varro eru¬ 
ditissimus Ciceronem disertissimum honestavit. Varro et Cicero fuerunt audi¬ 
tores Antiochi Ascalonitae, philosophi Academici, qui Stoicae quoque doctri¬ 
nae tam peritus erat, ut Cicero eum «germanissimum Stoicum* appellaret. Ita 
uterque (Varro et Cicero) quasi columen litterarum romanarum fuit, uterque 
fontibus tunc temporis Stoicorum florentium uberrimis refertus fuit. Varro 
ipse posteris aetatibus tamquam doctor insignis linguae latinae ab Augustino 
laudatur (cf De Civitate Dei, 19, 3, 2). Id em Varro in Augustini libro «Princi - 

pia dialecticae> usurpatus videtur esse, ubi Stoicorum ratio loquendi, eloquendi, 
ratiocinandi describitur. Varro tamen in Ciceronis quoque libris jam nomine 
omisso respici potuit; ergo non Augustinus demum, sed Cicero ipse Varronis 
labores ad suos libros adhibuisse videtur. His de causis veri simile habe ri 
potest in illo Ciceronis loco (Orator , 32, 115) Varronis quoque expositionem 
elementorum Stoicae grammaticae et dialecticae titulis saltem brevissime repe¬ 
titam esse. 

Ex Stoicorum igitur disciplina etiam ea quae hic sequuntur, orta esse 
credibile est: Ciceronis Orator, 32, 115 haec habet: (orator debet vel illa an¬ 
tiqua = Aristotelis vel hac Chrysippi disciplina institutus esse;) «noverit 
primum vim, naturam, genera verborum et simplicium et copulatorum; dein¬ 
de quot modis quidque dicatur; qua ratione verum falsumne sit, judicetur; 
quid efficiatur e quoque; quid cuique consequens sit qiuccue contrarii n; 
cumque ambigue multa dicantur, quomodo quidque eorum dividi explanari* 
que oporteat». In his verbis Ciceronis quasi tituli capitum scientiae Stoicae 
apparent: 

primo capite de loquendo agitur: natura (= cpoatc) verborum describitur; 
origo et usus vocabulorum enarratur; deinde vis (= S6vtf|u<;) veitoum cir¬ 
cumscribitur, quae actio eadem fere est ac definitio (ncminalis et realis); prae¬ 
terea verba ita distinguuntur: 

simplicia verba sola et seorsim posita sunt neque cum alio verbo con¬ 
juncta leguntur neque sententiam perfectam efficiunt; pertinent magis ad 
morphologiam; respicitur quodlibet vocabulum; 

copulata verba propositio nem integram gignunt, cujus altera pars est prae¬ 
dicatum (xaxTj^dpYijia), altera subjectum ( = itxo.atq); quae spectant ad syntaxin; 

secundo capite de eloquendo sermo est; elocutio vel enuntiatio est 
axioma (= propositio); agitur de modis enuntiationis unius cujusque rei; 
hujus modi res, quae dicitur, non est corpus, sed eventus quidam (= suceso, 
Sachverhalt, Tatbestand); quarum rerum singularum multi modi propositionum 
enumerantur; apud Priscianum (cf. Gram. Latin . III 93, 13, Lipsiae 1859 edi¬ 
dit H. Keil) hae leguntur sententiae et conjunctiones: «copulativa, conti- 
nuativa, subcontinuativa, adjunctiva, causalis, effectiva, apprcbativa, disjunc¬ 
tiva, subdisjunctiva, disertiva, ablativa, praesumptiva, adversativa, abnega- 
tiva, collectiva = rationalis, dubitativa, completiva; 

apud Philonem Judaeum De Agricultura (cf. Arnim: Stoicorum Veterum 
Fragmenta, vol. 2 n. 182) a^uojiaxa az\a ita ordinantur: auvr^ijisva. Tiapaauvr^iJieva. 
Stasacpoovxa. Sie^eirfljiEva. aWa xoiooxoxporca. 

aX.yj^ (a£uo|jtaxa) (= valoris 1). (= valoris 0). aSr t Xa(= valoris 1/2). 

5'jvaxa. dSuvaxa. dvoqxaia. oix avoqxata. ciizopa. cuiopa. 

tertio capite judicium evolvitur: ea ratio, qua verum aut falsum dictionis 
(= propositionis) judicetur, hodie arte logistica matricibus «valoium» veri¬ 
tatis (1 = verum, 0 — falsum) usa more arithmetico exprimitur. 

quarto capite de ratiocinio disputatur, primo indicatur, quas omnino 
conclusiones ex quolibet ratiocinio (= syllogismo) ducere liceat; deinde inter 
veram (= consequentem) conclusionem et falsam (== contrariam consequen¬ 
ti) distinguitur. 

quinto capite ad artem sophisticam transitur: ambigue multa dicuntur, id 
est: in Aristotelis libro Refutationes Sophisticae, cap. 4, pg. 165 b 4 - 166 b 21 
sex fallaciae in dictione et septem fallaciae extra dictionem tractantur, ibique 
ostenditur, quomodo illae dictiones fallaces discernantur et in rectam formam 
eloquendi redigantur. Haec omnia ad Varronem spectantia ex doctrina Stoi- 
eorum desumpta sunt. 

Cicero (a. 106 - 43 a. Chr. n.) composuit librum rhetoricum qui «Ora¬ 
tor» inscribitur, ubi cap. 27, 96 hoc modo legere verba debemus: «est enim 
quoddam etiam insigne et floretis orationis pictum et expolitum genus, in quo 
omnes verborum, omnes sententiarum illigantur lepores». Pro falsa codicum 
lectione «florens» jure ac simpliciter «floretis» restituendum est; nam €flore - 
tum » significat primo locum floribus variis refertum, unde «floretum» vel 
plurale «floreta» per metaphoram loco «florum» usurpari potest; «floretum» 
numeratur in multis vocabulis in «-etum» desinentibus; forma «fleretis» pro¬ 
xime ad codicum scriptionem «florens» accedit; illud «florens» autem contra 
grammaticam peccans utique emendandum est; «floretis» orationis idem ac 
«floribus orationis» valet; ex recta forma «floretis» illud falsum «florens» 
oriri potuit, sed a «floribus» ad «florens» transitus non datur; quia librarius 
codicis vocem «floretum* non jam noverat, ad formam non convenientem 
«florens» confugit. 

In Ciceronis oratione pro Marcello 2, 4 ita nunc scribatur oportet: «nul¬ 
lius tantum lumen est ingenii, nullius dicendi aut scribendi tanta vis, tanta 
copia quae non dicam exornare, sed enarrare, C. Caesar, res tuas gestas pos¬ 
sit...»; supra in principio «lumen» posui pro falso «flumen», quoniam non de 
flumine nec de celeritate dicendi agitur in rebus Caesaris laudandis, immo 
de cogitationibus et sententiis inveniendis ad Caesaris gloriam augendam, 
quae cogitata mentis acumine et subtilitate comparantur. Apud Ciceronem 
complura «luminis ingenii» exempla inveniuntur: De re publica 6,12,12; 
Brutus 15, 59; ad Quint. frat. 2, 9, 3 (in judicio de Lucretii poemate); cf. prae¬ 
terea Quintil. lib. 1 prooem. 6; codicum error scriptionis facile explicari hoc 
modo potest, quod F et L dittographia exoriebantur (FL). 

Ad orationem pro Archia poeta 3, 5: 

Archias poeta Graecus ex urbe Antiochia, capite Syriae, oriundus circa 
annum a. Chr. n. 119 natus poetica indole eximia ornatus adulescens terras 
declamans peragravit Romamque anno 102 advenit ubi a nobili Lucullorum 

familia hospes acceptus annoque 93 a municipio Heraclea civitate romana 
donatus est. Triginta fere annis post (anno 62) a Gratio, Pompejano quodam, 
injuria de eadem civitate romana accusatus, sed a Cicerone feliciter defensus 
est. In Ciceronis oratione locus ille, qui Archiam hospitem Lucullorum fuisse 
refert, hoc modo legitur: «Statim Luculli, cum praetextatus etiam tum Ar¬ 
chias esset, eum domum suam receperunt: signum etiam hoc non solum ingenii 
ac litterarum, verum etiam naturae atque virtutis, ut domus, quae hujus adu¬ 
lescentiae prima fuit, eadem esset familiarissima senectuti*. Hunc textum ita 
emendatum scripsi, ut recte et bene intellegendus videatur: «...receperunt: 
signum etiam hoc...»; pro his verbis codices hoc pacto exhibuerunt: «...rece¬ 
perunt, sed etiam hoc...* quam scriptionem vocis «sed» sensu cassam esse 
omnes hujus orationis editores clare perspexerunt; error enim textus in hoc 
tantum vocabulo «sed» absconditur. Sequentes quidem genetivos «non solum 
ingenii ac litterarum, verum etiam naturae atque virtutis» a substantivo quo¬ 
dam dependere necesse est, et illud substantivum desideratum et postulatum 
in ista vocula falsa «sed» abditum est; illud «sed», quod intellectui obstat, 
primo nihil aliud fuit nisi tsignum » (= secnum), nam «signum* ita litteris 
grandibus scriptum est signvm; postea abbreviationis nota sig, unde seg 
evasit, quod scriba quidam cum sequenti particula «etiam» conjungens in 
formam «sed» mutavit, ut «sed etiam» oriretur. Hac denique ratione recta 
vox «signum* recuperata et optima verborum structura totius sententiae ef¬ 
fecta est. Signum (ar]|ieiov) enim est vox logica, qua conclusio ex rebus exter¬ 
nis et manifestis obtineri potest; nam ex illa propositione praemissa, qua 
Archiam in Lucullorum domum receptum esse constabat, opus erat cognosci 
poetae indolem moresque tantae virtutis fuisse, ut Luculli graeculum illum 
tamquam sui similem in familiam honestissimam acciperent; ex hac observa¬ 
tione praeterea elucet illud «ut* esse consecutivum (ex antecedentibus gene¬ 
tivis Archiae naturam describentibus); accedit quod vi quadam rhetorica 
«signum» ante «etiam hoc* (pro hac positione: «etiam hoc signum (scilicet: 
erat») collocatam est, cum orator quasi figura asyndeti vehementius conse¬ 
quentiam judicare vellet. Cicero ipse postremo, qui vocabulo «signum» 
(== judicium) uberrime utitur, alios locos «signi» prorsus similes praebet, ut 
exempla afferam, in Verrem, II lib. 2; 47, 115 «hoc signum cupiditatis», pro 
Plancio , «haec sunt indicia... solida et expressa, haec signa probitatis»; De 
divinatione, 1, 57, 130* «esse censet (sc. Posidonius) in natura signa quaedam 
rerum fut urarum».His igitur rationibus argumentisque «signum» (pro «sed») 
in illo loco orationis pro Archia poeta 3, 5 scribendum esse satis demonstra¬ 
vimus. 

De legibus, 1,9, 26 ita scribendum est: «(natura)... obscuras nec statas 
intellegentias enucleavit». Agitur enim de intellegentiis, id est de notionibus, 
quas jam Democritus in duas species divisit loquens de axoxfyj (= obs¬ 
cura) et Yvu)|ay] (= certa, stata). Cicero hoc loco vocabula negativa ad* 

hibet: 1. obscuras, 2. nec statas (= incerta); pro «statas* scriba inscius falso 
posuit «satis». 

De legibus, 2, 26, 64 ita legamus oportet: «De sepulcris autem nihil est 
apud Solonem amplius quam «ne quis ea deleat neve alienum interat» poe¬ 
naque est «si quis bustum —nam id puto appellari x6jx{5ov — aut monimentum 
inquinarit aut columnam violarit, cacaverit, fregerit». 

4 Iste Ciceronis locus maxime ob eam rem non recte corrigitur, quia tae¬ 
det de hoc loco verum dicere, quamquam veritas ipsa postulat, ut sensus 
obscurus horum verborum tandem illustretur; plerique vero philologi nesciunt 
in templis antiquis nonnumquam inscriptiones affixas esse, quibus immun¬ 
dities stercoribus urinisve fieri vetabantur; (cf. Suetonius: Vita Neronis, 56); 
ut brevis sim: <inquinarit> recte (pro voce absona: inquit) ponatur; denique 
«cacaverit» pro mutila forma «jacerit* scribatur; editio De legibus Ciceronis, 
quam Konrad Ziegler (Kerle-Verlag, Heidelberg 1950) fecit, hoc loco erravit. 

De officiis, 1, 35, 126 ita legendum est: «...quae partes autem corporis ad 
naturae necessitatem datae adspectum essent deformem habiturae atque for¬ 
midamen, eas contexit atque abdidit (sc. natura)». 

«formidamen» posui pro inepto vocabulo «formam», quod ex brevia¬ 
tione non diligenti vocis «form(id)am(en)> evasit; «formidamen* quadrat in 
horum intellectum verborum significans «terriculum»; legitur «formidamen» 
etiam apud Apulejum in Apologia, 64. 

In Lucullo, qui liber alias inscribitur Academica priora, 2, cap. 14, 43 (pg. 88, 
22, Plasberg, Lipsiae 1903, Teubneriana) ita scribendum esse multo praestat: 
«lefiiitiones eiim et omitioaes et locorum luminibus utens oratio, tum...». 

Hoc autem loco «oratio* vi logica ornata nihil nisi «syllogismum» sig¬ 
nificat (= Xofos) sicut apud Gellium, 15, 26 «syllogismus est oratio, in qua... 
conficitur», atque illa oratio (=syllogismus) «locis» id est toicoiq (cf. Aristo¬ 
telis «Topica») utens a Cicerone supra laudatur; pro codicum scriptione «et 
horum», quod sensu caret, potius ad sensum convenit «et locorum» maxime 
quia notiones logicae «definitiones» et «partitiones* apte antecesserunt. 

In Lucullo, cap. 14, 44 (pg. 89, 11, Plasberg, Lipsiae 1908, Teubneriana) 
hoc modo textus verborum constituendus videtur esse: «ergo si rebus con- 
prensis et perceptis nisa et progressa oratio hoc efficit nihil posse conprendi, 
quid potest reperiri, quod ipsum sibi repugnet magis?». 

Non «ratio», quod codices exhibent, sed «oratio* ponendum est, ut ex 
locis insequentibus pg. 89, 13 et pg. 89, 16 elucet et ultro ex verbis Gellii, 
15, 26 supra allatis confirmatur: «syllogismus est oratio...» Praeterea vox 
«progressa oratio* lectorem revocat ad «syllogismum progressivum», qui in 
logica scholastica occurrit; ad extremum dictu dignum est vocabula «oratio¬ 
nem» et «rationem» persaepe a librariis inter se confundi, quippe qui scribae 
voce «oratio» non raro actionem religiosam precandi intellexerint; his causis 
consideratis tandem «oratio» restituendum est. — Aemilius [Emil] Orth. 

«Heu mihi, quid fiet me \ quid mihi denique restal? 

Hic igitur solus moriar, solamine cassus; 

E patria procul, incultis projectus in oris? 

Si totam noctem pelagi prope litus apertum 
Permaneo, mihi nocturnus ros atque pruina 
Ne noceant vereor; nam ventus frigidus halat 
Ex fluvio; silvam si quae superimminet ampla 
Conscendam, corpus multis et frondibus abdam, 

Belua me rabido timeo ne devoret ore...» 

Hos tristes fundens gemitus divinus Ulixes, 

In lucum convertit iter sub nocte silenti. 

Hic sibi construxit ramis foliisque grabatum, 

Quem cernens, animo valde gestivit, et ejus 
In medio cubuit, somno tum membra deditque. 

Cum lux appeteret, Dea caesia, cujus Ulixem 
Intererat multum natalia visere tecta, 

Desilit in terras ab Olympi culmine lapsa 
Et, gressus vertens Corcyrae regis in aedes, 

Ivit ad auratum thalamum, in quo pulchra puella, 

Nausicaa, Alcinoi, sub molle cubile jacebat, 

Atque super caput illius stans, dulcis amicae 
Aspectum sumpsit; mox anxia talibus infit: 

«Quid te sic residem peperit, pulcherrima mater?... 

Arte laboratas vestes cur neglegis? Instat 
]am tibi conjugii tempus, cum cingere pulchras 
Te, talesque tuis sociis praebere decebit. 

Ut primum caelo cernes albescere lucem, 

Illas loturae simul amnis eamus ad undas. 

Te sequar, e molli sed surge, pigerrima, lecto, 


1. Ctr. Brotto, Thesaurus Latinitatis: Quid de me fiet? Quid mihi fiet? Quid me fiet? 
Cic. Quid illo fiet? 

Atque precare tuos precibus votisque parentes, 

Ut servos jubeant currum mulosque parare, 

Qui tunicas, peplos, pallas, ad flumina vectent». 

His dictis, abiit Tritonia Virgo deorum 
Ad tutas sedes, ubi puro lumine caelum 
Ridet et irradiat semper sine nubibus aer. 

]am jubar aurorae splendebat in aethere terso, 
Altaque rumpebant quandoque silentia galli. 
Nausicaa, aurato peplo, vaga somnia noctis, 

E lecto, memorans, surrexit et institit ire 
Per vastas aulas ut matrem cuncta doceret, 

Posceret et patrem currum mulosque superbos. 

Ante focum lanae torquebat vellera fuso 
Una cum famulis mater, gravis atque faceta 
Cum primum natam vidit sic ora revolvit; 

«Cur lecto surrexisli, mi dul cis ocelle? 

Nondum conspargit claro sol lumine terras!» 

—In somnis, mater, vidi sub nocte Dymantis 
Filiolam valde quae me stimulavit ad undas 
Fluminis ire meas vestes ut mane lavarem, 

Propterea quod conjugii mihi tempus adesset! 

Nec satis est: juvenem de fluctu emergere vidi, 
Mercurio similem species et membra decora...» 

Dixit, et ad patrem festina puella cucurrit. 

«Nonne struas —inquit— mihi, care patercule, currum 
Ut lotura feram peplos vestesque?... Serenus 
Est aer; mecum veniet dilecta Dymantis 
Filia; sollertes ducam atque laboribus aptas 
Servas. Nonne libet tibi cum consederis inter 
Primores nitidas et pulchras cingere vestes?...» 

De somnis autem patri nil dixit; at ille 
Omnia concipiens animo, respondit: «Habebis 
Quod quaeris». Servos dein convocat: «Ite, parate 
Nu nc altum, famuli, currum: date pabula mulis». 
Interea famulae peplos vestesque ferebant 
Ad latum plaustrum, suavi cum voce canentes, 

Ac studiosa parens vinum claudebat in utre, 

Multas atque dapes in cista vimine texta; 
Ampullamque dabat plenam redolentis olivi, 

Ut, post lavacrum, roseos perfunderet artus. 

Altum conscendit currum regina puella, 

Et validas scuticas et fortes cepit habenas, 

Et bis mulorum proscindit terga flagello, 

Qui moti sunt veloces; stridore rotarum 
Aer insonuit. Notas cum venit ad undas 
Turma puellarum, mulos solvere ministrae, 

Quos, ut gustarent viridantia gramina, passim 
Miserunt propter spatiosas fluminis oras. 

Vestes interea sumebat serva puella, 

Quas in marmoreas fossas mittebat, et illae 
Calcabant pedibus. Ponti sub litore, sordes 
Postquam lavarunt, illas ex ordine longo 
Straverunt, ut eas siccaret lumine Phoebus. 

Postea merserunt juvenilia flumine membra, 

Atque joci causa, pedibus manibusque vicissim 
Puras amnis aquas jactabant, aethera laetis 
Vocibus implentes circum dictisque facetis. 

Undis emersae, terserunt corpora linis, 

Se perfuderunt oleis et, vestibus albis 
Indutae, teneris escam sumpsere sub herbis. 

Laetae deinde pila luserunt: omnibus ipsa 
Alcinoi soboles erat et dux atque magistra. 

Qualis per montes incedit Diana sagittis 
Gaudens, Taygeti per ripas aut Erymanthi 
Per silvas, agitat capros cervosque fugaces, 

Atque Tovis pulchrae Nymphae, dulcissima proles, 
Exsultant et certatim glomerantur in orbem, 

Ipsa quidem divas gradiens supereminet omnes, 
Latonae ut tacitum pertentent gaudia pectus, 
Pulchras sic inter famulas regina nitebat. 

Damjam sol medium conscenderat igneus orbem, 
Cumque foret tempus redeundi, glauca Minerva 
Expulit herois somnos ut cerneret ipse 
Vultu Nausicaam pulchram, quae duceret illum 
Ad Phaeaces. Et sphaeram regina puella 
Decit ad ancillas, erravit, flumen in altum 
Tum cecidit pila, quam rapuit celer impetus; illae 
Alte clamarunt; somno experrectus Ulixes: 

«Heu mihi, nunc ubinam sum? Quae gens incolit oras? 
Hospitium praebet peregrinis? Numen adorat?... 
Aspiciam propius res». Sic ait inclitus heros, 

Et crassis manibus confregit ab arbore ramos, 

Uf latus exutum tegeret sibi frondibus amplis, 
Exivitque foras. Quamvis salsugine spurca 
Horridus atque ferox esset, tamen ille puellis 
Obvius incessit, quae mox formidine captae 
Huc diffugerunt illuc per I i tora vasta: 

Sola tamen regis pulcherrima filia mansit, 

Cui vires animo indiderat Jovis inclita nata. 

«Te, supplex, regina, precor» —tum naufragus inquit — 
Non tibi mortalis vultus nec vox; dea certe: 

Si vero mortalis, o terque quaterque beati 

Et pater et mater; sed felicissimus ille 

Qui te, dote gravis, poterit conducere secum! 

Haud umquam vidi similem tibi, crede, puellam! 

Cui te componam? Miror. Vox faucibus haesit. 
Palmae succrescens germen prope Apollinis aram 
Tum Deli vidi, magna comitante caterva: 

Obstupui, quoniam numquam de semine tale 
Lignum succrevit. Sic te, pulcherrima, mirans, 
Obstupeo, genua ac vereor tua cingere supplex, 
Quamvis me nimium rerum discrimina vexent. 
Multum per pelagus ventis et fluctibus actus 
Erravi!... Multum!... Nunc me his deus appulit oris. 
Quae me conficiunt, sodes, miserere malorum... 

Da laceram vestem, nudatum corpus ut abdam: 
Urbem praeterea monstra. Regnator Olympi 
Det bona cuncta tibi: pulchrum, regina, maritum, 
Magna progeniem claram virtute futuram, 

Vastam mole domum, pia pax ubi regnet in aevum». 
Cui rursus virgo roseo sic ore locuta est: 

«Vir mihi nec stultus neque nescius esse videris, 

Qua re subsidio veniam tibi corde libenti. 

Haec loca Phaeaces habitant; fortissimus omnes 
Alcinous dominus, cujus sum filia, gentes 
Subd icione tenet». Clara tum voce puellas 
Cirratas vocat atque jubet: «Mihi sistite: passim 
Cur omnes fugitis, magna formidine captae? 

Eja cibum potumque illi praebete, puellae. 

Ducite sed primum puras ad fluminis undas, 

Ac multas illi labes in fonte lavate». 

Illae venerunt, inter se voce manuque 
Laete ridentes exhortabantur. Ulixem 
In tutum duxere locum; fragrantis olivi 

Ampullam plenam, vestes illique dederunt; 

Ast ille ancillis dixit: «Nunc longius ite... 

In vestris oculis haud umquam membra lavabo: 

Non homini denudari licet ante puellas!. .» 

Cunctae riserunt verbis quae dixerat hospes, 

Et secesserunt rapida velocius aura... 

Interea puris mergebat corpus in undis 
Inclitus Aeolides, oleo corpusque linebat, 

Cingebat vestes, illi quas filia regis 
Praebuerat. Vultu meliorem reddidit illum 
Glauca Minerva; comas demisit vertice crispas, 

Quae flori similes hyacinthi, lenibus auris 
Per validos umeros ludebant undique pulsae. 

Forma respiciens illum regina nitentem, 

Admirata vocat famulas: «Audite, puellae, 

Hic vir numinibus caeli par esse videtur! 

O utinam talem tribuant mihi fata maritum 
Indigenam, aut libeat nostra huic considere terra? 

Ast illi properae date nunc potumque cibumque». 

Sic ait ancillis. Dapibus dum vescitur ille 
Pulchras in curru vestes regina locavit, 

Dein mulos junxit, plaustrum conscendit et: «Hospes, 
Confesfim surgas si urbem vis visere nostram, 

Atque domum patris, fulgentem marmore totam. 

Sed sic omnino facito: dum culta per arva 
Iverimus, mecum venies; prope moenia celsa 
Sed postquam conscenderimus, per opaca viarum 
Solus iter perges. Murus turritus et altus 
Illam circumdat, portus utrimque patescunt 
Et sollemne forum, solido de marmore stratum. 

Hic nunc Phaeaces remos retinacula vela 
Servant: non curae est arcus neque magna pharetra 
Illis, sed naves, queis spumosa aequora findunt. 
Horum formido linguam, quod vulgus in urbe 
Est petulans, et quis fortassis dixerit: «Hospes 
Nausicaam sequitur. Phaeaces spernit et odit 
Rectius ipsa suum ducit si aliunde maritum!... 

Quae mihi non dubie fiant probrosa, viator... 

Auribus arrectis ergo mea percipe verba, 

Ad patrias si vis sedes quandoque redire: 

Popul eum pulchrumque nemus prope Palladis aedem 
Inveniemus, aquis puris fons affluit illic, 



Franciscus Aloise 


yO 


Et circa pratum vastum viridantibus herbis. 

Sunt ibi florentes horti campique paterni. 

Sistere te, peregrine, parum tum convenit illic, 

Ad sedem donec veniam comitata puellis. 

In nostram venias urbem regisque require 
Tum magnas aedes; illuc te ducat et infans. 

Instar enim solis magno splendore nitescunt. 

Omnes vestibuli muros ex aere videbis, 

Amplos cancellos, ex auro in limine postes. 

Sunt ex argento vigiles utrimque molossi, 

Divus Vulcanus mira quos condidit arte; 

Laetaque regales aedes viridaria cingunt. 

Sunt ibi puniceae mali ficique pirique, 

Ex quibus haud umquam fructus perit: aura perennis 
Omnia fecundat spirans: dispergitur hortos 
Per cultos autem lymphae fons largus, et alter 
Ante domum nostram salit et procumbit in herbis. 

His illam facile poteris cognoscere signis. 

Ex famulis, hospes, unam sub limine linquam, 

Quae te in conspectum matris conducat; at audi: 

Illa quidem ante focum sedet acclinata columnae, 
Pensum purpureum versans, mirabile visu! 

Hic vero auratum patris solium adjacet illi; 

Ast, hoc neglecto, matrem ora poplite flexo, 

Si vis quam citius natalia visere tecta». 

Sic ait, et tutudit mulorum terga flagello, 

Qui nunc veloces, nunc mites, amne relicto, 

Passibus alternis currum fragore trahebant. 

Interea glauco properat se mergere fluctu 
Sol et dispergit radiata rosaria caelo. 

Tropien, A. D. MCMLVIII. 

Sollemnia Olympiorum cum anno 1960 in ipsa Urbe agantur, ex re 
lectorum videtur esse pauca de origine, ordine, fine ludorom afferre. 

Alphaeus flumen, qua ex Arcadiae faucibus erumpit et in Elidis regio¬ 
nem maritimam intrat, ea montibus silvestribus cingitur. Jam montem, qui 
ad Septentrionem spectat, antiqui Olympum vocabant et a diis habitatum 
putabant. Prisca illa aetate Oenomaus rex in Elide regnasse et Pisam urbem 
regiam eonstituisse traditur. Idem, cum Leucippum filium sorte iniqua sibi 
ereptum lugeret, Hippodamiam filiam anxie custodiebat. Nam vaticinatione 
perceperat sese a genere futuro iri interfectum. Quare ei soli proco filiam in 
matrimonium dare volebat, qui cum ipsius equis celerrimis certamen inisset. 
Quos nisi vicisset, vitam amissurum. Exploratum enim habebat se rapidissi¬ 
mum quemque aurigam superaturum. Jamque tredecim proci conatum capite 
luerant, cum Pelops, Lydorum rex Tantalique filius Pisam venit et Hippoda¬ 
miam expetivit. Corrupit autem argento Myrtilum Oenomai aurigam, ut erum 
proderet. Myrtilus, Hermae filius callidissimus, ante certamen ineundum par¬ 
tem aliquam rotae ferream clam exemit et cera supplevit. Quo factum est, ut 
Oenomaus rex de curru excuteretur et a Pelope hasta confoderetur. Ita Pe¬ 
lops Hippodamiam et regnum est consecutus. Ab eo certamine ludi Olympiaci 
initium sumpsisse dicuntur. Fertur quoque Hercules stadium ludis sacrum pas¬ 
sibus mensus olivam plantasse, templum construxisse moenibusque, ut om¬ 
ne pronaum arceret, circumdasse. Posthac Graeci, licet inter se discordes, ubi 
lingua, moribus, religione, artibus in unius populi corpus coaluere, Olym¬ 
piam et Jovis Olympiaci fanum tamquam centrum spiritale et locum ludis 
Olympiis maxime idoneum ducere, tempus Olympiadibus, spatium stadiis 
metiri coeperunt. 

Ludi Olympii quinto quoque anno, primo post solstitium mense age¬ 
bantur. Incipiebant die undecimo, concludebantur die decimo quinto. Adven¬ 
tante tempore sollemni legati per totam Graeciam exclamantes cursabant: 
«Jovis sollemnia redeunt. Quiescat omnis altercatio et omnis armorum stre¬ 
pitus. Expediti veniant peregrini ad Jovis limina». Dum Olympia cele¬ 
brantur, ubique pax erat; quam si quis turbarat, a ludis arcebatur, quoad 
facinus magna pecuniae vi Jovi Olympiaco soluta expiasset. Prohibebatur 
quoque, quicumque sibi criminis conscius erat vel in commune Graecorum 
bonum peccarat. Ideo Hieron Syracusarum rex, cum bello Xerxis abstinuis¬ 
set, Themistocle auctore quominus ludis interesset, est prohibitus. Verum 
feminis non modo non interesse, sed ne spectare quidem licebat. Spreverat 
autem hanc legem severam Pherenice Diagorae pugilis clarissimi filia. Nam 

induta luctandi praeceptoris veste, filium Peisirrhodum in arenam duxit et 
incognita inter luctatores stetit. Sed simul atque filius pugillatione vicerat, 
omnem cautionem oblita et carceres transgressa victorem est amplexata. Ve¬ 
rum judices, sexus feminei et Diagorae patris, pugilis illustrissimi memores, 
clementia sunt usi. 

Urbes Graecae, quae ad sollemnia invitatae erant, clarissimos viros 
Olympiam legatos mittere solebant. Qui curribus magnificis vecti et vesti¬ 
mentis splendidis induti Jovi Olympio praeclarissima dona nomine civitatum 
offerebant. Praecones constituti intra sollemnia divulgabant, quae late dif¬ 
funderentur. Artifices opera in conspectu proponebant populo probanda, 
philosophi theses in concilio defendebant neque locum magis idoneum inve¬ 
nire poterat Herodotus enarrandis Graecorum cum Persis praeclare gestis 
quam Olympiam. 

Cursores, aurigae, pugiles judicibus Elidis nomen dare et indicare opor¬ 
tebat sese in gymnasio aliquo Graeco per decem menses omnes exercitatio¬ 
nes lege praescriptas perfecisse, priusquam suae quisque turmae assigna¬ 
retur. Ante ipsum certamen ad Jovis, juris jurandi tutatoris, simulacrum 
ducebantur, ut jure jurando affirmarent sese sine dolo certaturos. 

Cursus per stadium citatus perdiu unicum certandi genus fuit. Accede¬ 
bat postea cursus diutinus et ille «in ipsis armis* cursus. Demum subseque¬ 
batur «Pentathlon* i. e. saltus longinquus, longus per amplum stadium cursus, 
disci pilique jactus, pugillatio. Initio solis pugnis, post verum caestu certabatur 
nec prius finis quam alteruter humi stratus esset. Saepe accidit, ut inferior 
ex arena mortuus efferretur. Anno 648 a. Chr. n. «pugillatio una cum luc¬ 
tatione» inducta fuit, certamen quidem saevum et atrox, spectactibus autem 
gratum et acceptum. Olympiorum culmen aurigatio erat, quae ultimo die agi 
solebat. Rapidissimus enim aurigarum cursus illustrissimum omnium Olym¬ 
piorum spectaculum erat. 

Sive quis cursu citato, sive aurigis, sive pugno victor discesserat, prue- 
mium ferebat ramulum olivae, quem puer superstite utroque parente cultro 
aureo de arbore Herculi sacra abscindere consuerat. Vel semel serta Olympia 
reportasse vita dignum ducebatur. Deo enim sacra erant serta et quicumque 
illis fuerat coronatus, Deo sacer. Ludos Olympios diis fieri Graeci putabant. 
Venusta corporis membra, artuum convenientia, animi facultates, cantus, 
oratio deorum munera habebantur. Quidquid laudis et gloriae iis pariebatur, 
id omne jure diis acceptum referebant. Ideo Graeci, quoad eo de serto Olym¬ 
piaco animo certabant, fortes erant et vix vincendi. Quem ubi amiserunt, 
ramulus olivae nil aliud erat nisi ornamentum. 

Eleatae, cum Jovis templum dignius exornare vellent, Phidiam praecla¬ 
rissimum antiquitatis sculptorem arcessivere. Qui Olympiae illustrissimum 
artificium, Jovis statuam duodecim metris altam, ex auro et ebore finxit, 
quam antiqui septimum orbis miraculum praedicare solebant. Emicabat enim 

e Jovis vultu tuita tranquillitas et granditas, tanta venustas et serenitas, ut 
omnia artificia et res pretiosae, quas Olympiae populi pietas cUmularat, sum¬ 
mopere vincerentur. Quicumque enim vel semel hanc statuam vidisset omnes 
aerumnas ac dolores oblivisci et ad supremum vitae diem felix et contentus 
manere dicebatur. 

Jovis templum die 13 Nov. anno 426 post Chr. n. incendio deletum est. 
Verum statua praeclarissima Byzantium deportata nescio quo casu periit. 
Resistebant incendio columnae illustres et fastigium auro decoratum. Sed 
aliquot post annis ingens terrae motus «aream sacram» dire quassavit. Ceci¬ 
dere columnae, cecidere statuae, cecidit stadium celeberrimum, cecidit Olym¬ 
pia urbs. Dissiluere aggeres et Alphaeus flumen rudera et ruinas luteo tegu¬ 
mento cooperuit neque quicquam remansit, quod praeclarissimam majorum 
aetatem moneret. Sed ut terra reliquias thesaurorum Olympiorum sinu con¬ 
servabat, ita homines graecis litteris exculti scintillam ignis sacri animis 
fovebant. Tandem Superorum beneficio accidit quod Pierre de Coubertin 
omnium nationum congressu Parisiis die 23, mense junio, a. 1894 habito 
omnium consensu effecit, ut Olympia quinto quoque anno sollemniter cele¬ 
brarentur et omnes gentes humanitate imbutae invitarentur. Eodem anno 
vita cesserat Berolini Germaniae vir apprime doctus, Ernestus Curtius, de 
historia graeca meritissimus, cujus in pectore ignis ille ardentius flagrabat. 
Nam anno 1875 cum lectissima virorum manu Berolino profectus est, ut 
Olympiam effoderet. Initium fecit die 4, m. octobri. Fastigium Jovis templi 
effoss um die 14, m. decembri; die 20, eodem mense, praeclara «Nike» artificis 
Paeonii. Sexennio post scripsit: «Munus historicum, ad quod eramus vocati, 
paene perfectum est. Patet topographia. Lucus sacer Olympius nobis magis 
cognitus quam forum Pompejanum. Olympia subterranea in lucem prodiit». 

N. Mangeot, e S. J. 


DE MACIE ET PINGUEDINE CORPORIS 


MAG. Cur macrescis in dies, Ammiane? 
Titius pinguior est quam tu. 

AM. Nihil mirum. Titi us ad vescendum 
dumtaxat natus esse videtur. Ego au¬ 
tem inedia crucior cibique pecunia. 

TIT. Quid ita? AI iena tibi vivendum qua¬ 
dra est. Hoc pacto jugiter comessa- 
beris. Viden*? Ego exilis fui ut bene 
nosti. Immo macie confectus paene 


Personae: JULIUS, magister; AMMIANUS; TITIUS. 

eram et vix ossibus haerebam. Re¬ 
cordaris? 

AM, Est quod dicis: nihil praeter pellem 
et ossa habere videbaris. 

TIT. Postea vero sine symbola cenare 
coepi et melius mihi fuit. Famem epu¬ 
lis sedavi aliquando tandem. 

AM. Tibi gratulor ex animo. Habes enim 
cur tibi placeas. Sed me non juvat 

nimis crassum obessumque esse. Sa¬ 
tius est, ut reor, moderata tenuitas 
corporis. 

MAG. Ita quidem, Ammiane, sed modus 
inest in rebus. Virtutes mediocritate 
quadam contentae sunt. Quam ob 
rem ne quid nimis in obessilate quae¬ 
rendum est, neque in gracilitate. 

AM. Quicquid est, mea corporis macie 
matris meae formam gero. Quo nihil 
melius mihi videtur. 

TIT. Tuae, dicis, matri similem esse? E 
contra, meo quidem judicio patrem 
lacertosum refers in totum! 

MAG. Certe, Ammiane. Matrem nullo 
modo facie refers. Quid quod ipsam 
patris vocem exprimis? 

AM. Esto. Patrem vultu, voce et incessu 
refero. 

TIT. Non tam ovum ovo simile. 

'MAG. Immo, ut fulica cygno, et aquilae 
testudo. 

AM. Esto, inquam. Aeque procerus ac 
pater, sed mea gracilitate matri si¬ 
milis sum, Quod, ut dicebam, honori 
mihi est. Quae quidem tenui cibo 
potuque semper est usa meque ab 
incunabulis frugali victu contentum 
esse docuit. 

TIT. Verius dices, si confitearis te cotidia¬ 
num victum vendere, ut inde mala 
tibi pares. Non es ergo vir pauci ad¬ 
modum cibi. 

AM. Credit latro omnes similes esse sibi... 
Quia es sue voracior, credis me vo¬ 
racissimum esse. Tu vero crapula 
teipsum rumpis! Si quam obessus 
crassusque es, tam esses etiam libe¬ 
ralis, multos paravisses amicos. 

TIT. En ut furis! 

AM. Et quidem est quod expostulem et 
succenseam! 


MAG. Non possum risu abstinere. Cete¬ 
rum alte in memoria vestrum om¬ 
nium insedit, opinor, quae de adhi¬ 
benda cibi potusque moderatione 
disserui. Officit quamplurimum in¬ 
temperantia nobis. Adiciebamque 
earum domorum in quibus est ali¬ 
mentorum copia, multos esse mures 
ac feles. Similiter corpora, quae mul¬ 
to cibo pascerentur, etiam multos 
adsciscere morbos. 

AM. Recte, domine, ac proinde est cur 
Titius obessus frangatur pinguedine. 
Praepinguis enim est, quasi ob eden¬ 
dum factus. 

MAG. O flagitiosam hominum foedita¬ 
tem! Nunc memini, quam macerrimus 
ipse essem... «Quo fers, ajebant, is¬ 
tam maciem, qua nihil turpius, nihil 
deformius esse potest?». Re vera, 
inedia immoderata et actiones men¬ 
tis impedit, et corporis bonam habi¬ 
tudinem plane corrumpit. 

AM. Verum, hujusmodi haec saecula 
paucos proferunt: plena nimirum 
comedonibus et combibonibus. 

MAG. In hac re, mihi credite, mediam 
viam tenete; siquidem, tum gracilitas, 
cum pinguedo aeque venustati et 
corporis elegantiae officiunt, nam 
«nihil prodestquod non laedere pos¬ 
sit item». Venustas ergo et forma in 
medio semper, ut ita dicam, steterunt. 
Ad haec, ab ejusmodi ineptiis et scur¬ 
rilibus jocis arcendi sunt pueri. Haec 
enim prorsus abhorrent a liberalibus 
ingeniis Ut interim taceam, quod his 
verbis otiosis assuescunt Deum toties 
offendere, cum tamen se njhil pec¬ 
care putent. 

leo M. SANSEGUNDO, O. S. B. 



NOVA 


ET 


VETERA 


SURRECTIO MATUTINA 

Multo mane e lecto surgo. 

Horologium excitatorium 1 prostat in mensula cubicularia. 2 
Hora septima tintinnabulo horologii e somno excitor. 

Non numquam cum evigilo mihi oculi graves sunt, et quasi plumbeum 
gerere caput mihi videor. 

Sed sopori matutino numquam indulgeo; statuta hora surgo. 

Signo me signo crucis. 

E lecto prosilio; soccos 3 induo ut commodius incedam: bracchia disten¬ 
do, gymnicis exercitationibus corpus confirmo et duro. 

Balneolum intro, vestem nocturnam 4 exuo, lavatione pluvia 5 corpus 


1. horologium excitatorium [desperta - 
dor - rtveil - sveglia - alarm-clock - Wecker]: ad¬ 
jectivum «excitatorius» alio sensu a sancto 
Augustino usurpatur: * Excitatorii quidam la¬ 
bores» (August. Ep. t 26, 2); cum vero «exci¬ 
tare», e somno suscitare significet, excitatorium 
vel horologium excitatorium erit quod mane nos 
e somno excitat. Quae vox in nonnullis lexi- 
cis proponitur (Cfr. Wagner, Dictionarium 
H ungar ico•Latinum, s. v. ebresztddra; Societas 
Latina 2 (1933) 14). — Menge-Muller (Lan- 
genscheidts Taschenwdrterbuch, Deutsch, s. v. 
Weckeruhr) habent «horologium expergificum». 

— Sunt qui suscitabulum probent (Cfr. Stolz, 
Arts Quaterly, V. I, 28): «Instrumentum quo 
quis incitatur, id quod excitat» e somno (Cfr. 
Forcellini, s. v.). — Evigilatorium vero, ver¬ 
bum in Alma Roma, in Palaestra Latina, alibi 
propositum, novari et in sermonem latinum 
induci non oportere censemus cum alia verba 
superius allata sufficiant. 

2. mensula cubicularia [mesita de noche 

- table de nuit - comodino - bed-table - Nacht - 
tischl: Cfr. Nova et Vetera, opusc., pg. 27, n. 7; 
apud veteres scriptores locutiones leges: «cu¬ 
bicularius lectus, vestis cubicularia, cubicula¬ 
ria stragula*. — C. Mariano (Nuovo diziona - 

io italiano-latino, s. v. tavolino) habet: «men* 

r 


sula nocturna», quae optime etiam usurpari 
potest. 

3. soccos [zapatilla - pantouffle - scarpino 
- slipper - Pantoffel]: est genus calcei commo¬ 
dioris, ligaminis exper9, superiorem pedis par. 
tem obtegens (cfr. Palaestra Latina, 27 (1957) 
165; si vis, adhibe etiam «calceolum» (cfr. G. 
Pasquetti, Roma antica da vicino, Palermo* 
1936, p. 129. 

4. vestem nocturnam [pijama - pyjama 
• pigiama - pyjamas - PyjamaJ: Cfr. Capella- 
nus Lamer, Sprechen Sie Lateinisch? H, p. 20. 
Stolz, (Arts Q., I, p. 30) habet «vestem per9i- 
cam», quae rei esse minus apta videtur. 

5. lavatione pluvia [ducha - douche - 
doccia - shower bath - DuscheJ: respondet angli- 
cae locutioni shower bath et hispanicae —in 
quibusdam Americae civitatibus—, *bafio de 
lluvia » (Cfr. Corominas, Diccionario critico eti- 
moldgico de la lengua castellana, Gredos, Madrid, 
s. v. ducha): «lavatio pluvia vel lavatio Im¬ 
pluens» dici potest (Cfr Wagner, Dictiona¬ 
rium Hung.-Lat., 9 . v. zuhany); «lavatio pluvia¬ 
lis» ab aliis quoque est usurpata. Adjecti 
vum «pluvius» ab Ovidio per translationem 
adhibetur (Metam., 4, 611): «Quem pluvio Da¬ 
nat conceperat auro»). - Praeterea Wagner 

1 labellum, i [lavabo]: «parvum vas aquarium, 
ad similitudinem labri, quo in balneis ute¬ 
bantur Romani». 

2 trulleum (cum aquario) [palanganero]: est 
autem trulleum «vas ad manus perluendas; 
aquarium vero est «vas ad fundendam aquam». 

3 aqualis, is fjarra, aguamanil]: «vas quo aqua 
manibus datur». 


4 theca saponaria (cfr. infra). 

5 malluvium, ii [palangana]: «vas in quo manus 
lavantur». 

pelvis: «vas aquarium variis rebus perluen¬ 
dis aptum». 

pelluvium, ii, pelluvia, ae (lavapies]: «vas in 
quo pedes lavantur». 

manutergium, ii |toalla|: «a tergendis manibus 
vocatur» (ISID. Orig. 19, 26). 


His verbis rectius percipiendis cfr. FORCELLINI et RICH lexica. 


abluo; e theca saponaria 6 saponem 7 sumo, palmis confrico, spumam elicio, 
corpus illino; aqua calida, deinde frigida lavor. 

Sabano 8 me involvo. Nunc melius me habeo; corpore et animo recreatus 
sum. 


ibidem habet: «balneae pensiles» ecBacci (Le~ 
xicon, 3 v. doccia): «balneum pensile»; sed haec 
verba —quamquam accommodari possunt— 
aliud apud Plinium et Valerium Maximum 
significant, sunt enim «balneae camerationi* 
bas et hypocaustis subjectis impositae». 

6. theca saponaria [jabonera - perte- 
savon - saponiera - soapdish - Seijenbehalterj: 
Cfr. Nova et Vetera, opusc. p. 30-31 et Palaes¬ 
tra Latina, 24 (1954) 206. — Du Cange ha 
bet: «sapo, saponatum, saponarius, saponaria»; 
ex quibus P. Avenarius eruere conatur «sapo* 
nare, insaponare, persaponare» (cfr Palaestra 
Latina, 27 (1957) 30 et 32) quas tamen voces 
non omnes fortasse docti viri ultro accipient; 


Corominas tamen probabilem habet vocem 
*exsaponare (latinitatis vulg.), ex qua eruenda 
videtur vox hispanica enjabonar (cfr. Dicciona - 
rio, s. v. jabdn). 

7. saponem [jabdn - savon - sapone - 
soap - SeifeJ: Cfr. Corominas, Diccionario..., s. 
v. jabdn. «dei latfn tardio Sapo,onis, id., torna* 
do a su vez dei germ. *saipdn — (alem. Seife, 
ingl soap, etc.); Ia;'- castellana, antiguamente 
v-, quizA se expllque por influjo dei verbo xa - 
bonar o enxabonar, que puede continuar un de* 
rivado lat. vg * exsaponare». 

8. sabano [albomoz - burnous - accapatoio 
- burnoose - Bademanielf: Cfr. Holzer, Paiaes- 









Nova 'et Vetera 


•37 


" Torisores aovjcula barbam radunt, ego vero machinam rasoriam 9 adhi- 
beo; paucis abhinc diebus dono accepi machinam rasoriam electricam, qua in 
posterum utar. 

, Deinde os dentesque eluo, quos penicillo perfrico; penicillo dentifri¬ 
cium 10 impono; tubulus novae pastae dentariae 11 mihi ab amico est oblatus 
quam usu experiar. Sunt qui pulverem dentarium 12 aut aquam dentibus ter¬ 
gendis usurpent. Abluo os et gargarizo quo fauces purgantur. 

Caput penicillo comatorio 13 defrico et furfures 14 expello; capillos pectine 
pecto, in partes distribuo, apte ad laevam capillorum sulcum duco 15 . 

Cum ungues prominent, forfice reseco, e cavo ungium sordes emundo 


et resectos ungues limula levigo. 


tra Latina, 22 (1952) 14 ; ; Stolz, op. mem., I, 
p. 30. — <Sabanum est linteum, pannus ad 
tergendum, aut fricandum, aut tegendum vol- 
vendumve, pezza, tovaghuolo»; cfr. Forcellini, 
s. v., ubi non nulli afferuntur scriptorum loci. 

9. machinam rasoriam [mdquina de 
afeitar - rasoir de sureti - rasoio di sicurezza - 
razor - RasierapparatJ: licet ipse Cicero adhi¬ 
beat «cultrum tonsorium» (Cfr. De Off ., 2, 7, 
25: «cultros metuens tonsorios») ut novacu¬ 
lam significet et ideo illa nostrae aetatis ma- 
chinula ad radendam barbam dici etiam posse 
«machina tonsoria» videatur, confusio tamen 
oriretur cum saepe et «tonsoria machina», 
qua capillos tondemus, et «rasoria» qua radi¬ 
mus barbam, eadem voce essent appellandae. 
Ex quibus Intellegitur vocem «rasoriam», 
quamvis non purae latinitatis, adhiberi posse, 
nisi malumus «radula* uti: «Instrumento, quo 
aliquid ex aliqua re raditur», quam P. Em. 
Jov6, C. M. F., (Palaestra Latina, 4 (1933) 40) 
olim adhibuerat. 

10. dentifricium [ dentlfrico - dentifrice - 
dentifricio - ZaknpulverJ: est «medicamentum, 
quo dentes fricantur, ut fiant candidi» (For¬ 
cellini, s. v.). «Putaminis cinere fit dentifri¬ 
cium* (Plin. Hist. Nat., 29, 3, 11 (46). 

11 . pastae dentariae [pasta dentifrica - 
pdte dentifrice - pasta dentifricia - tooth-paste - 
Zahnpastej: Cfr. Avenarius, Palaestra Latina, 
25 (1955) in operculis, post pag. 64; «pastam» 
dicimus, quae, quanquam farinam significat 
aqua subactam et in massam conversam, ad 


alias similes ma99as merito aptari potest. — 
«Dentarius» est id quod ad dentes pertinet. 

12. pulverem dentarium [polvos denti - 
fricos - poudre dentifrice - polvere dentifricia - 
toot-powder - ZahnpulverJ: Capellanus Lamer, 
op. mem., p. 22 habet: «pulverem cretaceum; 
aquam dentibus purgandis». 

1 3. penicillo comatorio [cepillo de ca- 
beza - brosse d cheveux - spazzola - hair brush - 
Haarburstej: Cfr. Nova et Vetera, opusc., p. 30. 
— Comatorius —acus comatoria — apud Petro¬ 
nium (Satir., 21) est. 

14. furfures [ca*pa - pellicules - forfora - 
drandriff - Schuppen ]: numero plurali adhibe¬ 
tur; et sunt quasi squamulae quae in plecten¬ 
do vel scalpendo sine ulceratione a cute re¬ 
solvuntur et decidunt» (cfr. Forcellini, s. v.). 

15 capillorum sulcum duco [raya - 
raie - riga di capelli - parting - Scheitel]: locu¬ 
tionem «hacerse la raya» ita interpretatus 
9um. — Sulcus «peptice dicitur de aqua remi¬ 
gando diffissa, de undis crispantibus, de rugis 
cutis, de longo tractu alicuju9 rei, de orbita, 
similia... «Mirare tot In facie tua sulco9 ruga¬ 
rum* Apul. de mag. 429. Oud.)>. Cfr. For¬ 
cellini, s. v., quae vox ad capillos transferri 
quoque posse videtur. Tamen apud Ovidium 
(A. Amat. 2,303) discrimen comae, discrimen 
capillorum scriptum legimu9, eaque locutio 
doctis viris fortasse probabilior erit; cfr etiam 
Palaestra Latina, 24 (1954), 229. 

Ex tendiculis 16 excipio interulam 17 , subuculam 18 , femoralia 19 , quibus 
statim me induo. In vestiario 20 repositus est vestitus ex corporis mensura 
confectus 21 , quo hodie utar. 

Sed aestivo tempore bracas 22 cingulo constrictas gestare consuevi; ali- 
quando strictoriam 23 laneam adhibeo. 

Famula calceos extersit, cretam sutoriam 24 peniculo imposuit calceosque 
nitida vit 25 . 

Exuo me soccis, induo pedul ia 26 , perisceliis 27 suspendo. 

Cum calcei sint breves et angusti, sinistra manu lingulam contineo: 
dextra, inductorio 28 usus, calceos facilius in pedes induco, quos vinculis 


16 tendiculis [colgador - porte manteau - 
attaccapanni - coat-hanger - Klaiderstanderj: im¬ 
proprie tendiculae sunt perticae quibus fullones 
vestimenta distendunt» (Forcellini, s. v.); 
qui 9ensus ad rem nostram facile aptatur. 
Fortasse et uncinulus. Cfr.: «Hic tapes de pa¬ 
riete cadet tot pas9im adjunctis annulis qui¬ 
bus ad uncinulos suspendebatur» (Pontanus, 
Vestientes se, Guide de la conversation latine , 
p. 33). 

17. interulam [camiseta - tricot de corps - 
camiciuola - ve st - Unterhemd]: 

18. subuculam [camisa - chemise - cami - 
cia - sgirt - Hemd\: 

19. femoralia [calzoncillos - cale^ons - 
mutande - pants - Unterhosen]: est sane apud 
scriptores diversa ratio has voces interpretan¬ 
di; quas proponimus, aptiores arbitramur. 

20. vestiario [armario ropero - armoire - 
armadto - warbrobe *■ Kleiderschrank ]: «est locus 
In quo vestimenta servantur» (Cfr. Forcelli¬ 
ni, s. v.). 

21 . vestitus ex corporis mensura con¬ 
fectus [vestido hecho a medida - habit fait sur 
mesure * vestito su misura - clothes made on mea - 
sures ' Massanzug\: Cfr. Holzer, Palaestra 
Latina, 22 (1952) 146. 

22. bracas [pantalones - pantalon - panta - 
Ioni, calzoni - trousers - Hosen ]: quae vox est 
omnium usu trita. 

23. strictoriam laneam [jersey -jersey - 
jersey - jersey - Unterjacke]: Cfr. Holzer, Pa¬ 


laestra Latina, 22 (19S2) 148: 9trictoria ves¬ 
tis est quae corpori adstringitur nostraeque 
rei bene aptatur. 

24. cretam sutoriam [bettin - cirage - 
cera - shoepolish - Schuhwichse]: dicitur etiam 
melantaria (Cfr. Forcellini sub hac voce); Ma¬ 
riano (s. v. pulire le scarpe) habet: «cerare», 
•cera circumlinere calceos»; «ceram» quoque 
proponit Holzer (Palaestra Latina, 22 (1952) 
147); «cera» tamen hac significacione in lexi- 
cis et glossariis haud facile scriptum leges. 

25. nitidare «est nitidum et lucidum 
reddere», adhibetur a Columella (R. R. 12, 3, 
9: «et ferramenta detersa nitidentur atque ru- 
bigine liberentur»); alii quoque scriptores re- 
centiores hoc verbum usurpant. 

26. pedulia f calcetines - chaussetes - cal- 
zetti - socks - Scd^en]: aptius videtur vocabu¬ 
lum a multis jam usurpatum. 

27. perisceliis [ligas - jarretiires - giarret- 
tiere - suspender - Strumfbdnder ]: quamquam 
aliud olim significavit, ex vocis etymo (xepi- 
oxeXo; = crura cingens) ad rem nostram de¬ 
signandam aptari potest; «periscelium» a Ter¬ 
tulliano usurpatur. 

28. inductorio [calzador - chausse-pied - 
- calzatoio - shoehorne - Schuhldffel ]: «inducto¬ 
rium» aliud apud veteres significat (Cfr. For¬ 
cellini, s v.), sed verbi «inducendi* sensum 
hic retinet: «ducere in», quo sensu apud Pon- 
tanum legitur (Vestientes se, Guide, p. 330: «Da 
inductorium , calcei sunt angusti et breves»). 

obligo, nodumque laxum geminum 29 efficio ne calcei e pedibus decidant. 
Bracarum et thoracis manicati 30 globulos 31 suis ocellis 32 indo. 

Vestibus indutus pia precatione Deum oro: «Duc nos, Christe, hodie 
per viam justitiae et gratiae tuae*. 

Hora octava jentaculum sumo, poculum lactis et cafei 33 cum butyro et 
crustulis 34 . 

Tandem domo exeo, ad operam, ad officium meum me confero. 

Salute data amicis et sociis, labori totus incumbo usque ad meridiem. 


29. nodum laxum geminum [doble la~ 
zada]: Cfr. A. Vives, Exercitatio linguae latinae, 
I, Surrectio matutina. 

30. thoracis manicati [chaqueta - ja - 
quette - giacca - jackct - ]acke\: diu multumque 
hanc vocem mente volutavi, quam scriptores 
alii alia ratione proponunt; «thorax manica¬ 
tus, thorax americanus», aptiora videntur 
verba. (Cfr. Nova et Vetera, opusc. p. 14). 

31. globulos [botdn - bouton - boton - but* 
ton - Knopf\: 

32. ocellis [ojal - boutonniere - occhiello - 
button-hole - Knopfloch]: quae voces a Ludovico 
Vive, Pontano, aliisque multis adhibentur. 

33. cafei [cafi - cafi - caffe - coffee - Kaf- 
fee]: varie scribitur et enuntiatur haec vox: 
caftum (Nova et Vetera, opusc., 28-31), cafaeum 
(Mariano, A. Guercio, Feriae Anticollenses, 
«taberna cafaearia*, p. 15); cdffea e littera cor¬ 
repta quae ita latine efferri videtur ex appel¬ 
latione seu pronuntiatione anglica; coffta, quae 
ita scribitur, e producta, in opusculo Sprechen 


Sie Lateinisch? U, pg. 9; proferendae vocis ratio 
in prologo (pg. VI) probatur et cum verbis ex¬ 
teris (Colosseum, MausoUum) confertur. Cum 
vero vox coffea a Linneo inducta sit, honore 
quodam et reverentia a viris doctis est excep¬ 
ta, eamque retineri oportet in libris praesertim 
qui ad florum et arborum disciplinam spec¬ 
tant; cofjeam adhibent C. Mariano, G. Lurz 
(Societas Latina, 17 (1952) 11), Avenarius 
(Palaestra Latina, 25 (1955) 162. — Ceterum 
caftum appellari praestat cum in lingua latina 
alia sint verba extera quae e productum ha¬ 
beant (Aristotelius, Epicurtus, conopium, cine~ 
matographium, cet ); eaque scribendi ratio vo¬ 
cis origini convenit; compertum est enim 
vocabulum ex Tureis —a quibus Kahvi dici¬ 
tur— in Italicum et gallicum sermonem esse 
inductum; Tureae vero nomen ab Arabibus 
sumpserunt (qdhwa, Cfr. Corominas, op. mem., 

s V.). 

34. crustulis [bizcocho - biscuit - biscotto - 
biscuit - Zwieback ]: Cfr. Mariano, Bacci, Bione 
(Vocabularto della lingua lattna, Milano), alios 


Josephus M. ft Mjr, C. M. F. 

Alter Conventus «Internationalis» Latinitati vigenti fovendae. — 
Primum locum teneat alter Conventus «Internationalis» vigenti latinitati 
fovendae, qui congregabitur hoc anno, m. Septembri. Sed audi vel ipsum 
Joannem Capelle rem faustissimam nuntiantem: 


«Secundum conventum omnium qui vi¬ 
venti linguae latlnae student Lugduni cele¬ 
brandum esse die 8°, 9° et 9° mensis Sep¬ 
tembris 1959 juvat nos nuntiare. 

Quid ex avenlonensibus propositis assecuti 
simus In illo proximo conventu considerabitur. 
Deinde diligenter hoc thema contemplabimur: 
linguan latlnam efficax ad hominum commer¬ 
cium fovendum instrumentum 9ingillatlm in 
duobus locis haberi; priore loco eam inter 
viros scientiarum peritos communicationi pro¬ 
desse, posteriore Inter diversorum gymnasio¬ 
rum vel gentium studiosos Juvenes sive in 


colloquiis, sive scriptura sermonibus disputa¬ 
tionibusque eamdem fovere. 

Concilii participibus cubicula plurima po¬ 
pinamque simul et auditorium amplum et atria 
praebere poterunt maxima aedificia novae 
scholae cui nomen e9t «Institut National des 
Sciences Appliqu£es>, etiam pretio modico 
(trium dierum victus 5 000 francis fere totus 
constabit). 

Sodales avenionen9is conventus et viventis 
latinitatis amicos multos Lugdunum speramus 
esse venturos, illosque hortamur ut de thema¬ 
tis electis aliquo loco orationes meditentur. 
(Vita Latina, ]anvier, 1959, p. 5). 


Verba movent, exempla trahunt... En vicies Joannem Capelle, virum 
machinatorem, qui Institutum Nationale inventis scientificis usui accommo¬ 
dandis moderatur, mirificum opus, de quo forsan alias verba faciam quem 
«technicum» omnino credas, sua opera et studio sibi linguae latinae compa¬ 
ravit cognitionem et usum, qui et verbis et —quod majus est— exemplo 
latinitatem vigentem tutatur et instaurari debere nostra aetate pro viribus 
contendit, qui firmiter mordicusque tenet latinam linguam utilem esse et 
unum vinculum quo homines inter se conjungantur et mutuo doctrinas et 
inventa «technica» commodent, qui non vanam spem id futurum sperat, 
sed aliquando ad rem veritatemque traductum iri. 

Igitur, mi lector, Lugdunum conveniamus... Quod quidem utinam mihi 
tibique liceat! 


Consociatio «Vita Latina» appellanda coorta est opera et studio 
ejusdem Joannis Capelle, qua et studium et usus linguae latinae per orbem 
provehatur. Cujus Consociationis participes et amicitiam qua vinciantur per 
trimestres commentarios Vita Latina nuncupatos fovebunt, et res commu¬ 
nes pertractaturi tertio quoque anno exacto in colloquia loco et tempore 
designando convenient. Consociationis statuta et regulae quibus modeientur 
in commentariis Vita Latina, m. Sept. a 1958 prodierunt, p. 134 sq. 

Commemoratio Ciceroniana. — Longius est enumerare omnia quae 
de Cicerone scripta sunt vel peracta ad ejus celebrandam extollendamque 
memoriam. Quibus luculentissime patet quanti etiam hac nostra aetate valeat 
quantique aestimetur Cicero. Nam praeter commentarios vel partim vel 
omnino ipsi dicatos (ut fasciculus commentariorum Helmantica, IX, a 1958, 
m. Sep.-Dec. et Humanidades, m. Jan. - Aug.), Londini Instituto Classicis 
studiis provehendis curante, Matriti Instituti <Fundaci6n Pastor * appellati 
opera, Salmanticae, Cluniae aliisque bene multis locis contionibus, disputa¬ 
tionibus Cicero studiose observatus est et cultus. 

Quem vel ipsius fortunae fatis celebratum esse dicas, cum manu scrip¬ 
tum necopinato inventum sit Cremonae ab spectata femina et magistra Eli- 
sabeth Pettenazzi, in quo manu scripto leguntur sat multae reliquiae 
Ciceronis libri, c. t. Brutus, cujus scriptura sex saltem saeculis ante exarata 
est quam manu scripta adhuc veterrima aestimata. 

Ut finis commemorationi Ciceronianae imponatur, colloquia habebunt 
Vicentius Arangio Ruiz de Cicerone jurisperito, et Felix Battaglia, de 
Cicerone in cogitando assiduus. 

In annuis cursibus lectionum in Instituto Romanis studiis provehendis, 
disputat hoc anno Dr Vergilius Paladini «de conjuratione Catilinae in litte¬ 
ris»: nempe de conspectu historico, de Cicerone adversus Catilinam, de 
Sallustio et conjuratione. Camillus vero Corsanego de Ciceronis actione in 
Verrem. 

At non omnia his absolventur quae diximus. Deest enim quod praeci- 
cipuum et maximi momenti sine dubio est: 


Conventus ex omnibus nationibus Romae mense aprili habendus 
a die IV Non. ad VII id. a. MDCCCCLVIIII. Facillimum esset nuntios per 
orbem dare si omnes in laudanda illa et certe optanda latinitate inscriptos 
inveniremus qua hic palam fit nuntius. Lege ejusque delectare lectione 
sapidissima: 


«Quae omnia Collegium Studiis Cicero¬ 
nianis provehendis bis millesimo a Ciceronis 
morte anno excogitabit atque paravit adeo 
benigno studio communique plausu sunt ex¬ 
cepta, adeoque feliciter evenerunt ut nobis 
plura ac constitueramus perficere visum sit. 

Quare, postquam auditionibus acroa9ibus- 
ve summam orationis eximiam philosophi 
rhetorisque laudem celebravimus, postquam 
liberae rei publicae studium illustravimus, 
quo potissimum ille flagravit; postquam eru¬ 
ditissimorum virorum consociata opera ejus 
scripta recensenda atque emendanda censui- 


mu9, ut eorum oratio, ea qua possit diligentia 
constituatur, post haec Collegium nostrum 
censuit litteratissimum quemque virum invi¬ 
tare, ut Romam ex omnibus nationibus, undi¬ 
que terrarum, conveniret. 

Ubi sex per dies, proximo anno, ( ege mo 
do <hoc anno») aprili mense ineunte, exponet 
quisque quid de Ciceronis scriptis emendan¬ 
dis explanandisque invenerit, quid de aesti¬ 
mandis judicet, quid de Cicerone oratore, 
rhetore, philosopho, jurisperito sentiat, quid 
denique ad ejus aetatem illustrandam sibi 
conferendum videatur. 

Qui rei nostrae faverint studuerintque, 
nomenque suum dederint, qui conventui ades¬ 
se sratuerint, qui —sermone latino usi vel 
anglico, gallico, germanico. hispanico, Italico— 
aliquid de propositis argumentis pertractan¬ 
dum sibi vel disputandum in acroasi decreve¬ 
rint, qui, denique, de re universa maturius 


rescripserint, nobis id pergratum fore sciant; 
praesertim cum singula de conventus partibus, 
singula de itinere, de deversoriis, de qualibet 
ad conventum re pertinenti sint nobis, ad 
tempus, nec non quam optime, apparanda. 

Alter a praeside Hyginus Funaioli. 

Praeses Julius Andreotti. 


Ciceroniana. — Quos saepe nuntiavimus brevi a Collegio Ciceronianis 
Studiis Provehendis edendos commentarios, nunc editos nuntiamus, qui 
nomine Ciceroniana distinguentur, quique ab Hygino Funaioli et Vergilio 
Paladini moderantor, in quibus ea omnia quae ad Ciceronem quoquo modo 
expectant aptis commentationibus rectaque existimatione disputabuntur. 

Inter scriptores plurimos eosque clarissimos, Hispanus vir J. Guill^n 
censetur illustris Ciceronis investigator. Optima quaeque novis commentariis 
ominamur ex animo. 


IX Congressus Internationalis Papy- 
rologorum. — A die XIX ad XXII m. augus¬ 
to superiore anno convenerunt optimi papy- 
rologi in urbem Oslaum (Oslo) ut quaestiones 
evolverent ad papyros pertinentes et illa 
innotescerent quae annis his extremis inventa 
sunt et investigata. In hoc Conventu id pro¬ 
positum est Corpus quoddam (seu ut ajunt 
Collectionem) papyrorum graecorum, vel sal¬ 
tem Corpuscula separatim edita, quo vel 
quibus omnes facile reperiri possint papyri 
graecae. 


Hoc maxime notandum duxi binas saltem 
commentationes seu, ut ajunt, relationes, ser¬ 
mone latino eleganti et perpolito habitas esse 
a Dre. Calderini cum filia Rita, et spectata 
domnula Montevecchi. 

Proximus Conventus habebitur —ita pla¬ 
cuit papyrologis— Varsaviae in Polonia a. 
MDCCCCLXI utpote cum in ea urbe studio¬ 
sissimi viri papyrologi iique doctissimi inve¬ 
niantur. 


Comoediam illam Menandri poetae quae olim periisse putabatur, nu¬ 
per repertam, cui est index Dyscolus brevi editum iri a Cl. v. Victore Martin 
maximo accepimus gaudio. Quae comoedia cum casta sit et intellectu facilis 
perfectaque discipulorum manibus versari brevi poterit. 


Accepimus etiam Thesaurum Linguae Graecae, qui Hamburgi, Pro¬ 


fessore Snell moderante paratur, mox 
Homerici. 

VII Conventus Archaeologiae Classi' 

cae congregatus est Romae et Neapoli diebus 
6-13 m. Sep. anno MDCCCCLVIII. In eo 
praestantlsslmi viri fuerunt Boethius, qui egit 
de Romanorum architechtura rei publicae ae- 


locupletatum iri fasciculo III Lexici 

tate, Marinatos, Matz, Diusmoor, Blawatsky, 
GarcIa Bellido aliique. 

Oxonil a die 21 ad 26, m. Septembri, hoc 
anno 1959 conveniet 111 Conventus « Interna- 
tionalis» Studiis Patristicis provehendis. 


In urbe Ibadan, in Nigeria conditum est Institutum rUniversity College> 
appellatum, in quo studium maximum litteris humanioribus et latinis et 

graecis colendis tribuetur. In hac natione Africana jam pridem constituta erat 
Consociatio Classica Nigeriana. 

Commemoratio Ovidiana. — Etiam commemoratio Ovidiana in dies 
celebrari perrexit. Nam tandem editum est opus illud Ovidiana, Recherches sur 
Ovide , quo, Dre. Herescu moderante, plurimae eaeque optimae commenta¬ 
tiones continentur, ab eruditissimo quoque viro conscriptae Bucaiestini et 
ad Brigantinum lacum multis acroasibus, versuum Ovidii recitationibus, 
aliisque modis, Ovidii memoria revocata est. Item Athenis Dr. Skassis con¬ 
tionem de Ovidio poeta habuit luculentam; Romae in Capitolio publice com¬ 
memoratio celebrata est habuitque acroasim cl. v. Hector Paratore. 

Ad Ovidianam commemorationem pertinet dissertatio in commentariis 
Studi romani cui est index: « Tomi al tempo di Ovidio», ubi poeta exulavit. 
Tomi tBarbarus —inquit Ovidius— sum ego, qui non intellegor ulli, et rident 
stolidi verba latina Getae». Ibi nihil aliud videbat quam campum quemdam im¬ 
mensum <in forma maris», nam *non hic pampinea dulcis latet sub umbra; poma 
negat regio». Quae tamen urbs brevi maxima effecta est et una ex pulcherrimis 
urbibus. Commentatio haec cujus auctor est Radu Vulpe utilis erit his qui 
Ovidium exulantem melius penitiusque perspicere velint. 

Poetae latini nostrae aetatis. — Cl. v. J. Ijsewijn 1 cujus nomine et 
commentationibus honestari coeperunt commentarii nostri, quos et in poste¬ 
rum honestatum iri speramus, animum induxit recentiorum poetarum opera 
in unum colligere. Ardua sane res et unius viri certe superans vires, non 
quod plura sunt haec carmina numero, sed quia diversissimis locis dispersa. 
Qua re haec conquirit —quod placet omnibus significare—: 

«Ideo latlnae linguae cultore9 appello pro* orationes, inscriptiones, litterae litterariae, fa- 
que sua quemque humanitate oro ut si quid ad bulae. 

poSsim nostri saeculi latinam pertinens ha- Nullius vero momenti duco sint opuscula 

beant, praesertim sl faciliter nos fugere posse statim latine exarata sintve ex aliis linguis in 
videatur, nos hac de re doceant. Haec autem latinam conversa. 

conquiro: Cunctis denique latinitatis recenti9simae 

1. Carmina omnia cujuscumque generis. studiosis scidulas meas promptas propositas- 

2. Opuscula prosa oratione conscripta que habeo. 

quam meram scientiam non spectent, sicut J. Ijsewijn, Stationsstraat, 62. Zwijndrecht 

(Belgiumj (Vita Latina, Sep. 1958, 129). 

Qui in iisdem commentariis m. Januario pg. 15 cum *de latinitate hodier¬ 
na» sermonem instituere occeperit, haec habet, quae multos sane commodo 
esse poterunt ut se saltem ab impugnatoribus tueantur: 

1. Cl. v. J. Ijsewijn nos rogat ut legentes corrigere velint in superiore fasc. 164, p. 451: 

• quibus addi possumus», in aptam locutionem «quibus addi possunt». 

«Considerantibus nobis quae 9int causae 
inefficacltatls laborum latinitatis 9tudiosorum, 
ut linguae nostrae communi honos restituatur 
avitus, duae praesertin occurrunt: 

Quarum prima (hanc ego tantum exscri¬ 
bam) est desidia illa perniciosa multorum 
etiam latini 9ermonis professorum, qui lin¬ 


guam emortuam esse contendunt, nec ad 
captum discipulorum satis accommodatam. O 
miserandos discipulos, qui tanto stultiores 
facti sitis quam praecessores vestri XV saecu¬ 
lorum! Attamen veremur ne discipulorum 
hebetudinem propriae imperitiae queruli illi 
praetendere conentur». 


Vigentem igitur profiteamur latinitatem ne desides merito et hebetes 
-videamur nobis... et aliis summa auctoritate viris... 


Certamen Vaticanum Tertium. — Ut superioribus annis, linguae 
latinae cultores ad tertium Certamen Vaticanum invitantur. En vobis index 
argumentorum pro unoquoque Certamen petentium ordine: 


Ii docentes viri ceterique latinae linguae 
periti, qui soluta oratione uti velint, ex his 
quinque unum deligent argumentum: Ingenium 
est Cicero, quod populus Romanus par imperio 
suo habuit. - Quem locum, post eius mortem, Cice¬ 
ronis Latinitas obtinuerit apud ceteros scriptores. 
- Unde Lucretius poeticam vim hauriat praecipue 
et exprimat. - De vita et operibus alicufus elegan¬ 
tis scriptoris Latini recentioris, minus quidem 
noti, at digni. 

Alia quinque argumenta quibus ex eodem 
ordine versus condere placuerit: Homo benefi¬ 
centissimus suos oculos moriens puero caeco testa¬ 
mento legavit. - Mors et vita (nidus in cupresso). 
Pyrobolo vi atomica disploso horrificum spectacu¬ 


lum per visum de repente fit obvium oculis. - Quid 
elapsae aetatis moneant casus, quid futuri aevi 
spes polliceatur. - Satiricum carmen de sciolo 
loquacissimo. 

Pro alterius vero ordinis petitoribus una 
ex his materiis deligenda et oratine soluta 
tractanda proponitur: Quantum Latino lexico 
eum tribuere oporteat, cui sit Latine scribendum. - 
De cursu maritimo lintris subaquaneae, cui nomen 
« Nautilus». - De novis inventis in arte cinemato- 
graphica. - Hanc Ovidii sententiam commenta¬ 
mini: «Donec eris felix, multos numerabis amicos: 
Tempora si fuetint nubila, solus eris* (Tris., I, 
1, 39*40). - Describatur appulsus magnae navis 
ad portum ejusque e litore profectio. 


Scripta mittantur ad Commentariorum sedem: Direzione Latinitas, Cittd 
dei Vaticano. Tempus exemplaria mittendi: Cal. Jan. Anno MDCCCCLX. 


Jacobus Sidera, C. M. F. 



COLLECTANEA 


Summa animi reverentia, firmo amore, certa et indeclinata fide Joan- 
nem XXIII, Pontificem Maximum, libentissimis animis salutamus, eique 
dum fausta omnia a Domino precamur, illo nos quoque paterno foveat ac 
prosequatur amore, rogamus, quo omnes Christi oves auguralibus sui Ponti¬ 
ficatus verbis nuntiat se amplecti. Quae quidem verba non tantum filiorum 
amore sed etiam summo gaudio leges, si optimam exquiris ac sapis latinita¬ 
tem: 


«Prope maxima Aposrolorum Principis 
monumenta convenimus, cujus supremum 
munus Nubis, utpote ejus Successori, concre¬ 
ditum est; ac Petri vocem hac memoranda ho¬ 
ra Nobis audire videmur, quasi saeculorum 
cursum transvolantem; utriusque etiam Joan- 
nis vocem libenter veluti excipimus, qui Divi¬ 
no Redemptori propinquiores fuerunt ac sunt, 
et quorum suave et honorificum nomen Nobis 
indere placuit. 

Hisce autem diebus, arcanis eventibus tre¬ 
pidationeque plenis, dum aures praebemus 
Nostras vocibus innumeris, quae ab hominum 
multitudinibus ad Nos perveniunt, si ex una 

* 

parte communis laetitiae sensus significatio¬ 
nesque, quibus Nostra ad Summum Pontifi¬ 
catum evectio consalutata est, haud parum 
Nobis solacii afferunt, ex altera vero ancipi- 
tem et anxium Nostrum efficit animum mul¬ 
tiplex ea ingentium munerum varietas, quae 
in Nostros incumbunt umeros; munera dici¬ 
mus, quae hinc inde Nobis diversis modis 
significantur et quae alii aliter intra certos 
definitosque terminos proponunt pro suo cu- 
jusque ingenio, pro gerendarum rerum expe¬ 
rientia et pro peculiari ratione, qua ipsi vel 
singulorum vel Ipsius societatis vitam intelle¬ 
gunt. Sunt enim, qui Pontificem potissimum 
praeoptant vel in publicis civitatum rebus 
procurandis versatum, vel rei diplomaticae 
peritum, vel variarum omnium disciplinarum 
scientia praeditum, vel ordinandae communis 


omnium vitae prudentem, vel talem denique 
Pontificem, cujus animus omnia progredientis 
aetatis incrementa, nullo debito discrimine 
habito, amplectatur. 

Attamen, Venerabiles Fratres et dilecti 
filii, ii omnes minime illud prosequuntur iter, 
quo incedere oporteat, cum Summi Pontificis 
speciem sibi fingant, quae recto consilio pro- 
positoque haud sit plene consentanea. 

Etenim novus Pontifex per suae vicissitu¬ 
dines vitae illi Jacobi Patriarchae filio compa¬ 
rari potest, qui fratres suos gravissimis affec¬ 
tos aerumnis coram excipiens, eis se amantem 
et complorantem ostendit, dicens: «Ego sum... 
Joseph, frater vester* (Geri. 45-4). Novus Pon¬ 
tifex, dicimus, imprimis Evangelicam illam 
praeclarissimam imaginem in se refert, qua 
Bonus Pastor a Joanne Evangelista iis verbis 
describitur quae ex divino Salvatoris ore pro¬ 
fluxerunt (cfr. ]o. 10, 1-21). Ipse ovilis ostium 
est: «Ego sum ostium ovium* (Jo. 10, 7). Hoc 
in Jesu Christi ovile, nonnisi Summo Pontifi¬ 
ce ductore, quisquam ingredi potest; et ho¬ 
mines tum solummodo, cum ei conjunguntur, 
tuto possunt salvi fieri, quandoquidem Ro¬ 
manus Pontifex Vicarius e9t Christi, ejusque 
in terris personam gerit. Quam dulce, quam 
suave e9t illam Boni Pastoris imaginem men¬ 
te repetere, quae in Evangelii narratione tam 
exquisitis allicientlbusque verbis describi¬ 


tur!*. 

Collegit Jacobus Sidera, C. M. F. 

Brink, C. O. — Latin Studies and the Humani - 
ties. Cambridge University Press, 1957. 

Libenter hujus opusculi lectoribus noti* 
tfam damus; et ut In illo legendo, quae nos 
animo grata sumus experti, et illi sentiant 
optamus Libellus, etsi parvus, magnam vim 
habet, quae hominem clamat litteratissimum. 
Magister non scienter scientibus, sed ex ani¬ 
mi sententia quid Ipse sentiat multis locis 
exhibet. Ideoque potius luculente suadet quam 
aperte convincit. 

Et ita agit de textuum latinorum critica 
In verbis tractandis, de latinitatis studio ut 
inquisitione historica, de litteris romanls col- 
latls cum aliis disciplinis quibus In magnis 
studiorum aedibus opera datur. — Liceat ali¬ 
quas nos addere Ipsius scriptoris sententias 
latlne redditas: «Nihil magis a veritate ab¬ 
horret quam ut credamus operum editionem 
his criticis instrumentis feliciter exituram*, 
quia «in critica exercenda, nimia textui pro 
pinqu itas periculum parit ne visio ipsa vltie 
tur et torpeat...». Tria textuum criticae genera 
inter se confert, quibus inquisitio historica 
accedat oportet, omnesque scriptores, etiam 
minimos, considerandos esse asserit; nec prae- 
historia aut oralis poesis neglegenda. Quod, 
exempli causa Aeneidi Vergilii applicat, idem- 
que cunctis litteris convenire aestimat 

Permulta alia maximi momenti monitis 
consiliisque plena habet, etiam aliis discipli¬ 
nis utilia, uae utinam ab ipso c. v. Brink 
responsum habeant. 

Enciclopedia «Estudio y Concurso ». Diccionarios 
completos especializados. Editori a 1 Tlp. Cat. 
Casals. Barcelona, 1957. 

Sunt libri praecipue ex utilitatis studio 
exarati; parvi ergo, qui in sinu facile recondi 
et quovis loco usui esse vilique emi possint; 
sunt etiam varii colore. Multa continent do¬ 
cumenta statim deducenda maximeque utilia. 


Non tamen o nia, quae ex titulo quaeras, in 
eis invenies. 

Jam in Diccionario dei Sontoral (M. a J. C. L.) 
reperies quo die Ecclesia sanctum caelitem 
celebret, qui propinqui vel amici Patronus sit 
ut possis ad eos, etsi non loseph nominentur, 
litteras mittere gratulatorias. Margo est con¬ 
sulto notationibus relicta. Utilis liber. Nihil 
mirum si in tam parvis pauclsque pagellis 
non nulla nomina desint. 

In Diccionario de Hombres cdebres, Politicos 
y Reyes (M. Pereda), disces quo tempore vixe¬ 
rit rex vel homo illustris in re publica admi¬ 
nistranda, quibus insignis rebus, cujus fami¬ 
liae aut nationis fuerit. Completur aliis duo¬ 
bus libris quibus viri scientiis, litteris, arti¬ 
bus clari recensentur. Quidam etiam philoso¬ 
phi in hoc libello inducuntur. 

In Diccionario Geogrdfico de Espafia (M. Pe¬ 
reda) comperies praecipuas tantum civitates, 
municipia, montes, flumina, cum incolarum 
numero, magnitudine aliisque id genus. 

Sunt quoque accurate editi emendatique. 
Qui omnes emat utile sibi comparabit auxi* 
lium In libris et foliis diurnis legendis cum, 
uti fit, aliquid ignoret vel non satis recorde¬ 
tur. 

E. Tejerina Canal, C. M. F. 

Babbitt, Frank Cole. — PlutarcVs M oralia, 
V. W. Heinemann, London, 1957. 

Optimorum scriptorum series Loeb in¬ 
scripta tam est ab omnibus nota ut eam lau¬ 
dibus honestare minime necessarium arbitre¬ 
mur. Idem atque in aliis libris brevis selec- 
tusque apparatus criticus; eadem sub pagellis 
cum breves tum eruditione refertae notationes 
quibus vel hujus alierumque scriptorum loci, 
aut interpretationis explicatio, vel alterius rei 
ratio adjiciuntur; denique eadem nitida et 
perpulchra typographia. Fatemur semper 
eadem voluptate et oblectatione hujus corpo¬ 
ris volumina a nobis legi. 

Hic tomus V claudit, ut mos est, libellos 
de Tside et Osiride, de E Apud Delphos, de 
Pythiae oraculis, de defectu oraculorum, qui¬ 
bus singulis praefatio de Plutarchl opusculo 
ejusve adjunctis summatlm aliqua continens 
praemittitur. 

Translatio —nequaquam facilis labor—, 
accurata est et aperta quippe quae ex graeco 
circumitu longiore in anglum studiose arte et 
ingenio conversa, effluat quasi Incisim copio¬ 
sius; quo pacto ita in melius est mutata ora¬ 
tio ut, quasi ipsam graecam antellecere dicas. 

Index nominum librum finit. 

E. Tejerina Canal, C. M. F. 

Ripert, Emile. — Ovide: Les Tristes - Les Pon- 

tiques - Ibis - Le Noyer - Halieutiques. Edl- 

tions Garnier Fr£res. Paris, 1957. 

Claro viro Aemilio Ripert sincero animo 
gratulamur, quod librum summa diligentia 
conscriptum, labore perfectum nobis legenti¬ 
bus reliquerit. 

Prooemio (I-XV) aptissime animus ad 
haec Ovidii opera legenda paratur, Nasonis 
exilium praecipue, ejusque causae, singulari 
cura et diligentia perpenduntur. 

Nullus* textui latino criticus apparatus 
adjicitur, tamen ut ipse Ae. R. asserit, stu¬ 
diose a saplentissimis viris juxta recentiores 
easque optimas editiones est stabilitus; ita ut 
optimus quidem sit. Translationem sinceram 
—ut illi Ovidii libri merentur— scriptor inten¬ 
dit: remque plene obtinet. Nullus rhetoricus 
apparatus, oratio soluta, plana simplicitas 
Ovidii mori accommodata, fluens et numerosa 
translatio. Nobis videtur hoc maximum in¬ 
terpretis esse meritum, tam fidelem invenisse 
translationem quae Ipsum Ovidium referat, 
tantaque amplitudine ornatam quae ab opti¬ 
mo gallico sermone non discrepet et facilis 
lectu sit. 

Notationes interponuntur frequentes qui¬ 
bus, quae explicatione egent, passim, stric- 
tim, erudite explanantur; ex earum numero 
(1136) et pagellarum (4 7 1 561) labor horum 
commentariorum colligi potest. 

Quae cum Ita sint, omnes in miri9 levissi 
misque omnium quidem latinorum poetarum 
versibus magis ac melius poterunt animos 
recreare.. 


Titmus, R. M. — The Social Division of Web 
fare. Eleanor Rathbone Memorial Lecture. 
Liverpool University Press. 1956. 

Opus est de ratione rerum administranda¬ 
rum in Britannia ad inopiam vel necessitates 
familiarum et infortunia levanda ut omnes 
commodi aliquid et aequitatis attingant. Bre¬ 
vis primum historia ducitur conatuum et doc¬ 
trinarum ad hunc finem assequendum. Opi¬ 
niones quae communes habentur novo Judicio 
subjiciendas enumerat. In his necessitatibus 
considerandis instat: quaeque dignae haben¬ 
dae sint et quousque sublevari possint. Ino¬ 
pum subsidia triplici dividit ratione et expla¬ 
nat: sociale, id est, tributio ex aerario facta; tri¬ 
butarium, id est vectigalium condonatio, quae 
quidem modu9 est donationis pecuniariae; 
id denique quod ratione muneris vel occupa¬ 
tionis fit, ut sunt medicinales, itinerariae cu¬ 
rae, a laboribus vacationes, puerorum gratuita 
institutio, aliique sumptu9. Subsidia haec, ita 
sunt distributa ut alia sint aliis interjecta, 
sintque pro quibus, variis adjumentis suble¬ 
vati, aegrotatio commodior sit valetudine. 

Multa, quae in opere habentur ejusque 
integram virtutem, non nisi Ii qui oeconomiae 
studiis apprime sunt addicti, credimus, callere 
poterunt. Opu9 aliorum scriptorum locis lo¬ 
cuples est. 

E. Tejerina Canal. C. M. F. 

Von Rubin, Berthold. — Prokopios von Caisa - 
reia. Alfred Druckenmueller Verlag Stutt- 
gart und Waldsee. Auslieferung durch die 
}. B. Metzlersche Verlagsbuchhandlung in 
Stuttgart. 

Procopius Caesareae, appellatus Herodotus 
Byzantinus, est historicus graecus saeculi VI. 
Primum rhetorices magister Byzantii; tum a 
secretis Belisarii, quem quidem omnibus co¬ 
mitatus est in bellis; denique Praefectus illius 
civitatis, ab anno 562 ad annum 565, paulo 
ante ejusdem obitum. 

Hujus modi auctoris scripta exhibent tem¬ 
pus illud transitionis a litteris classicis graecis 
ad byzantinas litteras. Ipsius autem Historia, 
in octo libris, relationem praesertim bellorum 
Justiniani contra Persas, Vandalos Gothosque 

amplectitur, magnique momenti notitias eo¬ 
rum populorum barbarorum affert. Pertingit 
ad annum 553 atque eam ad annum 559 per¬ 
duxit scriptor Agathias. Conscripsit Insuper 
librum de Aedificiis, seu de monumentis ab 
imperatore Justiniano erecti9. 

Hoc autem volumen clarissimi historici 
B. Rubin totam Procopii Caesariensis vitam 
atque opus in ejusdem tempore adjunctisque 
elucidare intendit idque maxima auctoritate 
et ingenio est assecutus. Lucubratio certe rei 
tractatione densa, magni laboris, summae 
eruditionis criticae historicae Cetera ejusdem 
scriptoris opera accurate perficit atque amplis¬ 
sime commendat. 

Philoponus, C M. F. 

Sciacca, Michele Federico. — EI hombre, este 
desequilibrado. Lui9 Miracle, Editor. Barce- 
lona, Aribau, 179. 

Magno quidem opere captus momento 
quaestionum quae 9unt de persona humana, 
MichaSl F. Sciacca, in Universitate studio¬ 
rum Genuensi Philosophiae Theoreticae Pro¬ 
fessor, hoc in opere expromptum voluit tan- 
quam ejusdem cognitionum thesaurum, in 
vehementibus paginis quae sint veritatis aeter¬ 
nae hominis apologia. 

Inscriptio autem libri primigenia haec: 
«L'Uomo questo «Squilibrato», Saggio 9ulla 
condizione humana», editum a Fratelli Bocca 
Editore, Romae. Conversio haec hispanica a 
claro viro Joanne J. Ruiz Cuevas diligenter 
exarata est. Opus reconditae doctrinae sum¬ 
maeque eruditionis plenum iis maxime desti¬ 
natum qui studiis philosophicis operam se¬ 
dulam navant. 

Cursim de re in praefatione (pp. 7 9) prae¬ 
clarus magister agit. In solida «introductione* 
disserit: de subjecto humano et quaestione 
philosophica; de chao initiali et ordinis stu¬ 
dia; de synthesi et «substantialitate* actus 
spiritualis (pp. 11-21) Et in tres partes totum 
opus dividitur: I. Condicio humana ejusque 
structura (pp. 23-163); II. Intellegentia moralis 
et ratio ethica (pp. 165-278); III. Immortalitas 
personalis (pp. 279 342). Scientiae philosophi¬ 
cae cultores non nulla de mentali provincia 
«durlpra» hic delibabunt. 

I GonzAlez, C. M. F. 


Pire, Georges — Stoicisme et Pedagogie, De Zt- 
non d Marc-Aurile, De Sinique d Montaigne 
et d J. - /. Rousseau. Editions classiques. 
H. Dessain. 7, Rue Trapp£, Li£ge, 1958. 

Nobilis Professor Sorbonenn9is, Henricus 
Irenaeus Marrou, hujus modi libri praefatio¬ 
nem lepide contexuit (pp. 5-8): ibique 9Cite de 
Humanismi cum Paedagogia relationibus dis¬ 
serit. Ex quo facile libri hujus opportunitas, a 
claro viro G. Pire in lucem editi, comprobatur. 

Rei vero cursus ex ipsa inscriptione appa¬ 
ret. «Bibliographia» copiosa, eaque selecta 
(pp. 9-14). In «introductione» breviter de Stoi- 
cisml periodis ab auctore agitur (pp. 15-17). 
Prima libri pars (pp. 19-43) est de Stoicismo 
pristino: Zeno Citiensis, Cleanthus Assensis, 
Chrysippus. Altera vero pars (pp. 45-66) de 
Stoicismo medio: Scholae stoicae grammati¬ 
cae tempore hellenistico; Panaetius Rhodius, 
Possidonius. Tertia pars (pp. 67-155) de Stoi¬ 
cismo recenti: Seneca; Epictetus, Marcus Au¬ 
relius. Quarta denique pars (pp. 157-198) de 
Senecae influxu in Micha^lem de Montaigne 
et Joannem J. Rousseau. 

Opus absolvitur synthesi vel conspectu 
conceptionum Stoicarum in re paedagogica 
(pp. 199-215). Lectionis certe facilis atque 
eruditae volumen a claro professore G. Pire 
exaratum. 

I. GonzAlez, C. M. F. 

Krahe, Hans. — Germamsche Sprachwissen- 
schaft: 1 Einleitung und LautUhre; II Formen - 
lehre. Sammlung Goeschen. Walter de 
Gruyter et CO. Berlin. 

Duo nova volumina nuper prodiere, nu¬ 
mero vero 238 et 780 nobilis flliu 9 germanici 
Corporis, cui titulus: «Sammlung Goeschen». 
Alterum quidem volumen doctrina et erudi¬ 
tione plenum in discenda lingua germanlca; 
atque de iis omnibus est, quae ad linguae 
prosodiam pertinere vulgo aestimantur. Selec¬ 
ta de re ab auctore praeclaro, Dre. Professore 
Joanne Krahe, bibliographia adhibetur, abso- 
lutoque vocabulorum indice totus liber com¬ 
pletur. 

Alterum autem est de morphologia linguae 
germanicae: in morphologiae nominis et mor* 
phologiae verbi tractatum apte divisum et 

aptatum. Horum ratio tenorque librorum tech- 
nica omnino: lingua Indogermanica iisdem 
tanquam fundamentum. Linguarum scilicet 
comparatio quasi in manibus egregii scripto¬ 
ris. Iis maxime commendandum opus, qui al¬ 
te solideque de philologia atque Iingui9tica 
exquirunt et investigant. 

Philoponus, C. M. F. 

Berdiaev, Nikolay. — Autobiografia Espiritual. 
Luis Miracle, Editor. Barcelona, Aribau, 
179. 

Insigne opus hoc numero est tertium et 
decimum in nobili illa «Biblioteca Fiiostifica», 
a claro viro Adolfo Muftoz Alonso, in Valen- 
tina studiorum Universitate Professore, egre¬ 
gie recta. Ex russico vero sermone in 
hispanicum est conversum, ab scriptore Joan 
ne Godo Costa. Atque libri tenor typogra* 
phlcus domum Edltricem «Aloisii Miracle» 
magnopere honestat. 

Agitur de autobiographia aliquatenus rus- 
s ici percelebris scriptoris, Nikolay Berdiaev, 
qui ad religionem tandem catholicam se con¬ 
vertit. Philosophia, religio, sociologia, politica, 
diverse a versipelli scriptore intellecta, variis 
euntibus temporibus temporumque adjunctis, 
tanquam in speculo aut, si mavis, in cinema- 
tographica pellicula, inibi adhibita referun¬ 
tur. 

Loculentl, ampli, fecundi, subtilis, intimi, 
versatilis quidem ingenii lucubratio. Lectori¬ 
bus solidarum rerum studiosis, iisque recto 
Judicio bene formatis, lectio commendanda. 
Tanquam itinerarium philosophicum et spiri¬ 
tale, in quo auctoris vitae eventa, una cum 
meditatione et investigatione «theoretica* 
conjunguntur. Ex quo apte quadrat opus cum 
ceteris quae nostratem «Bibliothecam Philoso- 
sophicam» effingere novimus. 

I. GonzAlez, C. M. F 

Certamen Capitolinum VIII MDCCCCLVII. Cu¬ 
rante Instituto Romanis Studiis prove¬ 
hendis. Romae. 

En tibi scriptores, una cum eorundem lu¬ 
cubrationibus, in Certamine Capitolino VIII 
laurea donati: Josephl Morablto «Quie9 Tyn* 


darirana»; Alberti Albertani «Exsul et Capti¬ 
vus»; Thebaidi Fabbri «Biduum Piscando Fe* 
riatum*. Tre9 quidem elucubrationes hoc in 
fasciculo in vulgus feliciter eduntur. 

«Petitores omnino XXXXll numero cer¬ 
tamen adierant: XXXVI1II ex Italia, unus ex 
Americae Septentrionalis Foederatis Civitati¬ 
bus, duo, denique, ex Columbia. Certamen 
erat de Lupa Capitolina, quam Romanae civi¬ 
tatis Magister argenteam, eximia arte, effin¬ 
gendam curaverat, de argenteo praeterea num¬ 
mo Capitolinarum aedium imaginem in antica 
parte praebente, nomen vero litterati viri In 
altera. Quibus praemiis Summus litterarum 
artiumque liberalium Moderator pecuniam in¬ 
super adici jusserat. 

Quinque viri ad id delecti erant, ut, quid 
petitores facultate scribendi valerent, judica¬ 
rent eorumque libellos per virtutis gradus 
distribuerent: Hyginus Funaioli et Honoratus 
Tescari, uterque Romanae Universitatis pro¬ 
fessor, Victorius Genovesi, Sacrae Rituum 
Congregationis hymnographus et consultor, 
Quintus Tosatti, Instituti rector, Guerinus 
Pacitti, litteris Latinis Graecisque tradendi9 
doctor, ab accis». 

Sic in Actis certaminis Capitolini VIII 
exprimitur. Vere hac ratione Institutum Ro¬ 
manis Studiis provehendis in dies provehit ut 
latina lingua addiscatur et colatur a magistris 
atque ab alumnis ubique terrarum degentibus. 
Quod quidem maxime omnibus plaudendum, 
quodque cordi est hac nostra in Palaestra 
Latina lectoribus innuere stimuli studiique 
gratia. 

Speranza, Feliciano. — Commento mitologico 
inedito ali Achilleide di Stazio nel cod. napo - 
letano IV. E. 46. Estratto dagli «Atti* 
delTAccademia Pontaniana, Nuova Serie * 
Volume VII. 

Brevis est lucubratio a praeclaro professore 
F. Speranza exarata et edita: «monographia» 
de re, solida, scita, erudita. En vero tibi tota 
libelli, ut prostat, ratio: «Introduzione (pp. 5 
8); Testo degli scolii con relativi apparati (pp. 

9 34); Osservazioni grammaticali su alcuni 
punti di partlcolare rilievo (35-38); Note (38 
40)*. 


Philoponus, C. M. F. 

M. Paoullo - F. Aloise. — Maxima rerum: 

Roma. Edit. «La Prora*, Milano, 1958. 

Liber, quem lectoribus proponimus et li¬ 
benter offerimus -optima charta excusus— 
quemque cl. Litterarum Latinarum magistri 
M. Paolillo et F. Aloise exararunt, in quattuor 
distribuitur partes. Haec est tota libri via et 
ratio: 

— Primo (pag. 9-104) orationes et frag¬ 
menta nonaginta quinque, plurimis notis ex¬ 
plicata, auctorum antiquitatis classicae opti¬ 
morum, in vernaculam linguam vertenda 
proponuntur. 

— Deinde (pag. 107-138) themata quadra¬ 
ginta quinque exclusis notis sequuntur. 

— Tertia pars (pag. 141-242) exercitatio¬ 
nes nonaginta quinque, perspicuis illustratas 
notis, continet quae ex italica lingua in Lati¬ 
num transferri debent. 

—In parte denique quarta (pag. 245-273) 
capita quadraginta quinque, ex viris litteratis 
italicis exscerpta, ut latine vertantur, a cl. 
magistris proponuntur. 

Liber —omnibus numeris perfectus, sedu¬ 
lo et accurate elaboratus—, ex quo alumni 
maximam percipient utilitatem et fructum si 
illum prudenter et diligenter adhibeant in 
convertendis praecipue veterum et recentio- 
rum scriptorum selectis locis. 

J. AramendIa, C. M. F. 

DfEZ DEL Corral, Luis. — ia funcidn dei mito 

cldsico en ia literatura contemporanea. Edit. 
Gredos, Madrid, 1957, p. 284. 

Mythologia classicae antiquitatis, in pri¬ 
mis graecae, maxima esse auctoritate in pro¬ 
vincia et dicione artis occidentalis nunquam 
desiit, cui res, argumenta, cogitata ex homi¬ 
num memoria praebuit. Nullum est dubium 
quin nonnullis quidem aeratibus minimam ad 
rem vim habuerit mythologia ita ut exstingui 
fere videatur et aliis contra temporibus ad¬ 
modum valuerit. 

Plurima recentiorum scriptorum opera 
—quae liber hic spectat— maxima ex parte 
mythologiae auctoritati et arbitrio parent. 
Tantam enim vim habent fabulae mythologi- 
cae ad informanda et exprimenda plastica ra¬ 
tione hominum omnis aetatis studia et sensa 


ut earum argumenta et personae —Orpheo, 
Oedipo, Antigona, aliisque exemplis utar— 
etsi alio sensu et tenore atque praeteritis tem¬ 
poribus, ln hodiernas litteras late irrumpant. 

Diez dei Corral'non modo indolem perspi¬ 
cit et pertentae veteris fabulae classicae —qua 
religiosa cogitata omnis populi tegitur— verum 
etiam quibus ultimis causis in res nostras et 
aetatem apud nonnullos scriptores recentiores 
gratia et auctoritate floreant. 

En vobis totius operis summa: Prooemium 
(p. 9-29). De fabula antiqua et antiquitate ut 
fabula (p. 31-65). Quo pacto fabula classica et 
superfuerit et immutata sit (p. 67-104). Quo 
modo poetae lyrici recentiores fabulas mythi¬ 
cas tractaverint et explanaverint: Parnassiani 
et Symboli9tae, Mallarm£, Valery, T. S. Elior, 
Ezra Pound, Hofmannsthal, Estephan George, 
Rilke (p. 177-105). De «exsistentialismo» et 
mythologia: de «fato» absolutae libertatis (p. 
208-237). Nominum propriorum index (p. 239- 
245). 

Opus quidem perutile iis in primis qui 
momentum et auctoritatem fabularum classi¬ 
carum in res et argumenta recentiorum scrip¬ 
torum investigare velint. 

M. Molina, C. M. F. 

Penagos, Luis, S. J. — Gramatica Griega - Ejer - 

cicios. Editorial «Sal Terrae», Santander, 
1958. 

Cl. Pater A. Penagos —jam diu ob ejus ad 
scholam destinatos libros, a nobis maxime 
cognitus— hanc optimam edidit grammaticam 
in qua perspecuitatem et moderatam rerum 
copiam certo laudabis. 

In hoc libro, quem et magistris et alumni9 
non possumus, non commendare, definitiones, 
ordinem, paradigmata perbene et ordinata et 
disposita invenies: quae omnia virum non ex¬ 
pertum tantum in tradendis graecis litteris, 
9 ed admodum peritum et versatum in iis per¬ 
tractandis vere nobis ostendunt. 

Exercitationes in lucem P. Penago 9 quoque 
edidit quae centum et triginta tna themata 
continent, quibus lege9 grammaticae altius in 
alumnorum mentes infigantur. 

J. Acamendia, C. M. F. 

Ayuela, Jesus, S. J. — Florilegio Latino, Vol. 

II. Edic. 8.* Edit. «Sal Terrae». Santander, 
1958. 

Ut In ipso indice significatur, de libello 
agitur in quo —tanquam in venusto florum 
fasciculo— pulcherrimi prosae et poesis lati- 
nae flores, id est Ciceronis, Caesaris, Ovidii, 
Vergilii perbelle colliguntur. In hac libri 8. a 
editione aliqua de Sallustio excerpta addun¬ 
tur. 

Notulas copiosas —quae ad historiam 
praesertim et geographiam et mythologiam 
spectant quaeque breviter et accurate fac¬ 
tae ad infimam paginam apponuntur, ad dif¬ 
ficultates, quae scholasticis in latinitatis iti¬ 
nere occurrunt, solvendas et ad auctorum doc¬ 
trinam et verba percipienda—, maxime utiles 
fore aestimamus. 

Ut uno verbo dicamus, libellus hic —qui 
admodum nobis placet— alumnis in scholae 
laboribus commodo erit maximo. 

Est quo Patrem J. Ayuela laudibus cumu¬ 
lemus. 

J. Aramendia, C. M. F. 

Serafini Augusto. — Studio sulla satira di Gio ** 

venale. Felice Le Monnier, Firenze, 1957. 

Multa eaque maximi momenti, in hoc abs 
dubio optimo libro, a cl. auctore de Juvenale 
et agitantur et pertractantur argumenta. 

Et in primis proponitur (pag. 1-96) quaes¬ 
tio illa historica, id est, utrum vitae morum¬ 
que aetatis suae judicium quod Juvenalis no¬ 
bis praebet, rei sit simile annon? Non nullis 
argumentis expositis et apte enucleatis, his 
verbis auctor suam expromit sententiam: « ..Ia 
satira di G. £ la testimonianza clamorosa dei Ia 
crisi di tutte le forze dell'impero» (pag. 96). 
Alia maximi momenti et ponderis (pag. 97- 
160) movetur quaestio: Quid de re morali 
apud Juvenalem sentiendum est? Haecque 
auctoris opinio: «Nell'opera di G. nessun in¬ 
citamento troviamo al vizio, che £ sempre fie' 
ramente condannato e d' altra parte nessuna 
derisione dei 1 a virtti che £ sempre gagliarda* 
mente difesa... La sua parola spietata provo 
ca sempre nelle conscienze una salutare re* 
azione...» (pag. 160). Ad tertium argumen¬ 
tum —quod de Juvenale uberrime auctor 


evolvit (pag. 161-227 «La poesia e 1'arte*)— 
hoc aucior reddit responsum: «Davvero G ha 
le qualitS che distingono i poeti: la commo- 
zione sincera, la fantasia, 1' elevata e originale 
espressione; nei momenti grandi il suo pen- 
siero e (1 suo sentimento lampeggfano in ima¬ 
gini; ...Egli sa drammatizzare fatti e pensieri; 
...d 1'artista il quale sa liberare improvvi9a- 
mente, tra le congerie dei particolari, tra la 
massa di tutta una scena, lo scorcio fulmineo, 
illuminante*, (pag. 225-226). 

Subsequuntur deinde, in sex capita fuse 
dispertitae (pag. 229-406), aliae quaestiones 
quae ad Juvenalis rhetoricam, dicendique ra¬ 
tionem spectant, ab auctore scite et erudite 
tractatae. 

Bibliographia (pag. 407-418) qua usus est 
uberrima est eaque selecta. 

Liber finitur accuratissimo nominum et 
Juvenalis in operibus locorum indice (pag. 
421-436;. 

J. AramendIa, C. M. F. 

Drexler Hans. — Hexameterstudien V und VI. 

Manuales y Anejos de «Emerita» XIV. 

Consejo Superior de Investigaciones Cien- 

tificas. Instituto Antonio de Nebrija, Ma- 
drid, 1956. Pag. 113; 15 tabulis additis. 

Alia in hexametra «studia»* ediderat auc¬ 
tor in iisdem commentariis quibus index 
«Emerita* (a. 1952-1953). Nunc «studia* V 
et VI edidit. 

Hic ad trutinam revocat 1000 primos ver¬ 
sus Lucani, Ovidii (Met.), Vergilii (Aen.), 
Horatii (Sat. I) et Lucretii, 5lL prinos tx 
Horatii Epist. II ad initium usque Artis Poe¬ 
ticae, 400 ex Catulli carminibus 64, 62, 1 5, 
Ennii et Lucilii omnes qui investigari pos¬ 
sunt. Quos omnes accuratissime perscrutatur. 
«Studium» V complectitur versus caesuia se¬ 
miquinaria carentes vel in quibus primum lo¬ 
cum obtinet semiseptenaria. In VI vero cae¬ 
surae perpenduntur. 

Si in extremo opere collectas videris tabu¬ 
las quibus res omnes investigatae et aestima¬ 
tae simplici oculorum et mentis obtutui pro¬ 
positae coguntur, id credas, quam materiam 
investigandam susceperit auctor, hanc ita pe 
nitus pertractasse et ad finem adduxisse ut 
facile ei aliquid affirmanti, fidem fidus prae¬ 
stes. A. S. F., c. M. F. 

Bibliographia 


A. Koch • A. Sancho. — Docete. Formaci6n 
bisica dei predicador y dei conferenciante. 
Tomo VII: La vida dei hombre. Biblioteca 
Herder. vol. 10. Tela, ptas. 165. Pag. 528, 
1-1,4x22,2 cm. Ed. Herder, Barcelona, 
1958. 

Lectorum nostrorum plurimos hoc opu9, 
cujus VII modo volumen editum nuntiamus, 
diu novisse arbitramur. Opus sane egregium 
et singulare: in quo et materiam ad Verbum 
Dei praedicandum invenias et ordinatam vi¬ 
deas; quo qui usus fuerit quod sibi proprium 
est non amittet, immo nova vi et doctrina 
copiosiore augebit. 

Volumen hoc VII «vitam hominis» co » * 
plectitur totam. En capita rerum: «valetudo, 
infirmitas, morbus, eugenesia, sui ipsius in¬ 
teremptio, animi affectus sensusque, indus¬ 
tria, proprii muneris vita, vita et sexus; status 
vitae eligendus.. Omnia vero argumenta et 
doctrinae Sacris Bibliis, e Sanctis Patribus et 
Doctoribus excerpta proponuntur. Noli tamen 
hic quaerere opus perfectum, sed tibi perfi¬ 
ciendum; copiosum cibum, sed tibi conco¬ 
quendum, invenies. 

Cum tempus ad multos libros consulen¬ 
dos et volutandos non 9uppetat, Divini Verbi 
Praeco plures in unum coactos hic habebit, 
atque facile et cum animarum profectu et de¬ 
lectatione munus suum obibit. 

Ch. Georgin. — Dictionnaire Grec - Fran^ais. 
Nouvelle edition. Librairie A. Hatier, 8, 
rue d' Assas, Paris, 1957, pg. 895. 

Parvae quidem molis hoc «dictionario- 
lum», sed magni ponderis et pretii. Quod 
cum iterum nunc edatur, fortasse lectores jam 
noverunt. Non est opus sane completissimum 
et absolutissimum, quo omnia verba conti¬ 
neantur quae lingua Graeca antiqua habuerit: 
neque id assequi auctor animum induxerat. 
Sed est opus suo genere et intra fines ei de¬ 
signatos perfectum. Saepe libro usus sum cum 
auctores scholasticos, quos dicas, Homerum, 
Demosthenem, Xenophontem, Platonem, Plu- 
tarchum... legerem, et U9U expertus sum: A) 
verba horum auctorum omnia, et aliorum, in 
hoc dictionario inveniri; B) verba aptissime 
et occuratissime selecra esse atque perpensa; 
Cj verborum vim et sensum maxima proponi 


perspicuitate ita ut vel primo adspectu, et ex 
ip 9 is typis sensus praecipui, ex quibus alii 
facile deriventur proponi. 

In extremo opere colliguntur homonyma 
graeca, radices graeca9 majoris momenti et 
utilitatis, quaedam de dialectis, quibus ele¬ 
mentis tragoedia, quibus Aristophanis comoe¬ 
dia constet. 

Nulla interposita haesitatione hoc «dictio- 
narium» vehementer commendamus, dum 
cupimus ut apud nostrates opus ita perfectum 
prostet... 

G. Lurquin. — Mathisis. M anuel de culture 

grecque. Initiation & la pensae scientifique. 
Editions De Sikkel S. A. 116, Lamorinie- 
restraat, Anvers, 1957. Pg. 148. 

Belgas fortasse primam aciem in lingui9 
classicis fovendis, tutandis, instaurandisque, 
et in methodis novis experiendis, cet. tenere 
credas, si libros his de rebus nuper editos vo¬ 
lutaveris. En alium novum librum, qualis 
haud dubio desiderabatur in scriniis nostris. 

Nonne qui linguam graecam docemus, 
oblitos paene, ne dicam contemptos habemus 
scriptores illos veteres qui de rebus naturae, 
de mathematicis, de medicina opera scripse¬ 
runt? Qui tamen multa eaque praeclara reli¬ 
querunt, quae si ignores, neque Platonem in¬ 
tellegas neque Homerum. Nunc praesertim 
cum viri aequales utilitatem ubique quaerunt 
et usum, operae pretium est ostendere, aesti¬ 
mare, perpendere quantum ad artes invenien¬ 
das evolvendasque contulerint Graeci, quo¬ 
rum quidem nomina his etiam diebus in libris 
scientificis saepe laudatos videas et allatos. 

In hoc ergo libro breviter —quin tamen 
primigenia scripti lingua exhibeantur sedgal* 
1 ice redditi—legas locos praecipuos de disci¬ 
plinis mathematicis (de earum origine et variis 
adspectibus), stellaribus, physicis, geographi¬ 
cis, medicinalibus, naturalibus. Liber ut patet 
utilis, quem si in manibus habueris non relin¬ 
quas dum totum perlegeris Quod si alumni9 
proponitur, fortasse res sublimiore tractantur 
modo. 

Plausum e9t quod impertiamur cl. viro 
Lurquin, qui Enchiridion suum graecum mi¬ 
randum, hoc novo opere decoravit, complevit, 
illustravit. Jacobus Sidera, C. M. F. 



SCHOLARES LINGUAE LATINAE COMMENTARII 


Scripta mittantur ad Moderatorem: Conde, 2, BARBASTRO (Huesca) 

Pretium ad ADMINISTRATOREM: Lauria, 5, Ap 1042- BARCELONA 
Pretium in Hispania: 15 p«9etarum Extra Hispaniam: 20 pesetarum 

ANN. V - (FASC.I)- NI. 17 M. MARTIO A. MCMLIX 



Hod ie, pueri, interiores domus 
partes vobis monstrabo. 

Primum est janua quae totam prae¬ 
munit domum; et, aperta janua, os - 
tium nobis patet, quo in atrium duci¬ 
mur. Est autem atrium, uti videtis, 
praecipua domus pars: hic vita fami¬ 
liaris agitur, hic Larum ara, ubi co¬ 
luntur, hic sacer focus Vestae dica¬ 
tus; hic majorum ac nobilium homi¬ 
num imagines veneramur. 

Pavimentum tessellatum est, tectum 
lacunaribus ornatur magnificis. In me¬ 
dio autem atrii tecto foramen —cui 
nomen compluvium — aperitur, quo aer 
et lux penetrant; aqua vero pluvialis 
in stagno — impluvio appellato— coacer¬ 
vatur; juxta impluvium est fons saliens. 


Ad atrium, dextra laevaque, cellae 
parantur, quas duae alae utrimque 
subsequuntur, e regione autem januae 
tablinum conspicis elegans, praestan¬ 
tem locum volubilibus linteis —quae 
Terentia mater figuris mira arte de¬ 
pinxit—, protectum; apud alios, ut in 
domo Terentillae, tabulae mobiles pro 
linteis, tablinum ab atrio separant; 
quod aliquando, ut a matre audivi, 
triclinii vices gessit; nunc autem fu* 
bularium, id est rationum tabulas ac 
res pretiosas continet. Hic pater saepe 
cum amicis versatur et clientes mane 
excipit. Fauces transitum praebent 
quo servi eant redeantque ex atrio, 
quin per tablinum transeant. 

«HANSELUS» ET «GRETA» 


Fuere quondam duo pueri, Joannulus 
et Margarita, qui in parva domo prope 
vastissimam silvam, cum patre et matre 
vitam agebant. Quodam die «Hanselus» 
(sic enim Joannem amoris causa saepe 
vocabant) sororem rogavit ut secum in 
silvam deambulatum exiret. Quae admo¬ 
dum contenta fuit, cum deambulatione 
magnopere delectaretur. Duo ergo pueri 
domo exierunt. In silva multas et jucun¬ 
das res viderunt. Dum flores Greta —hoc 
etiam blando nomine saepe appellaba¬ 
tur—, passeres et parva animalia Joan¬ 
nulus aspiciebat; quo pueri longum e 
domo iter ambulaverunt, ac sole jam 
occidente, ubi sua domus esset, nesci¬ 
ebant; illam quaerebant, sed non inve¬ 
niebant; et cito fessi, esurire coeperunt. 
Margarita tunc dixit: —Ei mihi, Hansele, 
fessa sum et esurio multum. 

Cui Joannulus: 

—Et ego quoque, Greta. Sed hic dor¬ 
mire non possumus; si nos hic dormire¬ 
mus, fera forsitan veniret et nos voraret. 

—Ei, timeo, Hansele, timeo. 

—Noli timere, Greta. Secunda om¬ 
nia nobis accident. O! quid est hoc?... 
Nonne et tu aliquid illic vides? 



—Ita sane, parva domus est. 

—Ita est. Nonne dicebam tibi. Pros¬ 
pere res procedent si ibi dormire cibique 
aliquid invenire possimus. 

— Ita prorsus, sed cujus sit haec do¬ 
mus ignoramus. 

—Ignoramus, nec scimus un quis m 
ea sit. Accedamus ad eam valde quiete 
ut videamus an quis ibi sit. 

— Recte, Hansele. —Veni ergo me- 
cum, sed admodum quiete! 

—Hansele! Haec domus mira prorsus 
est, nonne? Parietes aspice. 

—Et aspice tectum. 

—Isti parietes cupediae videntur. 

— Et tectum placenta... Placenta qui¬ 
dem est. Videsne? Aliquid ex ea sumpsi, 
et edam. 

—Et hi parietes cupediae certo sunt. 
Non nihil surripui, et edam. Nunc non 
esuriemus. 

—Non esuriemus quidem; hae cupe¬ 
diae gratissimae sunt. Et hoc est placen¬ 
ta. Heu heu! Margarita... Ibi anus domo 
exit...—Venefica videtur, nonne? Vene¬ 
ficam quidem esse puto. 

—Soror, anus quidquam loquitur. 

—Quid hic, pueri, facitis? 

—Timeo, Hansele, ne pessima anus 
sit. —Mitte timorem; cum illa loquar. 
Huc venimus quia fessi sumus, domi¬ 
na, et esurimus; deambulatum in silvam 
eximus et domum nostram iterum inve¬ 
nire non potuimus. 

— Recte est; quare huc venistis? Mihi 
non placent pueri circumeuntes et spec¬ 
tatores. 

— Non certe venissemus nisi essemus 
fessi et fame confecti. 

— Atque nunc domum meam editis. 

— Doleo, domina. Quemquam hic 
esse nesciebamus. 

—Et tu, tune, puella esuris? 

—Ei, sane, domina, multum esurio. 

— Bene est; intrate in domum meam, 
et aliquid cibi vobis inveniam. Ecce! in 

his duabus sellis sedete dum vado ut 
quicquam in culina inveniam. 

Grata est domus haec, nonne, 
Hansele? —Est sane. Non illam venefi¬ 
cam censeo, sed amabilem esse matrem. 

—St!, venit. 

—Cibos ecce vobis: lac, panem, ca¬ 
seum inveni. Edite quantum possitis, et 
postea ite et in duobus illis lectulis in 
hoc cubiculo dormite. 

Itaque pueri cum edendi finem e- 
cerunt in cubiculum ingressi sunt et in 
duabus illis lectulis ad mane dormierunt. 
Mane, anus venefica —venefica quidem 
erat illa mulier— ad puerorum cubiculum 
venit et dixit: —Surgite, pigri pueri! Sur- 
gite, venite meque juvate. Veni huc, 
puella. Quod est nomen tuum? 

—Greta vocor, domina. 

—Sume igitur, Greta, situlam et i, 
aquam affer. Si pigra eris, te puniam. 
Tu, puer, quod nomen habes? 

—Hanselus, domina. 

—Hanselusne? Bene, veni mecum, 
Hansele. Nunc dic mihi: quid in angulo 
cubiculi vides. 

—Magnam caveam video. 

—Videsne in cavea placentam? 

—Video sane, 

—Bene; caveam intra, et mihi pia* 
centam affer eamque postea edes. 



—Gratias habeo, domina. Ibo et 
afferam. —Optime; ingredere. 

Jam sum in cavea; placentam jam 
cepi, —El ego quoque te cepi... 

— O! q uare januam clausisti? Aperi, 
aperi; tu es pessima anus! 

—Ecce aquam, domina. Hansele 
quid facis in cavea ista? 

—Est in cavea quia illum edere vo¬ 
lo. Cum sat pinguis erit, illum edam. 
Nunc, Greta, mitte ligna in ignem dum 
jn horto laboro. 

—Quid faciemus, Hansele? 

— Nescio, Greta. Timeo nunc et ego. 
Cur in silva deambulavimus? Si in silva 
non ambulavissemus, domi nunc essemus. 

—Si haberem veneficae elavem ca¬ 
veae, januam aperirem. 

—Et si caveae januam aperires, ve¬ 
nefica nos inveniret et puniret. Nescio, 
nescio quid nobis sit faciendum... 

Et ita Joannulus duas hebdomadas 
in cavea vixit. Cottidie Margarita aquam 
et ligna anui ministrabat. Sed quodam 
die ignem fecit magnum in culinae for¬ 
nace, et cum admodum incensa est for¬ 
nax, dixit: —Greta, Greta, ubinam es? 

—Hic sum, domina. 

— Veni huc, puella. Veni et adjuva 
me. Infer caput in fornacem et dic mihi 
an sat incensa sit. —Nescio, quomodo 
caput in fornacem inferam. 

—Nescisne caput in fornacem po¬ 
nere? —Nescio, domina; monstra tu 
mihi, quaeso. 

—Monstrabo. Facillimum est. Aspice. 
Introrsum caput hoc modo infer... 

—O! quid agis? heu, heu!... 

Scitisne quid Margarita fecerit? Intra 
fornacem anum veneficam impulit, por¬ 
tamque clausit. Tunc clave sumpta ja¬ 
nuam caveae reserat, et exiit Joannulus. 

Ab illa tandem domo egressi, silvam 
petierunt, statimque domus suae viam 
invenerunt. 

EULOGIUS TEJERINA CANAL, C. M. F. 

In Collegio Sancti Dominici Calceatensis 

Haec fabella, annuente Editore angtico Ijjndon Cal * 
ling Europe et English by Radio Departament, BBC Londort, 
latine editur. Utrique maximam reterimus gratiam 



56 


INTER SERPENTES 


ACUTA PER TELEPHONUM 
RESPONSIO 


Jam navis vapore acta ex portu urbis Mara- 
caibo Americae Australis erat profectura, cum 
Nigrita quidam, tenebris nocturnis protectus, 
proram navis clam ascendit et se in imam navi¬ 
gii alvum abdidit. Volebat enim crumena vacan¬ 
te «caecus vector* in patriam, unde triennio ante 
discesserat, redire. Nesciebat autem, quot horae 
tormentorum plenae sibi hac nocte fervidissima 
essent perferendae. Etenim navis eadem alvo, 
qua Nigrita se absconderat, mille admodum ser¬ 
pentes maxime venenosos secum ferebat. Qui 
valetudinario Brasiliensi Bunatan destinati fue¬ 
rant et ex eorum veneno, arte extracto, medici 
aliquot docti serum conficiebant, quod aegrotis, 
qui morsu mortifero serpentium infecti in sum¬ 
mo vitae discrimine versantur, vitam quasi per¬ 
ditam reddere solet. 

Serpentes, quos supra commemoraram, cistis 
et canistris vimineis inclusi servabantur. Subito 
media nocte, dum astra miro lucent fulgore, cus¬ 
tos nocturnus strepitum audit statimque guber¬ 
natorem certiorem facit. Qui nauta aliquo comi¬ 
tatus, locum unde strepitus provenerat, petit, 
portam caute aperit et lumine electrico spatium 


Alumnus quidam Italicus, 
prodigus sane et heluo cum 
patre telephono ita est collocu¬ 
tus: Sono sulla strada; latine: «In 
via sum», quod significat: «Sine 
ulla pecunia sum». Pater ilico 
respondit: Stia benino atteso a 
tutti i veicoli!, latine: «Cave via¬ 
rum vehicula!». 

Dr. Dold, 
parochus 


Quidam in judicio testis in¬ 
signite mendax a judice diligenter 
admonitus, ut ea tantum proferret, 
quae essent vera, magnifice, «Af 
ego, inquit, jam infans desponsus 
sum veritati». Tum jejune judex: 
€ Itaque palam est te jam aliquan¬ 
tum temporis viduatum esse». 

A. Avenarius 



Heu9. heus! iterum projice in mare; nemo enim 
hujusmodi tam abnormem piscem te cepisse credat. 

Delineavit Beruete 



—Quomodo ergo hoc evenit? 
—Facillime. Videsne illam 
arborem? 

—Video. 

—Sed, me miserum!, ego non 
vidi... 

INTER CONJUGES 

Fit inter conjuges discordia. 
Illa, quae quidem foedissima 
est, dicit sponso: 

—Audesne, stulte, in me 
conicere oculos? 

—Muli er, quid miraris? Ho¬ 
mo omnibus assuefieri potest. 

JOANNES MORAN 
In Sem. Min. Barcinonensi 


— Verumne est, pater, ballae - 
nas sardinis vesci? 

— Ita est. 

— Quomodo ergo *sardinarum 
capsellas » aperiunt? 


Tempora praesentia et futura 
discenda magis sunt quam 
«praeterita et supina». 

B. BorikO 

Vici 


Dederunt potatori uvarum 
racemum. 

—Maximas vobis ago gratias, 
sed vinum non poto cum «pilu¬ 
lis ». 

MYOPS AUTOCINETO 
VECTUS 

—Joannes, en moenia Tarra¬ 
conensia. 

—Nequaquam, sed est viae 
crepido. 

F. FlGUER^S 
In Collegio Cervariensi 

perobscurum lustrat. Continuo attonitus refugit. 
Cistae enim et canistra reserata patent et ubique 
serpentes repunt. At medio in loco cistae insi¬ 
dens est Nigrita immotus et veluti exanimis. 

Quid interim acciderat? Caecus ille vector, 
ubi primum cistas, quas bananis refertas puta¬ 
bat, patefecit, subito lumina ignea propius pro- 
piusque ad se venire conspexit, et cum horrore 
sese inter angues versari cognovit. Jam horae, 
quae insequebantur, cruciatibus infernis haud ab¬ 
similes fuerunt. Cum expertus nosset serpentes 
tantummodo homines, qui sese moverent, mor¬ 
dere, immobilis et velut tormentis defixus sede¬ 
bat, dum bestiae illae super pedes et ipsum ven¬ 
trem repebant. Ita morsus venenosos evasit. Gu¬ 
bernator re periculosa perspecta laqueum amplum 
lente et tam apte in alvum demisit, ut laqueus 
corpus vectoris miserrimi circumdaret. Tum la¬ 
queum leniter attraxit et infelicem vectorem 
quasi statuam ligneam ex inferno eduxit. Bene 
acciderat, quod Nigrita membra horrore torpida 
movere non poterat. Quodsi vel paulum movis¬ 
set, non dubium, quin serpentes dentes morti¬ 
feros infixissent. Tantum anguis parvus, qui 
vestimento adhaeserat, una cum vectore eductus 
est et vecte contusus periit. 

N. Mangeot, S. J. 



a) Cieo b) Recito 

c) Consigno d) Mirabilis 

(dat.) 


Audin'?, audin'? Minime, domine, minime; non 
crocodilum in sacco, sed saccum petivi e crocodilo. 

Exscripsit Beruete, C. M. F. 



SERVIUS 


1. Quo tempore Tarquinius Ro¬ 
mae regnabat in regia prodigium visu 
eventuque mirabile fuit. Puero cuidam 
dormienti, cui Servio Tullio fuir no¬ 
men, caput arsisse ferunt multorum in 
conspectu. Cum quidam familiarium 
aquam ad restinguendum ferret, a re 
gina retentus est, et sedato tumultu 
moveri vetuit puerum, donec sua spon¬ 
te experrectus esset. Tum Tanaquil 
viro: «Hic quidem puer lumen quon 
dam rebus nostris dubiis erit*. 


2. Inde puerum liberum et tan- 
quam ex familia regia habent, artibus 
erudiunt, quibus ingenia ad magnae 
fortunae cultum excitantur. Evenit 
facile quod diis cordi esset juvenis; 
evasit vere indolis regiae, filiamque ei 
suam rex despondit. 


3. Sed Anci filii duo —cum indig¬ 
nissimum haberent se patris regno 
tutoris, id est Tarquinii, fraude pulsos 
esse—, ipsi regi —Tarquinio— insidiae, 
parant. Quo ex pastoribus ferocissimi 
delecti sunt ad facinus; hi in vestibu¬ 
lo regiae, quam potuerunt tumultuosis¬ 
sime rixantur et in se omnes apparito¬ 
res regios convertunt; ambo regem 
appellant et ad regem pergunt. 


4. Primo, uterque vociferari, pos¬ 
tremo, silent; unus rem orditur. Et 
cum, Intentus in eum, se rex totus 
avertit, alter elatam securim in caput 
dejecit, et relicto in vulnere telo, ambo 
se foras ejiciunt. Tarquinium moribun¬ 
dum adstantes excipiunt. 







TULLIUS 

5. Clamor Inde fit et concursus 
populi. Tanaquil inter tumultum re* 
giam claudi jubet, arbitros ejicit, ac 
Servio propere advocato paene exsan¬ 
guem Tarquinium ostendit, et dextram 
tenens orat ne inultam mortem soceri, 
ne socrum inimicis ludibrio esse sinat. 
«Tuum est, inquit, Servi, si vir es, 
regnum Nunc te illa caelestis excitet 
flamma, quae tuum caput divino igni 
circumfudit; nunc expergiscere vere». 

6. Cum clamor impetusque multi¬ 
tudinis vix sustineri posset, Tanaquil 
per fenestras populum alloquitur. fubet 
bono animo esse; sopitum fuisse regem 
subito ictu; ferrum haud alte in corpus 
descendisse; confidere prope diem ip¬ 
sum eos visuros; interim Servium jura 
redditurum esse et obiturum alia regis 
munia. 

7. Servius cum trabea et lictoribus 
prodit, ac, sede regia sedens, alia de¬ 
cernit, de aliis consulturum se regem 
esse simulat. Itaque per aliquot dies, 
cum jam exspirasset Tarquinius, celata 
morte, quasi vice regis fungens, spem 
regni in se firmat. Tum demum res 
palam fit; et Servius, praesidio firmo 
munitus, primus injussu populi, vo¬ 
luntate patrum regnavit. 


8. Anci regis liberi jam tum, cum, 
comprehensis sceleris ministris, vivere 
regem et tantas esse opes Servii nun¬ 
tiatum est, exula tum ierant. 

Nuntia varia accipite, pueri 

Florida. — Qui in Civitatibus 
Foederatis Americae Septentriona¬ 
lis in studia physica incumbunt, 
die vicesimo sexto superioris men¬ 
sis Septembris, moderante Vernher 
Von Braun viro, magno, ingenio 
praedito atque tanti operis effecto¬ 
re, septimum jam missile, quod sa¬ 
tellitem arte factum subvehebat, se 
emisisse nuntiant; missile tamen 
in suum orbem satellitem impone¬ 
re non potuisse dicunt. 

Docti illi viri referunt tres, qui¬ 
bus satelles constabat,partes,suum 
munus, cum jaculatus est, exsecu¬ 
tas esse; sed cum celeritatem altitu¬ 
dinemque ad satellitem levandum 
necessariam consequi non posset, 
quamvis partes illae seu missilis portiones oxygeno fluido et boro impletae 
essent, in terram cecidit et paulo post displosit. 

Novo Eboraco — Von Braun, praeclarissimus vir germanicus, nUnc in 
Civitatibus Foederatis Americae Septentrionalis vitam agens, qui totam aeta¬ 
tem naturae physicae secretis perscrutandis ab adulescentia insumpsit, auctor 
atque inventor in bello Europaeo igneorum globorum, quibus nomen erat 
V 1 et V 2 , modo autem Americanorum satellitum faber, actorum diurnorum 
scriptoribus, abhinc paucos dies, haec protulisse fertur: «Patria non est mihi; 
ego in luna patriam meam collocari cupio*. 

Holmia (Estocolmo). — Die tertio nuper elapsi mensis Januarii viri 
scientifici Russici primum —ut creditur— missile in lunam ejecerunt. Hoc 
vero —sex milia chilometrorum a nostro satellite declinatum—, solem petivit 
et cum vaga illius stella, inter Venus et terram sita, facta sit, orbes circum 
solem nunc facit longissimos... 

Vasingtonio. — Dum haec, die primo hujus mensis Martii, scribuntur 
Americani quartum jam in lunam emiserunt satellitem qui, ab ea undecim 
milia Chilometrorum!!! deflexum, citatissimum per spatia iter in solem facit... 
Quid de eo fiet? 

Caliphornia. — Paucos abhinc menses homo, cui nomen «Robots», a 
scientificis fictus inventusque viatomica ducitur et movetur. Referunt viri 
tecnichi tabernis, officiis, thermopolis... istum hominem magnae utilitati fu- 

J. AramendIa, C. M. F. 

SCHOLA LATIAE CADAmUS! 


Vos, jucundissimi alumni, in scholis concinere invito. Scio enim quantum vobis 
canere placeat sicut hirundines quae in improbo suspendendi nidi labore garrire non 
desinunt... Et quam similis nido hirundinum schola vestra! 

Me quoque non praeterit quantum vobis arrideat concinere ut apes quae mur¬ 
mure alarum hortos et viridaria complent cum ad favos exstruendos nectar e flos¬ 
culis libant... Vestra autem schola nonne industriarum apum examen videtur? 

Dehinc igitur, pueri suavissimi, ut hirundines et apes in aula laeti concinamus! 

Cantus enim arduum scholarum laborem mitigabit, mentes declinationibus et 
conjugationibus defessas levabit, generum grammaticalium, praeteritorum et supi¬ 
norum fugabit fastidium. Cantibus etiam Ciceronem conscendentem in rostra, Ver¬ 
gilium per nemora lyra canentem, Caesarem in castris proeliisque versantem, Ho¬ 
ratium per vias Urbis deambulantem laeto animo laetoque ore comitabimur. 

Quam ob rem cantilenas vobis in vestra Palaestra Adulescentium , vulgabi¬ 
mus et antiquas et recentes, quarum aliae auribus vestris omnino erunt ignotae, 
aliae eis familiarissime sonabunt; aliae una concordique voce, aliae variis choris 
concinendae. 

Canamus omnes omnium temporum et nationum cantilenas latinas aut latinae 
linguae accommodatas. 

Ut hirundines et apes in aula Ia tine concinamus! 

MARIANUS MOLINA, C. M. F. 

FRIGUS ABIIT! 

(.CANON.) 

Pueri in quattuor choros distribuuntur 
et unusquisque chorus ad singulas litteras 
(A - B - C - D) ex ordine canere incipit. 

Divus Franciscus Assisiensis et turtures 

Olim adulescens quidam plurimos 
acceperat turtures, quos in mercatum 
ferebat. Cum huic in itinere occur¬ 
risset Franciscus Assisiensis, vir sanc¬ 
titudine praestans, qui singulari mi¬ 
sericordia erga animalia mansueta 
adducebatur, illos turtures oculis mi¬ 
sericordibus conspiciens, his verbis 
adulescentem interpellavit; «Te, mi 
bone adulescens, rogo, ut has aves 
mihi committas: cupio has bestiolas 
—cum quibus Sacrae Litterae castos 
humilesque animos comparant—, ho¬ 
minum crudelissimorum praedam 
non esse*. 

Ille vero statim omnes turtures dedit divo Francisco, qui gremio illos ac¬ 
cipiens, haec dulcia verba pronuntiavit: «Ego vos, mei turtures, a morte ser¬ 
vabo, vobis aedificabo nidos. Scio tum pullos procreaturos esse, Dei jusso 
oboedientes*. 

Postea divus Franciscus, suum cuique nidum comparavit et turtures cum 
eo et cum ejus sociis manserunt. 

Adulescenti autem, qui turtures tulerat: «Fili mi, inquit, animo percipio 
te inter mei ordinis monachos adlectum iri et Jesu Christi doctrinae profutu¬ 
rum esse». 

Quod quidem evenit, scimus enim adulescentem monachum fuisse atque 

sanctissimam vixisse vitam. Antoninus Redi 

Tropiensis Seminarii alumnus IJI C. (in Italia ) 

NARRATIUNCULAE 

Homo quidam praepinguis in platea urbis Christianos. Paciscuntur igitur, ut uterque suos 
subsistens de deversorio quaerebat. Quem singillatim enumeret et ad unumquodque nomen 
scurra aliquis a vertice ad talos contemplatus, alteri pilum e barba evellat. Incipit Hebraeus: 
subridens: «Videte», inquit, «hic sarcinam suam «Abraham» et, ex pacto, Christiano pilum ex- 
prae se, alii post se et a tergo vectant». «Sed trahit. Christianus Sanctum Petrum nominat et 
protinus audivit: «Hoc soleo, cum per furum idem facit. Ita pergunt. Tandem Christianus tae- 
loca iter facio. Alioquin morem, de quo dicis, dio motus in barbam Judaei invadit totamque 
servo». simul diripit dicens: «Sanctus Mauritius cum tota 

Hebraeus cum Christiano contendens affirmabat legione Thebana», 
plures Judaeos esse in caelo sanctos quam 



N. MANGEOT, S. J. 

AENIGMATA 



1. Inter assem et Incensum 
tria musicalla comperles signa. 

2. Quinque syllabas consti¬ 
tuo nec tamen habeo plus quam 
unam. 

3 Quidnam agunt asini 
ad solem adducti? 

4. Quadam re convenit con¬ 
vivium cum chartarum ludo? 

5. Neque latrant neque 
mordent, at domum impediunt 
ingressum. 

6. Quo levius, eo gravius. 

J. Camps 

Philosophiae alumnus 


EFFATA 

Qui nescit nescitque se nescire, stultus est. — Eum cavete. 

Qui nescit scitque se nescire, innocens est. — Eum erudite. 

Qui scit nescitque se scire, dormit. — Eum e somno suscitate. 
Qui scit scitque se scire, sapiens est. — Eum sequimini. 

JoSEPHUS LaTORRE 
/V c. alumnus 

populus Aremori- 
evellas ^ Cae 

deae 

cantus (accusat.) 
ne 

vivis 

litt. consonans 


— Aquam vasculi, in quo pisces natant, 
muta9tlne, Julia? 

— Minime, domina, quia pisces totam a 
quam nondum potarunt. 

Bernardinus Marin 

IV C. alumnus 


— Dic, Joannule: quo modo appellatur lac 
gallice? 

— Hodie quomodo appelletur nescio, cum 
lac cotidie aqua lustretur... 

JoSEPHUS Mo8CARD<5 
111 Cursus alumnus 

AENIGMA VERBORUM 

In transversum, a) Libido. Scissos. 

— b) Vacuum Incolae cujusdam Sici¬ 
liae urbis. — c) Unguentum quo athle 
tae ungebantur. Aegyptiorum deam. 

d) Venter Livori, e) Consonans. Um¬ 
briae urbs. Consonans. f) Litterae e 
verbo «maces*. — g) Consonans. Thes 
saiiae rex, Promethei filius. Consonans. 

— h) Urceolus (lit. versis). Diro — i) 
Calceamenta quae mulieres calceabant 
in scaena (acus.). Canis. — j) Prohi¬ 
bui (lit. versis). Incolae Tauricae. — k) 
Cognomen Aeginae. Venia gladiatori¬ 
bus data. 


Ad perpendiculum: 1) Mitis. Lex a dicta¬ 
tore data. — 2) Jungat. Praeconium. — 3) 
Ausculto. Oboedio. — 4) Graecorum deus 
(=lat. «Saturnus») (genit, lit. versis). Litte¬ 
rae e verbo «plene». — 5) Mus9itavi. 6) 
Vocalis. Asiaticus. Consonans. — 7) Ae¬ 
gaei mari9 insula, Simonidis poetae patria. 
8) Consonans. Lapilli (lit. versis). Conso¬ 
nans. — 9) Stultitiae. — 10) Epitheton Jo¬ 
vis (lit. versis). Armas. — 11) Mensuri9 (lit. 
versis). Celeber. — 12) Supernato (lit. versis). 
Dilecti. — 13) Silis. Currum duarum rota¬ 
rum (dat.). 

Andreas Soler 


Quae te docet magister, Antoni? 

- Nihil omnino me docet, de omnibus 
interrogat. 

Petrus Codina 

Philos. alumnus 


SOLUTIONES 

(Cfr. P. L., 1958, fasc. IV, p. 506) 

PECTEN: Panneus, a) Paia, b) 
Nota, c) Eris, d) Sita. 

ABACUS VENEFICUS: Ne- 
mo irascendo fit fortior nisi qui 
ortis sine ira non fuisset. 

SOLUTIONES MISERUNT: 
E. Escura, B. Beltr&n. 


Fil iola praefecti disciplinae publi¬ 
cae patri: «Dic, mi pater, canis qui 
semel furatus botulum est, poteritne 
inservire dein disciplinae publicae?» 

A. Avenarius, S. V. D. 


IN MALO VERITAS 



Nunc tandem qui mala surrlperet novi, et 
in malo prehendi. 


Beruete 

Anthologia Graeca, Band II. Aufl. 1957. 608 
Seiten. Buch VIII • VTI. 

Anthologia Graeca, Band III, Aufl. 1958, 850 
Seiten. Buch IX-XI. - Griechisch-Deutsch. 
Ed. H. Beckby. Ernst Heimeran Verlag in 
Munchen. 

Jam pridem de hac «Anthologia Graeca» 
copiosiora verba feci cum primum volumen 
prodiit. Nunc breviora sufficiant: Opus com 
pletur volumine II et III, quae minime pri¬ 
mum volumen dedecent. Voluminis alterius 
liber primus praebet inscriptiones sepulcrales 
quae scriptae sunt ad memoriam perpetuan¬ 
dam liberorum, sponsorum sponsarumque, 
parentum, etiam equorum, cet. Alter seu VIII 
liber illas 254 continet inscriptiones quas S. 
Gregorius Theologus et Thaumaturgus scrip¬ 
sit. 

Volumen tandem tertium comprehendit 
libros IX - XI, quibus continentur copia va¬ 
riorum epigrammatum prout variae sunt op¬ 
portunitates vitae et occasiones, nobiles quo¬ 
que distichi philosophici argumenti mores 
attingentes. Clauditur epigrammatis ad jocos, 
ludibria, compotationes compositis. Ut patet 
Anthologia Graeca verus est thesaurus lsque 
locupletissimus rerum et morum et monu¬ 
mentorum et litterarum graecarum. Laus tri¬ 
buenda Officinae Librariae Heimeran quod in 
manibus hanc pulchram commodamque edi¬ 
tionem paravit et edidit. 

Jacobus Sidera, C. M. F. 

L. A. Seneca. — Qiiestions naturals. Text revi¬ 
sat i traducci6 dei Dr. Caries Card(5 Fun- 
daci6 Bernat Metge. Barcelona. Vol. I pg. 
114, a. 195b; 

Vol. II, pg. 94 (duplex), a. 1957. 

Hos «Quaestionum Naturalium* libros in 
catalaunfcum convertit cl. v. Carolus Cardd 
(R. I. P.), qua sua erat peritia et utriusque 
sermonis —patrii et latini— cognitione. Qui 
etiam breviter exponit in praefatione quot 
sint et quales «Quaestionum naturalium li¬ 
bri» et quo ordine digesti, qua via et ratione 


compositi, quae sint Senecae opiniones, in 
ipsis propositae, quibus scripti sint, qua arte 

et copia dicendi exarati. Breviter etiam per¬ 
solvit quaestionem de tempore quo ab aucto¬ 
re sint conditi. Volumen prius continet libros 
I et II, alterum vero III, IV-A et IV-B. Hunc 
in his voluminibus naevum notavi —qui qui¬ 
dem ab aliis hujus Corporis libris fere abest— 
foedari interdum mendis typographicis tex¬ 
tum latinum et catalaunicum. 

Digni tamen sunt hi libri qui legantur et 
quod Senecae sunt et quod a C. Cardb con¬ 
versi et quod abundant Senecae philosophi 
placitis et sententiis, quae quidem utiliora 
sunt et veriora quam quae de rebus naturali¬ 
bus disputat. 

P. Papini Estaci — Silves. Vol. I (Llibre I). 

Text revisat i tradacci6 de Guillem Co- 

lom i Miquel Dolo. Fundaci6 Bernat Met¬ 
ge, Barcelona, 1957. Pg. 90 + 90. 

Michagl Dole una cum Wilelmo Colom 
hoc novum genti catalaunicae fecit beneficium 
Statii Silvas in sermonem patrium —addito 
textu latino— convertendo qua sua est soller¬ 
tia et industria. In hoc volumine primus Sil¬ 
varum liber legendus praebetur. Ut mos est, 
ante carmina praefatio longa scitaque prae¬ 
mittitur in qua quis fuerit et qualis Statius 
perpenditur, quae et quomodo scripserit, 
quanti ejus poeticum numen sit faciendum, 
quam Vergilio, quam Ovidio, quam Martiali 
similis fuerit aut dissimilis, qua scribendi 
facultate et ingenio valuerit; denique quae ad 
textus historiam referuntur et quae ad rem 
bibliographicam spectant. In apparatu qui 
dicitur critico redigendo, maximam —neque 
tamen unicam— auctoritatem codici Matri- 
tensi tribuit; at utitur optimo quoque quod 
apud alios codices et editores invenitur. Nunc 
tamen primum adhibet —cum nunc primum 
collatus sit— lectiones manu scripti codicis 
bibliothecae Marchioni9 Campofrancensis, ad 
Palmam Majoricensem. 

Jacobus Sidera, C. M. F. 



P. Virgili Maro. — Bucdltques. Text revisat i 
traduccI6 de Miquel Dolc. FundacI6 
Bernat Metge. Barcelona, 1956. Pag. 112 
In «Introductione* et 2^2 -(- 252. 

Non semel In catalaunlcum Vergilii eglo- 
gae conversae sunt: nam anno 19ll Carolus 
Rlba convertit cum versum hexametrum lin¬ 
guae sibi vernacualae aptare voluit, et Lau¬ 
rentius Rlber(RIP.) anno 1918 versibus hen¬ 
decasyllabis inclusit. Haec tamen conversio 
quam modo praebemus, nova est et plane 
sua, quam iniit Joachim Balcells —nunc vita 
functus, cui pie hoc opus dicatur—, complevit 
autem Michael Dole, vir litterarum latinarum 
peritissimus. Qui convertit soluta oratione, 
sed eleganti, distincta, nitida, venusta, expri¬ 
mens, quod ejus fieri potest, motum illum 
quasi musicum, Vergilii carminum proprium. 
Etiam prooemium scribit scitissimum et 
amplissimum (nam 112 paginas complecti¬ 
tur), in quo omnes de Vergilii operibus quaes¬ 
tiones in universum, etsi summis labris, eru¬ 
dite et sapienter perpendit et in trutinam 
revocat. Textus latinus —editio enim bilin¬ 
guis est—optimis manuscriptls et criticis edi¬ 
tionibus fulcitur. Auctor optimos quoque ha¬ 
rum rerum scriptores consuluit. At potius 
quam eruditionem et rerum cognitionem vas¬ 
tissimam patefacere —quod praeterea sibi fa¬ 
cillimum fuisset— maluit praecipua tantum 
seligere et illas opiniones proponere quae veri 
similes apparerent quaeque peritissimis in 
singulis quaestionibus viris probarentur. — 
Magni etiam faciendae sunt «introductiones* 
in singulas eglogas, in quibus uniuscujusque 
adjuncta explicantur et quaestiones maximi 

momenti existimantur et argumentum perspi¬ 
cue et acute exhibetur. 

Cu m haec omnia legeris id tantum cupias: 
ut Vergilium totum hoc modo catalaunice 
loquentem quam primum audiamus. Nam 


est propositum Vergilii opera omnia In hoc 
Corpore edere. 

Jacobus Sidera, C. M. F. 

Pindar. — Odes . Volum I: Olimpiques. Text 
revisat i traducciO de Joan Triadu. Fun- 
daciO Bernat Metge. Barcelona, 1957. 
Pg 80 + 80. 

Nemo est qui ignoret Pindari carmina in¬ 
tellectu difficillima semper habita esse, auda¬ 
cemque semper existimatum esse illum qui 
in linguas vernaculas converterit. Joannes 
Triadu tamen rem etsi difficilem est audacter 
aggressus et ostendit falsum esse rem omni¬ 
no fieri non posse: nam in hoc volumine car¬ 
mina Olympia (1-5) est persecutus maxima 
elegantia sermoneque presso, primigenio ser¬ 
moni non Indigno. Carminibus praeponit —ut 
mos est— praefationem, In qua narrat quae ad 
manus scripta et editiones, ad linguam et 
metricam, ad vitam poetae ejusque opera, 
etiam quae ad ludos publicos Graecorum per¬ 
tinent. Singulis quoque carminibus propriam 
praeposuit «introductionem» qua illa omnia 
explicentur necessaria ad rectum plenumque 
Intellectum. Rei criticae apte existimandae 
imparem me profiteor. Scio tamen cl. v. Em. 
Fern^ndez Galiano —rei Pindaricae peritissi- 
mum, cum et Ipse ediderit in hispanicum 
Pindari carmina— hac in re ab auctore nostro 
non parum dissentire, ut apparet In ea libri 
hujus recensione quam in commentariis «Es* 
tudios CUsicos» (4 (1958) 384) vulgavit. Re¬ 
rum tamen criticarum profani gaudemus quod 
versionem Pindari optimam —quod sit sane 
optima et Fern£ndez Galiano profitebatur, et 
rerum criticarum profani perpendere possu¬ 
mus et existimare— legere possumus eaque 
delectari. Quod haud dubio nobis praecipuum 
est. 

Jacobus Sidera, C. M. F. 


Ex officina typographica: F. Camps Calmet — Tarregae (in Hispania) 



